
ΓΙΑ ΤΗΝ ΚΟΙΝΩΝΙΚΗ ΑΠΕΛΕΥΘΕΡΩΣΗ 


ΔΙΕΘΝΗ-ΒΟΣΝΙΑ 

Η Βαλκανική Άνοιξη 

Συνέντευξη με μια Βόσνια αναρχική 

ΠΡΟΣΩΠΟ 

Περικλής Κοροβέσης 

ΚΑΤΑΛΗΨΗ ΣΙΝΙΑΛΟ 

Για την αλληλεγγύη, την αυτοαργάνωση, τη ρήξη 

στη σελίδα 8 

στη σελίδα 5 

στη σελίδα 10 


·· 


ΕΥΡΩΠΑΪΚΗ ΕΝΩΣΗ 


Ενα τεράστιο 


καπιταλιστικό λόμπι 


Σ ε λίγες ημέρες έχουμε Ευρωεκλογές. Ποιά είναι η 
Ευρώπη της Ε.Ε. που μας καλούν να στηρίξουμε με τη 
ψήφο μας, και να υπερασπιστούμε τις αξίες της μέσα 
από το Ευρωκοινοβούλιο; Πως δουλεύειτο ευρωκοινοβούλιο; 
Πως νομοθετεί;Τι αρμοδιότητες έχει; Μόνο αν κατανοήσουμε 
τη λειτουργία του, αλλά και του όλου οικοδομήματος της 
Ε.Ε. θα μπορέσουμε τόσο να την αμφισβητήσουμε αλλά το 
κυριότερο να φτιάξουμε τη δική μας Ευρώπη. 

Τα δύσκολα 
έρχονται. 

Το ίδιο κι εμείς. 


Τ Ο 51ΙΟΟΘ55 5ΪΟΓγ ΤΟϋ πλεθ- 
νάσματος και η έξοδος στις 
αγορές, είναι από τα πιό εξό¬ 
φθαλμα παραμύθια που μας 
έχουνε σερβίρει. Όλοι ξέρου¬ 
με ότι με βάση τους κανόνες της 
λογικής το ελληνικό κράτος, είναι 
αδύνατο να βγεί στις αγορές και 
να ζητήσει δανεισμό, και να του 
τον εγκρίνουνε, με το τεράστιο πο¬ 
σοστό δανεισμού που έχει η χώρα 
αυτή. Άλλωστε για τον ίδιο λόγο, 
αλλά και για πολύ μικρότερο πο¬ 
σοστό, η χώρα αποκλείσθηκε από 
τις αγορές. Και μη πει κανείς για τις 
προοπτικές που ανοίγονται, με τη 
διακυβέρνηση του αντωνάκη, για¬ 
τί ούτε «αναπτυξιακό» σχέδιο έχει, 
ούτε πολιτική σταθερότητα προδι¬ 
αγράφει. 

Αντίθετα πρόκειται για μιά επι- 
κοινωνιακή πολιτική, που στην 
ουσία της και στο σύνολό της εί¬ 
ναι τόσο επιφανειακή, παρόμοια 
με τον κοντόφθαλμο υποκριτικό 
και ανούσιο τρόπο, που μόνο ένας 
δεξιός οσφυοκάμπτης γνωρίζει. 
Στρουθοκαμηλισμός. 

Μέσα Μαζική$ 
Εξημέρωσης 

Η ΕΡΤ, το... ΒΒ(Ι, οι μεγάλοι 
κερδισμένοι και χαμένοι 

Η περίπτωση της ΕΡΤ είναι χαρακτηριστική 
για το πώς λειτουργεί το κράτος απατεώνας. 



ΑΠΟ ΤΗΝ «ΤΟΠΙΚΗ ΑΥΤΟΔΙΟΙΚΗΣΗ», 
ΣΤΟΝ ΕΛΕΥΘΕΡΙΑΚΟ ΚΟΙΝΟΤΙΣΜΟ 

2 ΑΖΙΜΟΥΘΙΟ 


ΜΙΚΡΑ ΑΛΛΑ ΟΧΙ ΑΣΗΜΑΝΤΑ 


ΕϋΙΤΟΚΙΑΙι 

Λ ίγες βεβαιότητες υπάρχουν 
μέσα στην περίοδο που διανύ¬ 
ουμε. Μια από αυτές είναι, ότι 
με τίποτα δεν υπάρχει περίπτωση να 
βαρεθούμε. Είναι κι αυτό κάτι. Μέσα 
στην βεντάλια των συναισθημάτων 
που βιώνουμε, που σίγουρα είναι πολύ 
μεγάλη, δεν υπάρχει η πλήξη. Προ κρί¬ 
σης η πλήξη του ανικανοποίητου και 
η αποχαύνωση του καταναλωτισμού, 
κάλυπταν σαν παχύ στρώμα σκόνης 
την ψυχή μας. Τώρα πια με την κρίση, 
καλούμαστε να ζήσουμε μέσα στη θλί¬ 
ψη της ηττοπάθειας. Από την ψευδαί¬ 
σθηση του «είμαι αυτό που έχω» στην 
ψευδαίσθηση του «δεν είμαι τίποτα, 
επειδή δεν έχω». 

Η ζωή συνέχεια είναι αλλού και σίγου¬ 
ρα όχι εκεί που είμαστε εμείς. Η προ¬ 
σοχή μας αποσπάται συνέχεια -μπορεί 
και καθ'όλη την διάρκεια της ζωής μας- 
από το ουσιώδες ερώτημα: τι μας χρει¬ 
άζεται για να είμαστε ευτυχείς; Που θα 
μπορούσε ίσως να αρχίσει να απαντι¬ 
έται αν απαντιόταν μια άλλη ερώτηση 
: τι δεν μας χρειάζεται, για να είμαστε 
ευτυχείς; Τι θα γινόταν άραγε αν αρχί¬ 
ζαμε και πετάγαμε αυτά που δεν μας 
χρειάζονται; Αν ξεσκαρτάραμε όλα 
αυτά τα άχρηστα που έχουμε μαζέψει 
και μας έχουν στριμώξει στο δωμάτιο 
της ψυχής μας. Αν πετάγαμε τις ψεύτι¬ 
κες ανάγκες , τις ψεύτικες κοινωνικές 
συμβάσεις, την ανάθεση της ζωής μας 
στους «ειδικούς» και την υπακοή στις 
εντολές τους, τα στερεότυπα, την ιδι- 
ώτευση, τον φόβο για το διαφορετικό. 
Θα ήταν σίγουρα μια καλή αρχή για να 
πάψουμε να είμαστε δυστυχείς μίζεροι 
και καταθλιμμένοι. 

Μπορεί με αυτόν τον τρόπο να μην 
καταφέρουμε να πληρώσουμε τα χρέη 
και τους λογαριασμούς αλλά θα είμα¬ 
στε εντάξει στους λογαριασμούς με τον 
εαυτό μας. Τι θα γινόταν αν τραβούσα¬ 
με το καλώδιο της τηλεόρασης από την 
πρίζα και δεν ξανάμπαιναν κάθε βρά¬ 
δυ στο σπίτι μας αυτοί που μας μισούν, 
που μας κουνάν το δάκτυλο λέγοντας 
πόσο ανεπαρκείς είμαστε, που κάνουν 
το άσπρο μαύρο υποτιμώντας την νο¬ 
ημοσύνη μας; Τι θα γινόταν αν όλοι αυ¬ 
τοί που μας ζητάνε να «ασκήσουμε το 
δικαίωμα της ψήφου», για να τους δώ¬ 
σουμε για άλλη μια φορά την συγκα¬ 
τάθεσή μας να κάνουν ότι θέλουν με 
τις ζωές μας, έπαιρναν την απάντηση 
ότι δεν τους χρειαζόμαστε, μπορούμε 
να οργανώσουμε τις ζωές μας μόνοι 
μας και ξεκινάγαμε να το κάνουμε; Τι 
θα γινόταν αν δεν βάζαμε υποψηφιό¬ 
τητα για δημοτικοί σύμβουλοι, όπως 
είναι της μόδας τώρα, αλλά γνωρίζαμε 
από κοντά όλους τους γείτονες, που 
βλέπουμε κάθε μέρα πίσω από την 
κουρτίνα του παράθυρού μας και ορ¬ 
γανώναμε μια συνέλευση γειτονιάς για 
να λύσουμε μόνοι μας τα προβλήματά 
μας; Τι θα γινόταν αν κάθε φορά που 
ανάγγελλαν αυτά τα άδικα και σκληρά 
μέτρα που καταστρέφουν τις ζωές μας, 
τους αντιμετωπίζαμε με μαζική ανυπα¬ 
κοή και αλληλεγγύη αδιαπραγμάτευτη 
μεταξύ μας; 

Μπορεί να μην κατακτούσαμε την 
«απόλυτη ευτυχία» -που μπορεί άλ¬ 
λωστε να είναι και ένα χαζοχαρούμενο 
εγκεφαλικό κατασκεύασμα- αλλά θα 
είμαστε περήφανοι για το ότι ζήσαμε 
και περπατήσαμε σε έναν κόσμο, πα¬ 
ρέα με τα αδέλφια μας, που εξερευνή¬ 
σαμε και αναζητήσαμε την γνώση την 
αγάπη και την κατανόηση και επικοι¬ 
νωνήσαμε με την χαρά του μοιράσμα- 
τος. Δεν είναι και λίγο.... Και αυτό είναι 
μια ακόμη βεβαιότητα. 


>> 

ΤΟ ΚΡΑΤΟΣ ΛΕΙΤΟΥΡΓΕΙ 

Ευτυχώς και στο Χαλάνδρι το κράτος λειτουργεί! 
Έγινε προσαγωγή πριν λίγο στην πλατεία μικροπω- 
λητή ο οποίος πούλαγε μπαλόνια. Με τη νίκη αυτή 
απέναντι στο παρεμπόριο και την εγκληματικότητα 



αναμένεται το 25% των μαγαζιών του κέντρου του 
Χαλανδρίου τα οποία έκλεισαν τα χρόνια της κρίσης 
να ξανανοίξουν εντός της ημέρας... Όπως φαίνεται 
και στη φωτογραφία το εμπόρευμα κατασχέθηκε και 
μάλλον θα δοθεί προς διερεύνηση στο εγκληματολο- 
γικό εργαστήριο της αστυνομίας. 

>> 

ΜΙΑ ΟΜΑΔΑ ΓΥΝΑΙΚΩΝ ΜΑΖΙ ΜΕ ΤΙΣ 
ΚΟΡΕΣ ΤΟΥΣ ΚΑΤΑΛΑΜΒΑΝΟΥΝ ΚΤΙ¬ 
ΡΙΟ ΣΤΗΝ ΠΕΡΙΟΧΗ ΜΑΒΑ8ΑΝΑ 

Το Σάββατο 26 Απριλίου η Συνέλευση Κατοικίας 
Κέντρου (ΑδπητόΙθΗ άθ νίνίθηά^ Οθηΐτο) ανακοίνω¬ 
σε την κατάληψη ενός νέου κτιρίου στην περιοχή 
Μ3ΐ383η&. Η κίνηση αυτή αποτελεί μέρος της γενι¬ 
κότερης δράσης Κοινωνικό Έργο Μαδρίτη που έχει 
ξεκινήσει η Συνέλευση Αίθοΐ^ά^δ ροτ 1& Ηίροΐθσ^ 
στην οποία συμμετέχουν όσες οικογένειες έχουν 
αντιμετωπίζουν πρόβλημα στέγης λόγω υποθήκης. 
Απώτερος σκοπός της εν λόγω δράσης είναι η ιδι¬ 
οποίηση σπιτιών που ανήκουν είτε σε τραπεζικούς 
οργανισμούς είτε σε κατασκευαστικές εταιρείες 
που τα κρατούν σκόπιμα άδεια περιμένοντας την κα¬ 
τάλληλη ευκαιρία για να επηρεάσουν τις τιμές και να 
βγάλουν το μεγαλύτερο δυνατό κέρδος, ενώ την ίδια 
στιγμή χιλιάδες άνθρωποι έχουν υποστεί εξώσεις 
και είναι αναγκασμένοι να ζούν σε άθλιες συνθήκες. 
Όπως αναφέρεται χαρακτηριστικά στην ανακοίνω¬ 
ση κατάληψης η Συνέλευση της Κατοικίας Κέντρου 
αρνείται να δεχτεί αψήφιστα την παράλληλη ύπαρξη 
άδειων σπιτιών και αστέγων. 



Η συγκεκριμένη κατάληψη θα δώσει στέγη σε πέ¬ 
ντε μητέρες, δύο γιαγιάδες και οχτώ ανήλικα παι¬ 
διά. Η ομάδα των γυναικών δήλωσε ότι αποφάσισε 
να μην περιοριστεί στο να καταγγείλει την σημερι¬ 
νή κατάσταση των πόλεων που είναι γεμάτες άδεια 
σπίτια και άστεγους. Αντί αυτού αποφάσισαν να ορ¬ 
γανωθούν και να εγγυηθούν οι ίδιες στα παιδιά και 
τις οικογένειές τους το σπίτι που η κρατική διοίκηση 
δεν μπορεί να τους προσφέρει. Από τη στιγμή που 
η συλλογικότητα ανακοίνωσε την κίνηση κατάληψης, 
δηλαδή γύρω στις 12:00 μ.μ., μια ομάδα 200 ατόμων 
συγκεντρώθηκε έξω από το κτίριο σε ένδειξη συ¬ 
μπαράστασης. 

Το συγκεκριμένο κτίριο ανήκει στην κατασκευ¬ 
αστική εταιρεία ΡΓοητοοίοηθδ ΙιΒ. Ρυθηΐθ άθ ΡθγΙθ 


3Γ που είναι ανενεργή από το 2010 ενώ το ίδιο το 
κτίριο, που από σήμερα ονομάζεται Εθ Εθοπθ, ήταν 
άδειο τα τελευταία 17 χρόνια. Το κτίριο αυτό είναι 
το δεύτερο που καταλαμβάνει η συγκεκριμένη συλ- 
λογικότητα (Συνέλευση της Κατοικίας Κέντρου). Το 
πρώτο ήταν ιδιοκτησία της τράπεζας Οθιχθ Βθπ 1<. 
Το κτίριο, γνωστό πλέον ως Εθ ΜθππθΙθ, κατελήφθη 
στις 5 Ιανουάριου 2014 και αυτή τη στιγμή φιλοξενεί 
19 οικογένειες. 

Αξίζει να σημειωθεί ότι αυτή η συλλογικότητα δη- 
μιουργήθηκε μέσα από τις λαϊκές συνελεύσεις των 
περιοχών Αυδΐήθδ, Εθνθρίθδ, ΤθΐΓθδ και Μθΐθδθηθ 
στη Μαδρίτη. Σκοπός της είναι να επιτρέψει και 
να διευκολύνει την αλληλεγγύη στον αγώνα για την 
απόκτηση μιας κατοικίας όσων ζούν στο κέντρο της 
Μαδρίτης. 

>> 

ΤΟ ΚΛΑΜΜΑ ΤΗΣ ΜΕΚΚΕΙι 

Διαβάσαμε πρόσφατα το άρθρο των Είηθηοίθΐ 
Τίηΐθδ για το πως οι «εταίροι» μας αντέδρασαν στο 
δημοψήφισμα που ήθελε(;) να κάνει ο ΓΑΠ το 2010. 
Λίγο πολύ τα ξέραμε αυτά ή τα φανταζόμασταν. Το 
συμπέρασμα είναι ότι η ΕΈ. δεν αντέχει όχι απλά 
λαούς και δημοψηφίσματα, αλλά ούτε τη πιθανότητα 
να ξεφύγει από τη προδιαγεγραμμένη πορεία που 
έχει χαράξει. 

Ο ΓΑΠ ήθελε δημοψήφισμα (που θα έβγαζε ΝΑΙ), 
όχι για να εκφρασθεί ο λαός, αλλά σαν ένα τρόπο 
να κρατηθεί στον αφρό, οι Αντωνάκης και Βενιζέλος 
τον υπομόνευσαν για να κάνουν ένα βήμα προς τη 
πρωθυπουργία, η ΕΈ. το είδε σαν ένα κίνδυνο για 
το οικοδόμημά της και η ακροδεξιά σαν ένα βήμα 
για την εξουσία. Δεν υπάρχει κανένας λαός και τα 
συμφέροντα του σε όλο αυτό. 

Όλοι τους μέσα και έξω από τα σύνορα πέταξαν 
το Γιωργάκη σα στιμένη λεμονόκουπα, αφού είχε 
κάνει τη βρωμοδουλειά. Εκατοντάδες χιλιάδες κό¬ 
σμου βρίσκονταν στους δρόμους αντιδρώντας. Όλο 
αυτό έπρεπε να καναλιζαρισθεί και να εκτονωθεί με 
το «σωστό» τρόπο: έτσι φάγαμε μια δοτή κυβέρνηση 
Δεξιάς - Ακροδεξιάς με έναν τεχνοκράτη τραπεζίτη 
επικεφαλής, για να μη ξεχνάμε ποιοί κάνουν κουμά¬ 
ντο (και με επικεφαλής της ΕΥΠ έναν ακροδεξιό, η 
ώσμοση με την ακροδεξιά είχε ήδη ξεκινήσει) και η 
χώρα οδηγήθηκε στις εκλογές. Η θυσία του πολιτι¬ 
κού συστήματος της μεταπολίτευσης, ήταν το τίμημα 
για να συνεχίσει αδιατάραχτα αυτό που είχε αποφα- 
σιστεί ερήμην μας. 

Όσο για την Ευρωπαϊκή ελίτ, φάνηκε ότι ανατρι¬ 
χιάζει και μόνο στην ιδέα να μπουν οι ντιρεκτίβες 
της σε δημόσια κρίση και μάλιστα σε άγνωστο πεδίο. 
Αυτό φάνηκε και στις εκλογές του 12, όπου επενέ- 
βαιναν «συμβουλευτικά» για το τι θα γίνει αν ψηφί¬ 
σουμε «λάθος». 

Βέβαια όλα αυτά δείχνουν πόσο σαθρό οικοδόμη¬ 
μα είναι η ΕΈ. και τις δυνατότητες που έχουν οι λαοί 
άν πατήσουν πόδι. Γιατί οι Ευρωπαϊκοί λαοί μέσα στα 
προηγούμενα 200 χρόνια έχουν κατακτήσει δικαιώ¬ 
ματα, δε μπορούν να μας επιβληθούν αλα λατινική 
Αμερική. Το χρειάζονται το δημοκρατικό περιτύλιγ¬ 
μα. Χρειάζονται συναίνεση. Αλλά τη Δημοκρατία τη 
σιχαίνονται. Η Ε.Ε. είναι ένα απίθανα γραφειοκρατι¬ 
κό οικοδόμημα, που προωθεί συγκεκριμένα συμφέ¬ 
ροντα και όπου ούτε στο ελάχιστο δε δε μπορούν να 
βρουν οι λαοί δικαιοσύνη. 

>> 

ΟΙ ΠΡΟΣΤΑΤΕΣ ΤΩΝ ΑΜΝΩΝ 

Πριν λίγες ημέρες, ψηφίστηκε ο νόμος για τις λα¬ 
ϊκές αγορές. Και σ' αυτόν δεκατέσσερις βουλευτές 
της συμπολίτευσης, εννιά της ΝΔ και πέντε του ΠΑ¬ 
Σ ΟΚ, κατέθεσαν τροπολογία για την περιβόητη ορι- 
οθέτηση των βοσκοτόπων. Η κίνηση των βουλευτών 
έγινε μεθοδευμένα. Παρασκηνιακά γνώριζαν, ότι τα 
δύο κόμματα και οι ηγεσίες τους εδώ και καιρό επι¬ 
διώκουν να αποχαρακτηρίσουν τα εκατομμύρια των 
χορτολιβαδικών εκτάσεων που τις διαχειρίζονται οι 
δασικές υπηρεσίες και που σύμφωνα με την απόφα¬ 
ση 32/2013 του ΣτΕ είναι δασικές εκτάσεις. 


Ο ίδιος ο Σαμαράς, μιλώντας κατά την παρουσί¬ 
αση της πρότασης της ΝΔ για την αναθεώρηση του 
συντάγματος, ανέφερε ότι πρέπει να αναθεωρηθούν 
τα άρθρα 24 και 117 του Συντάγματος και ότι «οφεί¬ 
λουμε να οριοθετήσουμε τους βοσκότοπους, χωρίς 
τους οποίους υφίσταται σοβαρή καταστροφή η κτη¬ 



νοτροφία μας», ενώ ανομολόγητος στόχος είναι το 
ξεπάτωμα δασών και δασικών εκτάσεων. 

Ο ΣΥΡΙΖΑ γκρίνιαξε λίγο με παρεμβάσεις στελε¬ 
χών του, αλλά στις ψηφοφορίες δήλωσε «παρών» 
στην ψήφιση αυτής της τροπολογίας που είχε αριθ¬ 
μό 1434/46 και έγινε το άρθρο 60 του νόμου. Αυτό 
έγινε προφανώς για πελατειακούς και ψηφοθηρι¬ 
κούς λόγους, έναντι των χιλιάδων καταπατητών που 
θα προσπαθήσουν να αξιοποιήσουν το ξήλωμα του 
πουλόβερ. 

Καταλαβαίνετε λοιπόν αναγνώστες. Η κτηνοτρο¬ 
φία, μια παραδοσιακή ασχολία που μετρά χιλιάδες 
χρόνια στον Ελλαδικό χώρο, σήμερα κινδυνεύει. 
Αλλά το πολιτικό προσωπικό άγρυπνά και θα αποτρέ¬ 
ψει αυτή τη δυσμενή για την Ελλάδα εξέλιξη. 

>> 

ΖΩΗ ΝΑ 'ΧΟΥΜΕ... 

Μιλώντας στο ραδιοφωνικό σταθμό Βήμα ΕΜ το 
πρωτοκλασάτο στέλεχος του ΣΥΡΙΖΑ, Σταθάκης 
ανέφερε χαρακτηριστικά: «Δεν υποσχόμαστε επανα¬ 
φορά στην προηγούμενη κατάσταση, διότι αυτό είναι 
αδύνατο (...) Η επαναφορά του κατώτατου μισθού θα 
γίνει άμεσα και αφορά μόνο όσους προσλήφθηκαν 
στον ιδιωτικό τομέα το διάστημα μέσα στην κρίση, 
τα τελευταία τέσσερα χρόνια και όχι το σύνολο των 
εργαζομένων». 



Καταλαβαίνεις αγαπητέ αναγνώστη ότι ο δρόμος 
προς την αλλαγή (!!!) δε μπορεί να γίνει από τη μια 
μέρα στην άλλη. Υπάρχουν στάδια, κομβικά σημεία, 
μάχες που πρέπει να δοθούν ενάντια στη συντήρηση, 
να φτιαχτούν συμμαχίες κλπ. κλπ. 

Από την άλλη το κόμμα του Ααού, το ΚΚΕ, περιμέ¬ 
νει υπομονετικά, χτίζοντας το εργατικό κίνημα, που 
το «περιφέρει στο δρόμο από καιρού εις καιρόν 
για να μη σκουριάζει μέχρι να έρθουν οι περίφημες 
αντικειμενικές συνθήκες που θα το οδηγήσουν στη 
γη της επαγγελίας. 

Ζωή να 'χουμε, να τα χαιρόμαστε. Από υπομονή 
ούτως ή άλλως, έχουμε άπειρη. 


ΓΡΑΜΜΑΤΑ ΑΝΑΓΝΩΣΤΩΝ Περιμένουμε και τις δικές σας σκέψεις στο θιπθϊΙ: 9Π5ϊη3πη9Γ@9ηη3ϊΙ.σοηη 


Σ ήκω και πράξε αναγνώστη... Διάβαζα το 
Αζιμούθιο και βρήκα αυτό το κείμενο που 
έλεγε «Κάτσε και σκέψου αναγνώστη». 
Θα του δώσω και γώ μια συνέχεια.. 

Όντως, το πρώτο βήμα είναι η συνειδητοποίηση του 
που ζεις, τι γίνεται γύρω σου, τι είναι ψέμα, τι αλή¬ 
θεια, τι είναι παραμορφωμένο και τελικά που είσαι 
εσύ σε όλο αυτό. Και άμα ανοίξεις λίγο τα μάτια και 
τα αυτιά θα δεις ότι όλα σου φωνάζουν γύρω σου. Και 
γω έτσι άρχισα να βλέπω και να μαθαίνω στην Αθήνα 
πριν μερικά χρόνια και κάτι άρχισε να καίει, με όλα 
αυτά που έβλεπα, που άκουγα στις συνελεύσεις και 
τις συζητήσεις και που μερικές φορές έλεγα. Όμως 


αυτό το κάψιμο μου λεγε κάνε κάνε., γιατί αλλιώς 
ποτέ δε θα μάθεις τί είναι αυτά για τα οποία μιλάς. 
Και κάπως έτσι βρέθηκα να γυρίζω γύρω γύρω, κάνο¬ 
ντας, όχι μόνος μου αλλά μαζί με άλλους. Και μαθαί¬ 
νοντας, κάνοντας λάθη, εφευρίσκοντας, αρχίζοντας 
πάλι απο την αρχή. 

Είτε αυτό έχει να κάνει με την προετοιμασία ενός 
κήπου, το χτίσιμο ενός μικρού σπιτιού, το μάζεμα μα- 
νιταριών, το άρμεγμα της αγελάδας και το γάλα που 
γίνεται τυρί, τη δημιουργία ενός δικτύου στη γειτονιά, 
τις συλλογικές δράσεις, βαψίματα στους τοίχους, το 
φαί, τη μουσική, το χορο. Κι όλο ήθελα να βλέπω και¬ 
νούρια μέρη, να δω τι κάνουν οι άνθρωποι και κει. Και 


μπορώ να πω τώρα ότι αυτό που νιώθω είναι ότι αυτή 
η δράση υπάρχει παντού και με πολλές διαφορετι¬ 
κές μορφές. Ξέρω ότι τουλάχιστον η Ευρώπη είναι 
πλημμυρισμένη με μικρές ομάδες που κάτι κάνουν 
και αυτό με κάνει να έχω δύναμη να κάνω πράξη ότι 
νιώθω, η τουλάχιστον να προσπαθήσω. 

Κάποιες φορές μόνο άμα βγεις από το μικρό σου 
κύκλο μπορείς να δεις κάποια πράγματα μέσα σε 
αυτόν. Και γώ τώρα βλέπω ότι η Αθήνα φωνάζει., 
αφού όλα γκρεμίζονται, πάρε τα σκουπίδια και χτίσε 
κάτι δικό σου. Κι ας είναι περίεργο για τους άλλους, 
θα δούνε ότι στα σκουπίδια μπορείς να βρεις πολύ 
όμορφα πράγματα.. 

ΣΧΟΛΙΟ 


ΜΕ ΤΗΝ ΟΠΚΘΕΝ^ 


Παράξενα πράγματα συμβαίνουν τούτο το καιρό στον κόσμο. 
Ειδικά γιά όλους εμάς που γεννηθήκαμε στα θ3Γΐγ 60'5. Όλους 
εμάς που είχαμε κρεμασμένη στο δωμάτιό μας, την αφίσα με το 
«ννΗγ?», εκείνου του στρατιώτη που σκοτώνεται στο Βιετνάμ. 
Όλους εμάς με το αξίωμα ότι ο κόσμος προοδεύει, ότι το ποτάμι 
δε γυρίζει πίσω, ότι όλα θα πηγαίνουν καλύτερα. Ότι ο κόσμος 
θα ζήσει πιό ευτυχισμένα χωρίς τα σύνορα, τα όπλα και τους 
στρατούς. Ότι ο διεθνισμός αποτελεί το μοναδικό μέλλον, ότι η 
ελευθερία και η ισότητα, ο ορθός λόγος και η αδελφοσύνη θα 
κατανικήσουντο σκοτάδι το μεσαίωνα, τη φτώχεια, τη πείνα, την 
εκμετάλλευση, οριστικά. 


Π ήραμε μια γεύση της καταπιεστικής 
ασφυξίας επί χούντας. Την κανονι- 
κοποίηση, το χάρακα στα χέρια, το 
«με το ένα πόδι όρθιος στη γωνία», 
το εκκλησίασμα, τη στολή, τη σιωπή, το θυρωρό 
το ρουφιάνο, τον ταρίφα επίσης, το τύλιγμα της 
εφημερίδας από το περίπτερά που δεν ήταν δι¬ 
κός τους. Το άξαφνο βούβωμα της συζήτησης 
των μεγάλων, όταν έφτανε στα πολιτικά. Μόνο 
ποδόσφαιρο, “ο^ηζοηίδδίητ^”, Κλειώ Δενάρδου, 
άγνωστος πόλεμος, άλκης στέας, επίκαιρα και 
φεστιβάλ τραγουδιού, «θα πάω στη ζούγκλα με 
το ταρζάν . Μαύρος καιρός. 

Ύστερα ήρθαν τα ελικόπτερα, που πετούσαν 
ανάμεσα σε σποραδικές εστίες καπνών που ανα¬ 
δύονταν μέσα από τις κεραίες στις ταράτσες, 
στη ξαναμμένη πόλη. Τα τάνκς περνούσαν τη 
Πατησίων. Κάτι συνέβαινε..., και λίγο καιρό μετά, 
βγήκαν σε κασσέτα τα πρώτα τραγούδια του Μα- 
μαγκάκη από το Μαρκόπουλο. Ακολούθησαν κι 
άλλες κασσέτες με το Ξυλούρη, το Ξαρχάκο το 
Θεοδωράκη, και στα παιδικά μας μάτια, μιά νέα 
εποχή έδειχνε ναρχόταν. Η μεταπολίτευση. Μιά 
ανάταση, απελευθέρωση, όλα φαίνονταν καλύ¬ 
τερα. 

Και μετά αγώνες. Με μιά απωθημένη δίψα, 
-να ξεδιψάσει ο κόσμος με τη δροσιά της ελευ¬ 
θερίας να μιλάς, και να σκέφτεσαι και να δράς 
γι αυτά που πιστεύεις. Αγώνες ριζοσπαστικοί, 
ακραίοι, μαχητικοί. Τα ξηλωμένα πεζοδρόμια -οι 
εργάτες. Τα πανεπιστήμια εμπροσθοφυλακές 


προοδευτικών, επαναστατικών, χειραφετητικών, 
ελευθεριακών προταγμάτων. Αέξεις όπως αυτο¬ 
διεύθυνση, σοσιαλισμός, κομμουνισμός, τρίτος 
δρόμος, επανάσταση, εργατιά. Έννοιες κυρίαρ¬ 
χες στις συζητήσεις των εργατικών και φοιτητι¬ 
κών κύκλων. Στα δωμάτια, τα κόκκινα λάβαρα, 
ο Τσέ, ο Μάο, ο Μπακούνιν, και η γοητεία της 
εμβάθυνσης στα πιό ακραία νοήματα, στα πιό 
ακραία προτάγματα, στις αλήθειες του ακραίου 
και καθαρού, στη σαγήνη της ανατρεπτικότητας. 
Μιά άνθηση, μιά γοητεία, μιά πεποίθηση ότι όλα 
πάνε εμπρός. 

Ο τρίτος δρόμος προς το σοσιαλισμό, φάντα¬ 
ζε σαν τη τούμπα της ιστορίας. Προκάλεσε μιά 
ζάλη, παρόμοια με αυτή, τη πραγματική, που μας 
προκαλούσε μιά αίσθηση αναγούλας όταν η τού¬ 
μπα επαναλαμβανόταν στις γυμναστικές επιδεί¬ 
ξεις. Η επόμενη των εκλογών του '81, η «νίκη των 
προοδευτικών δυνάμεων», φάνηκε να ενισχύει 
τη πεποίθηση ότι όλα πάνε μπροστά, προοδευ¬ 
τικά, να σηματοδοτεί την αρχή ενός νέου γύρου 
αγώνων, προς τη ολική κοινωνική χειραφέτηση. 
Κόντρα στα αφεντικά, δεξιά κι αριστερά 

Και μετά, ήρθε το χρήμα. Οι πεινασμένοι ρα¬ 
γιάδες, πέσανε σαν τις ακρίδες στο μέλι. Η υπό¬ 
σχεση μιάς διαφήμισης, ήταν ότι το καθρεφτάκι- 
αντάλλαγμα του αμερικανού κατακτητή, γιά τον 
ινδιάνο γηγενή. Μόνο που ο Ινδιάνος πουλούσε 
σαν αντάλλαγμα τη γη του, ενώ ο ραγιάς, τις αξί¬ 
ες του και τη ψυχή του στο διάβολο. 

Στο κόσμο αρχίζει το ποτάμι να κυλάει ανά¬ 



λογου, μαζάνθρωποι. Παντού πνευματική ένδεια, 
παντού έλλειψη κρίσης, αξιών, ορθού λόγου. Πα¬ 
ντού μιά ηγεμονία του εγώ, και των εφήμερων 
καταναλωτικών «απολαύσεων». Κόσμος άψυχος 
παντού και ίδιος. 

Μοιάζει να πετυχαίνουν αυτό που ήθελαν. 

Μιά ανθρωπότητα ηλιθιοποιημένη. Η κρίση της 
να περιορίζεται στο τι προϊόν θα διαλέξει από το 
ράφι. Επαγωγικότητα σε κάθε λειτουργία. Ή το 
ένα ή το άλλο. Η δυαζευκτικότητα των επιλογών 
των σοητρυΐθΓδ, έχει μετοικίσει στθθανθρώπινα 
μυαλά κι εμποδίζει σα μικρόβιο τη σκέψη να 
πάει παραπέρα. Γιά να είναι λογικός κανείς, γιά 
να λειτουργεί με αξίες, θα πρέπει να κάνει υπέρ¬ 
βαση. Όλοι πιά, εύκολα διαχειρίσιμοι. 

Στη πολιτική, επέρχεται ολοκληρωτικά ο νό¬ 
μος της μαφίας. Τα πολιτικά κόμματα έχουν με¬ 
τατραπεί σε πυραμίδες προστασίας. Σε λίγο, όχι 
μόνο δε θα υπάρχουν ιδεολογίες, αλλά θα έχεις 
να επιλέξεις ανάμεσα στο ποιο αφεντικό θα σου 
παράσχει τη καλύτερη προστασία. Ξαναγυρνάμε 
στους υποτακτικούς των τσιφλικάδων. 1700 και 
πριν. Παντού στην ελλάδα. Στην Ουκρανία. Στην 
ευρώπη. Στο κόσμο. 

Ένα πισωγύρισμα. Μιά επιστροφή στο παρελ¬ 
θόν; Πρόκειται για κάποιον αιώνιο ιστορικό νόμο, 
που στα χρόνια των μεγάλων ταχυτήτων εκλεισε 
πιο γρήγορα; Όπως και νάχει, κατήφορος. 

Κι όμως τα πράγματα είναι απλά: το 1% και οι 
υπηρέτες τους, εναντίον όλων μας. Το βλέπεις; 
παντού στο κόσμο...ακόμα κι εκεί που έχουν 
«ανάπτυξη»: το 1% αναπτύσσεται-πλουτίζει τόσο 
πολύ και τόσο γρήγορα, που μοιάζει ο μέσος 
όρος ν' ανεβαίνει, ενώ το μόνο που ανεβαίνει 
είναι η παγκόσμια φτώχεια. 


Δες το: δεν διαψεύδεται με κανένα τρόπο, 
καμμία ιδεολογία, καμμία συνομωσία, κανένα 
φυλετικό, ή εθνικό εργαλείο ανάλυσης. Δες το. 
Αυτή είναι η στυγνή αλήθεια. 


Πρέπει να επιλέξεις: ή με τον άνθρωπο, ή με το 
1%. Αν είσαι κιοτής, ραγιάς, τσιράκι, εθνικιστής, 
λακές, εθελόδουλος, φασίστας, υπηρέτης, παρ- 
τάκιας, αν αναζητήσεις προστασία από το κόμμα 
και τ «αφεντικά, θα αμειφθείς με αυτό που αξί¬ 
ζει σ' ένα τιποτένιο. Να σε πετάξουν στα σκου¬ 
πίδια σα στημένη λεμονόκουπα. Αυτός άλλωστε 
είναι ο πολιτισμός που υποστηρίζεις. 

Αν είσαι με τον άνθρωπο, έλα να φτιάξουμε 
μαζί τις κοινότητες της αντίστασης και του αγώ¬ 
να. να χαρούμε με τις νίκες μας, να πληγωθούμε 
με τις ήττες μας, να πεισμώσουμε, να ερωτευ- 
θούμε, να κλάψουμε, και να τραγουδήσουμε. Γι¬ 
ατί το τραγούδι μας είναι ο θάνατός τους.... 




ποδα. Ήρθε η θάτσερ, και ο Ρήγκαν. Έπεσε ο 
...«σσσσσσσσοσιαλισμός»...τίποτα δεν τους κρα¬ 
τούσε. Οι όυδΐηθδδ. Το πτ3Γΐ<θΐίης. Το κλικ, το 
ϋίθδΐγΐθ, οι διαφημίσεις. Ήρθε η λατρεία του 
μάγκα, του λεφτά με τις γκόμενες τα γ^οήΐδ και 
τις πισίνες. Ο έξυπνος είναι αυτός που έχει τα 
λεφτά. Ο Κωστόπουλος. Ήρθε το «αποενοχοποι- 
ήσου μωρό μου»...που δίδαξε ανευθυνότητα στις 
ψευτο-απελευθερωμένες μανάδες των επερ- 
χόμενων κασιδιάρηδων. Μανάδες έχιδνες που 
«απελευθερωμένες» πιά, διαπαιδαγώγησαν τα 
παιδιά τους στη λυσσαλέα αρπαγή των πάντων, 
την αειφόρο ικανοποίηση ενός απύθμενου εγώ. 
Έτσι χάθηκε το φιλότιμο. 

Αποχαύνωση, κατανάλωση, καριέρα, πλήξη και 
απληστία, ατομισμός, εγωπάθεια, εφήμερες επι¬ 
φανειακές απολαύσεις, φαίνεσθαι. Κρίση μηδέν. 
Μόρφωση μηδέν. Σκέψη ανύπαρκτη. Πολιτική; 
έλα μωρέ ποιος ασχολειται τώρα... 

Μαζάνθρωπος. Πολτός. 


Στη θλίψη μας, κοιτάξαμε ανυπόμονα έξω 
από το παράθυρο της «πατρίδας». Κι αλλού τα 
ίδια. Στις χώρες του τρίτου κόσμου, στη Κίνα, 
όλοι ίδιοι. Στη Αατινική Αμερική, πολτός. Βόρεια 
Αμερική, το απόλυτο της αρνησι-κρισίας. Ακόμα 
και στη προηγμένη δυτική ευρώπη, τη γενέτειρα 
του Διαφωτισμού, της ισότητας της ελευθερίας 
της αδελφοσύνης, και της ανάδειξης του ορθού 


Τα δύσκολα έρχονται. Το ίδιο κι εμείς. 

Είναι απίστευτο πως τα ΜΜΕ διαστρέφουν τη πραγματικότητα. Δεν μας είναι έκπληξη το γιατί, στο βαθμό 
που όλοι μας γνωρίζουμε ποιά συμφέροντα υπηρετούν. Επίσης απίστευτο είναι, πόσο εύκολα τα «χάβει» ο 
κόσμος. Αυτό έχει να κάνει με τη από χρόνια, μεθοδική και σταδιακή απώλεια της κρίσης. 


Το πρόβλημα είναι ότι τα δύσκολα έρχονται για 
τη κοινωνία. Η οικονομία -ελάχιστα παραγωγική- 
έχει σμικρυνθεί, και όσες επιχειρήσεις δουλεύ¬ 
ουν, απασχολούν το ελάχιστο δυνατό προσωπικό, 
με το ελάχιστο δυνατό κόστος, και το μέγιστο δυ¬ 
νατό χρόνο κι ένταση εργασίας. 

Ακόμη και υπ' αυτές τις συνθήκες ο πλούτος 
που παράγεται από τους εργαζόμενους, ελάχι¬ 
στος ανα-διανέμεται πιά με τη μορφή αμοιβής, 
ώστε να προκαλέσει κατανάλωση και κίνηση χρή¬ 
ματος γενικότερα. Αντίθετα, ο πλούτος σωρεύε¬ 
ται όλο και περισσότερο σε όλο και πιό λίγους, 
με αποτέλεσμα το 1% του πληθυσμού της χώρας 
αυτής που κατοικούμε, να έχει πλουτίσει κατά 
20%! Όλοι οι υπόλοιποι φτωχαίνουμε κατά 40% 
περίπου κατά μ.ό. 

Οι επενδύσεις 

Νέες επενδύσεις δε γίνονται, και γιατί να γί¬ 
νουν άλλωστε, αφού εκτός από τις τριτοκοσμικές 
σε συνθήκες εργασίας χώρες, πουθενά αλλού δε 
συμφέρει το κεφάλαιο να κάνει παραγωγικές 
επενδύσεις, -πόσο μάλλον στη ελλάδα, που δεν 
έχει τίποτα δελεαστικό γιά έναν ορθολογικά συ- 
μπεριφερόμενο επιχειρηματία. 

Η δημόσια περιουσία ξεπουλιέται όσο όσο, 
αννεξάρτητα εαν αυτή είναι κερδοφόρα, ή ζη¬ 
μιογόνα. Τα περιουσιακά στοιχεία αυτά, θα προ¬ 
στεθούν σε άλλα τόσα που θα πάψουν να είναι 
προσοδοφόρα για την εγχώρια οικονομία, και τα 


έσοδά τους θα τα καρπούνται οι έδρες -συνήθως 
φορολογικοί παράδεισοι των πολυεθνικών κο¬ 
λοσσών που τα εκμεταλλεύονται. 

Η γη αποτελεί μιά επένδυση σε τουριστικές κυ¬ 
ρίως περιοχές. Η πώλησή της, θα δώσει προσωρι¬ 
νή ανακούφιση στους πωλητές της. Αποξενώνει 
όμως από τις περιουσίες τους τους υπερχρεω¬ 
μένους στις τράπεζες νησιώτες, γιά τους γόνους 
των οποίων επιφυλάσσεται μιά θέση υπαλλήλου, 
κομμωτή, καμαριέρας, κατά τα πρότυπα της Τα¬ 
ϊλάνδης. 

Σήμερα μόνος λόγος να επενδύσεις στην 
ελληνική οικονομία είναι για να τζογάρεις. Να 
πάρεις μετοχές που είναι σε εξευτελιστική τιμή 
σήμερα, και να τις πουλήσεις αύριο. Αέρας κο¬ 
πανιστός δηλαδή. Μου κάνει εντύπωση πόσο 
αμάσητα τρώμε τη παπάρα των επενδύσεων. Αες 
και δεν έχουμε δει ότι επιχειρήσεις, το μόνο που 
ξέρουν να κάνουν είναι να λεηλατούν το πλού¬ 
το προς όφελος τους, απ' όπου κι αν παιρνούν, 
εγκαταλείποτας πολλές φορές ρημαγμένους 
τους τόπους που «επένδυσαν». Δυστυχώς προ- 
βλέπεται ασφυξία. 

Η ανεργία είναι τεράστια και όλοι τρέφονται 
από τις συντάξεις των παππούδων. Τα ταμεία, 
έχουν αποθεματικά μέχρι το καλοκαίρι, και μάλ¬ 
λον οι συντάξεις πάνε να στερέψουν. Που σημαί¬ 
νει κοινωνική - ίσως και επισιτιστική κρίση. Οι 
ληξιπρόθεσμες οφειλές προς την εφορία αυξά¬ 
νονται κατά Ιδις το μήνα, και το κράτος δεν έχει 


έσοδα ούτε άμεσα, ούτε έμμεσα, λόγω μείωσης 
της κατανάλωσης. Τα ρούφηξαν κυριολεκτικά 
όλα! 

Αναμένουμε λογικά νέα χρεοκοπία. Μάλ¬ 
λον -αν δεν παραιτηθεί πάλι ως αποτυχημένος 
όπως και οι προηγούμενος, αν δε πάει δηλαδή 
για εκλογές να πετάξει από πάνω του τη καυτή 
πατάτα των εξελίξεων, σα κότα που είναι, μάλ¬ 
λον θα ξαναβγεί στη γύρα να ζητήσει λεφτά. Και 
μάλλον θα του δώσουνε μπροστά στο φόβο πολι¬ 
τικής αστάθειας. Κι αν όχι σ' αυτόν, θα δώσουνε 
στον άλλο. 

Όπως και νάχει, μάλλον τώρα έρχονται τα δύ¬ 
σκολα. 

Εμείς 

Δε πρέπει να περιμένουμε από σωτήρες αρι¬ 
στερούς ή δεξιούς, πολιτικούς ή καραβανάδες 
τη λύση. Όσες φορές το κάναμε, μας εκμεταλ- 
λεύθηκαν, μας κοροΐδεψαν, μας εξευτέλισαν, 
μας κατέστρεψαν. Τέρμα στην ανάθεση! Αντίθε¬ 
τα, έρχεται μιά εξαιρετική ευκαιρία που μπορού¬ 
με ν' αδράξουμε. 

Εμείς, η κοινωνία δηλαδή, πρέπει να προτά¬ 
ξουμε το δικό μας δρόμο, όσο δύσκολος κι αν εί¬ 
ναι. Πρέπει να βρεθούμε στις συνελεύσεις μας, 
να καταγράψουμε τις ανάγκες μας, να συνεννο- 
ηθούμε με την αγροτιά για την τροφοδότηση των 
πόλεών μας. Να διοικήσουμε τις γειτονιές μας 
και τις ζωές μας. Να σταθούμε δίπλα στους συ¬ 



νανθρώπους μας και να αλληλοβοηθηθούμε. 

Θα πρέπει να καταλάβουμε πως ο δρόμος της 
χειραφετημένης, της επαναστατημένης από το 
κράτος και απελευθερωμένης από το κεφάλαιο 
κοινωνίας μας, θα είναι δύσκολος. Το τίμημα θα 
είναι μεγάλο. 

Αλλά θα είμαστε μόνοι μας. Θα είμαστε ελεύ¬ 
θεροι. Θα είμαστε ίσοι. Μόνοι μας θα φτιάξου¬ 
με τη πορεία μας. Με πίστη αφοσίωση, αλλά και 
συλλογική συνείδηση. Με αλληλοβοήθεια θα 
δραπετεύσουμε από τα δύσκολα. Νάστε βέβαιοι 
ότι μπορεί να περάσουμε μιά οξεία φάση αλλά το 
μετά θα μας ανταμείψει με ελευθερία, με χαρά, 
με δημιουργία. Γιατί θα καθορίζουμε από μόνοι 
μας τις τύχες μας. 

ΑΝΑΛΥΣΗ 


Μέσα Μαζικής 

Εξημέρωσης 

Η ΕΡΤ, το... ΒΒ(Ι, οι μεγάλοι 
κερδισμένοι και χαμένοι 

Η περίπτωση της ΕΡΤ είναι χαρακτηριστική για το πώς λειτουργεί το 
κράτος απατεώνας. Ένα ωραίο απόγευμα της 1Ί ης Ιουνίου η κυβέρνηση 
ανακοίνωσε ότι κλείνει την ΕΡΤ. Την ΕΡΤ που δεν υπερασπιζόμαστε για 
τον τρόπο που λειτουργούσε, αλλά ήταν μια... όαση, τουλάχιστον, από 
πολιτιστικής πλευράς, στην έρημο των καναλιών των νταβατζήδων και 
της μαζικής αποχαύνωσης, για να την εξυγιάνει και να δημιουργήσει το 
ελληνικό ΒΒΟ... 


^ Οκτώ μήνες μετά, εξυγίανση 
^ αποτελεί ότι ο ειδικός διαχει¬ 
ριστής της μεταβατικής περιόδου από 
την διάλυση της ΕΡΤ, μέχρι την δημι¬ 
ουργία του νέου φορέα Γκίκας Μά- 
ναλης - από τις 7 Φεβρουάριου νέος 
διευθύνοντας σύμβουλος της Αΐΐίοθ. 
Β&η1< (κανείς... άξιος δεν πάει χαμέ¬ 
νος στον καπιταλισμό!) - με υπουργική 
απόφαση απαλλάσσεται από ποινικές 
ευθύνες, τις οποίες φορτώνεται γενι¬ 
κά και αόριστα το Δημόσιο! Εναντίον 
του Μάναλη εκκρεμούν μηνύσεις, γι¬ 
ατί ο νέος ραδιοτηλεοπτικός φορέας 
λειτουργούσε με χρήματα της «αμαρ¬ 
τωλής» - σύμφωνα με τον Κεδίκογλου 
- ΕΡΤ, που τα τελευταία χρόνια ήταν 
πλεονασματική! 

^ Όσο για το ελληνικό ΒΒΟ το 
^ θαυμάζουμε καθημερινά στους 
τηλεοπτικούς δέκτες μας... Συνεχό¬ 
μενες επαναλήψεις της «αμαρτωλής» 
ΕΡΤ, πανάκριβα αθλητικά προγράμ¬ 
ματα (στυλ Τσάμπιονς Λιγκ) και ενη¬ 
μέρωση σε «σκληρά» κυβερνητική 
γραμμή όμοια με τα κανάλια της δια¬ 
πλοκής. Το πρόγραμμα της «αμαρτω¬ 
λής» ΕΡΤ - έστω και εάν η ενημέρωση 
ήταν αυστηρά ελεγχόμενη και κα¬ 
θοδηγούμενη με την ανοχή των κατά 
κύριο λόγο διορισμένων από τα δύο 
κόμματα εξουσίας δημοσιογράφων - 
ήταν κλάσεις ανώτερο από εκείνο της 
ΔΤ... 

^ Η κοροϊδία συνεχίζεται με τους 
^ δημοσιογράφους. Αρχικά τους 
είπαν για να αδειάσουν το ραδιομέ- 
γαρο της Αγίας Παρασκευής ότι θα 
έχουν προτεραιότητα πρόσληψης 
στον νέο φορέα. Οι περισσότεροι... 
τσίμπησαν, στο ραδιομέγαρο έμει¬ 
ναν λίγοι και έτσι... διευκολύνθηκε η 
εισβολή από τα ΜΑΤ. Όταν, μερικοί 
από εκείνους προσλήφθηκαν στον 
μεταβατικό φορέα, αυτό έγινε με 
δίμηνες συμβάσεις. Και όταν τελικά 
ήρθε η ώρα της προκήρυξης για τον 
νέο φορέα ΝΕΡΙΤ, ενημερώθηκαν ότι 
η προτεραιότητα δεν ισχύει, όπως και 
ουσιαστικά η μοριοδότηση! 

^ Το τελικό κριτήριο για την πρό- 
^ σληψη των δημοσιογράφων στο 
νέο φορέα ΝΕΡΙΤ, θα είναι η προσω¬ 
πική συνέντευξη! Με λίγα λόγια το... 
ρουσφέτι θα πάει σύννεφο! Οι δηλώ¬ 
σεις του Κεδίκογλου τηρούνται στο 
ακέραιο. Η εξυγίανση πάνω από όλα! 

^ Ποιος ωφελήθηκε από την ουσι- 
^ αστική κατάργηση της ΕΡΤ; Οι 
νταβατζήδες και τα κόμματα εξουσί¬ 


ας. Λίγους μήνες μετά το κλείσιμο της 
ΕΡΤ έγινε ο διαγωνισμός τις ψηφιακές 
συχνότητες σε πανελλαδικό επίπεδο, 
για τη χορήγηση δικαιωμάτων χρήσης 
ραδιοσυχνοτήτων επίγειας ψηφιακής 
ευρυεκπομπής. 

α Σε αυτόν τον διαγωνισμό λόγω 
^ της απουσίας της ΕΡΤ, συμ¬ 
μετείχε και απέκτησε το δικαίωμα 
χρήσης των ψηφιακών συχνοτήτων 
η ϋίςΘ3, η κοινοπραξία, δηλαδή, των 
μεγάλων ιδιωτικών καναλιών. Με την 
απόκτηση του δικαιώματος η 
αποκτά δικαίωμα ελέγχου του περιε¬ 
χομένου όλων των καναλιών, πανελ¬ 
λαδικών και περιφερειακών. 

^ Εάν, δηλαδή, στην δεν 

^ αρέσει το περιεχόμενο ενός 
καναλιού, μπορεί και έχει δικαίωμα 
και να το αφαιρέσει και να μην εκ¬ 
πέμπει! Επιπλέον η κοινοπραξία των 
καναλιών κατέβαλλε για να αποκτή¬ 
σει τις συχνότητες το ποσό των 18 
εκατομμυρίων ευρώ για διάστημα 15 
ετών! Ενώ θα εισπράττει κάθε χρόνο 
το ποσό των 30-40 εκατομμυρίων ευρώ 
από τα κανάλια για να εκπέμπουν από 
τις συχνότητες που απέκτησε! 

^ Δηλαδή η θα έχει το 

^ δικαίωμα να αφαιρεί την συ¬ 
χνότητα από όποιο κανάλι θέλει και 
επιπλέον θα βγάζει κέρδος από τον 
πρώτο χρόνο λειτουργίας των συχνο¬ 
τήτων! Και ελέγχει τι μεταδίδεται και 
βγάζει λεφτά η κοινοπραξία των ντα¬ 
βατζήδων! 

^ Γιατί ωφελούνται τα κόμματα 
^ εξουσίας; Γιατί θα έχουν μια 
Δημόσια Τηλεόραση απόλυτα ελεγχό¬ 
μενη, όπως σχεδόν γινόταν και πριν, 
με μεγαλύτερα ακόμη περιθώρια για 
ρουσφέτια. Οι μόνιμοι εργαζόμενοι 
θα είναι πολύ λιγότεροι από ότι ήταν 
στην ΕΡΤ και οι συμβασιούχοι πολύ 
περισσότεροι και θα επιλέγονται και 
με το αξιοκρατικό σύστημα της συνέ¬ 
ντευξης! 

^ Ποιοι είναι οι μεγάλοι χαμένοι; 
^ Ο λαός, που θα πληρώνει αντα¬ 
ποδοτικό τέλος για να γίνονται ακόμη 
πιο πλούσιοι οι καναλάρχες, ενώ το 
πολιτιστικό επίπεδο του θα υποβαθμί¬ 
ζεται, και οι δημοσιογράφοι της ΕΡΤ. 
Εκείνοι που στην πλειοψηφία τους 
εγκατέλειψαν την κατάληψη, δεν 
έδωσαν την «μάχη», δεν πάλεψαν για 
μια πραγματικά δημόσια και αυτοδια- 
χειριζόμενη τηλεόραση, το πρόγραμ¬ 
μα και η ενημέρωση της οποίας θα 


ορίζεται από τον λαό και θα απευθύ¬ 
νεται σε εκείνον, και προτίμησαν να... 
βολευτούν στον νέο φορέα. 

^ Στον νέο φορέα, όμως, οι απο- 

^ δοχές και τα εργατικά δικαιώ¬ 
ματα τους θα είναι σαφώς υποβαθμι¬ 
σμένα σε σχέση με εκείνα στην παλιά 
ΕΡΤ, ακόμη και εάν αλλάξει η κυβέρ¬ 
νηση, όπως προδιαγράφουν τα στε¬ 
λέχη του οικονομικού επιτελείου του 
ΣΥΡΙΖΑ, σχετικά με την πολιτική, που 
θα ακολουθήσει η αξιωματική αντιπο¬ 
λίτευση εάν γίνει κυβέρνηση. 


Μέσα Μαζικής Προπαγάνδας 

^ Την ίδια ώρα το μεγαλύτερο μέ- 

^ ρος του τύπου προπαγανδίζει 
την κυρίαρχη πολιτική σε όλα τα επί¬ 
πεδα. Χαρακτηρίζει χώρους αλληλεγ¬ 
γύης αυτοοργανωμένα, αντπεραρχι- 
κά και με οριζόντιες δομές, όπως το 
«Υπόστεγο» στην Αργυρούπολη ως εν 
δυνάμει τρομοκρατικές οργανώσεις, 
δημιουργεί κόμματα και κινήσεις 
όπως η «Κίνηση των 58» και το «Πο¬ 
τάμι», που δεν έχουν καμία κοινωνική 
αναφορά και δράση και προσπαθεί 
να μας πείσει ότι θα μας... σώσουν, 
μας παρουσιάζει τα γεγονότα στην 
Ουκρανία ως την «μάχη» του «καλού» 
Αμερικάνου ή Ευρωπαίου εναντίον 
του «κακού» Ρώσου και όχι ως σύ¬ 
γκρουση συμφερόντων καπιταλιστών, 
που σκοπό έχουν να εκμεταλλευτούν 
προς ίδιον όφελος τον... ιδρώτα όσων 
ζουν στην χώρα, την γη τους και το 
υπέδαφος της. 

Οι Τράπεζες τους, που... 
έγιναν δικές μας 

^ Και ο δήθεν αντιπολιτευόμενος 

^ τύπος, ωστόσο δεν πάει πίσω... 
«Ιστορία» έγραψε το πρωτοσέλιδο 
της «ΚοηΐΓ3 Νθννδ», της Αυριανής του 
2014, της 7ης Μαρτίου με τίτλο: «Απο¬ 
καλύπτουμε το βρώμικο σχέδιο των 
τοκογλύφων: Αρπάζει η Τρόικα τις 
Τράπεζες μας μαζί με τις καταθέσεις 
μας». 

^ Μέχρι πριν από λίγο καιρό, 

^ γνωρίζαμε ότι ήταν οι Τράπε¬ 
ζες τους και τα κέρδη τους. Τώρα 
έγιναν οι Τράπεζες μας; Αφού είναι 
οι Τράπεζες μας, γιατί τόσο καιρό 
ληστεύουν τον λαό με τα δάνεια και 
τις πιστωτικές κάρτες και τον έχουν 
κάνει σκλάβο τους; Τώρα που είδαν 
τα δύσκολα στον ενδοκαπιταλιστικό 



ανταγωνισμό θυμήθηκαν ότι είναι οι 
Τράπεζες μας; 

Ο Κασιδιάρης, ο Μπαλτάκος 
και ο Έλληνας Μπερλουσκόνι 

^ Παλικάρι ο Κασιδιάρης, έτσι; 

^ Εκτός ότι βιντεοσκοπεί μια κατ' 
ιδίαν συνομιλία με τον γραμματέα του 
υπουργικού συμβουλίου Τάκη Μπαλ- 
τάκο, έχει και το σθένος να την δη¬ 
μοσιοποιήσει... Καλό το παραμύθι και 
έχει και πολλούς δράκους, όχι μόνο 
ένα. 


^ Πρώτα από όλα ο... γενναίος 
^ Κασιδιάρης δεν θα δημοσιοποι¬ 
ήσουμε την συνομιλία χωρίς να έχει 
«πλάτες». Ο Μπαλτάκος είχε στοχο- 
ποιηθεί από συγκεκριμένα επιχειρη¬ 
ματικά συμφέροντα μετά το ξεπούλη¬ 
μα του ΟΠΑΠ στον Μελισσανίδη. Όχι 
βέβαια γιατί τα συμφέροντα νοιάστη¬ 
καν για την ζημιά του δημοσίου, αλλά 
φυσικά διότι ενισχύεται ένας αντίπα¬ 
λος στον επιχειρηματικό πόλεμο. Σε 
προσωπικό επίπεδο συνεπώς ο Μπαλ¬ 
τάκος αυτό... πλήρωσε. 


^ Ο δεύτερος στόχος που υλο- 
^ ποιήθηκε με την δημοσιοποίηση 
της συνομιλίας του Μπαλτάκου με 
τον Κασιδιάρη ήταν το «ξέπλυμα» της 
Χρυσής Αυγής, που μερίδα της αστι¬ 
κής τάξης την θέλει «ζωντανή» για να 
τσακίζει μετανάστες και εργάτες, που 
παλεύουν για το ψωμί τους. 


χαίως δε το βίντεο της επίθεσης του 
γιου του Μπαλτάκου στα γραφεία της 
Χρυσής Αυγής στην Βουλή, που ακο¬ 
λούθησε την παραίτηση του γενικού 
γραμματέα του υπουργικού συμβουλί¬ 
ου και της δημοσιοποίησης της βιντε- 
οσκοπημένης συνομιλίας Μπαλτάκου 
- Κασιδιάρη, αναρτήθηκε στην ιστοσε¬ 
λίδα ρ^Γ^ροΙίΐίΙο.ςΓ συμφερόντων του 
Μαρινάκη. 

^ Όλα αυτά τι σημαίνουν για τον 

^ μέσο άνθρωπο, τον απλό εργα¬ 
ζόμενο που παλεύει για να τα φέρει... 
βόλτα, τον άνεργο, που ζει με την 
αγωνία να βρει μια δουλειά και να νι¬ 
ώσει λίγο αξιοπρεπής; Σημαίνουν ότι 
οι νυν και μέλλοντες «σωτήρες» δεν 
δίνουν δεκάρα για εκείνον για το εάν 
θα καταφέρει να επιβιώσει και να με¬ 
γαλώσει τα παιδιά του. 


^ Σημαίνουν ότι η «σωτηρία» του 
^ εξαρτάται από τον ίδιο. Από το 
εάν θα απλώσει το χέρι στο διπλανό 
του για να τον βοηθήσει, που και εκεί¬ 
νος τραβάει τα ίδια η μεγαλύτερα... 
ζόρια από εκείνον, και να πάρει και 
εκείνος δύναμη. Σημαίνουν ότι «σω¬ 
τηρία» δεν υπάρχει όσο υπάρχουν 
τράπεζες, τοκογλύφοι, νταβατζήδες 
ιδιοκτήτες των μέσων παραγωγής, 
κράτος, που προστατεύει όλους τους 
προηγούμενους και αντιπροσωπευτι¬ 
κή δημοκρατία. Δηλαδή, ανάθεση σε 
κάποιους να αποφασίζουν για την ζωή 
σου. 


^ Υπάρχει και τρίτος στόχος: Η 
^ κατάρρευση του υπάρχοντος 
πολιτικού σκηνικού, που δεν έχει να 
προσφέρει τίποτε άλλο στην αστική 
τάξη και η δημιουργία ενός νέου. Λί¬ 
γες ημέρες μετά το σκάνδαλο Μπαλ¬ 
τάκου, βγήκε στην δημοσιότητα η και 
καλά πρόταση να ηγηθεί ο Βαγγέλης 
Μαρινάκης ψηφοδελτίου στις εκλο¬ 
γές του Δήμου Πειραιά. Ο Μαρινάκης, 
τελικά, θα είναι υποψήφιος δημοτικός 
σύμβουλος σε ψηφοδέλτιο στο οποίο 
επικεφαλής θα είναι ο Γιάννης Μώρα- 
λης, δικός του άνθρωπος, δηλαδή. 


^ Σαν πρόβα για την δημιουργία 
^ του Μπερλουσκόνι της Ελλά¬ 
δας δεν μοιάζουν όλα αυτά; Όλως τυ- 


^ Σημαίνουν ότι εάν δεν αποφα- 
^ σίσεις να πάρεις την ζωή στα 
χέρια σου, να αποφασίζεις εσύ για το 
πώς θα οργανωθεί και θα λειτουργεί η 
κοινωνία, ποιες θα είναι οι προτεραι¬ 
ότητες της, που θα διατεθεί η παρα¬ 
γωγή σου και ποιες θα είναι οι αξίες, 
οι οποίες θα κυριαρχούν, τότε δεν θα 
δεις ποτέ «άσπρη» μέρα. Θα ζεις, θα 
δουλεύεις και κάποιες φορές θα πε¬ 
θαίνεις, για να... ταΐζουν την απληστία 
τους οι Μαρινάκηδες, οι Μελισσανί- 
διδες, οι Κασιδιάρηδες, οι Μπαλτάκοι 
και όλοι όσοι σε «παραμυθιάζουν» ότι 
νοιάζονται για σένα και θα σε «σώ¬ 
σουν». Για μια ακόμη φορά... 

ΘΕΜΑ 


ΑΠΟΤΗΝ «ΤΟΠΙΚΗ ΑΥΤΟΔΙΟΙΚΗΣΗ», 
ΣΤΟΝ ΕΛΕΥΘΕΡΙΑΚΟ ΚΟΙΝΟΤΙΣΜΟ 

Ητοπική αυτοδιοίκηση μετη μορφήπουέχεισήμερα,αποτελεί 
συνέχεια του διοικητικού μηχανισμού του κράτους σε τοπικό 
επίπεδο, και όχι τοπική αυτοδιοίκηση με τη κυριολεκτική 
έννοια του όρου. Γι αυτό και τα εισαγωγικά στον υπέρτιτλο. 



Α υτό αποδεικνύεται από τις θεσμικές αρμοδιότητες 
που έχει σαν κέντρο λήψης αποφάσεων, σαν κέντρο 
εξουσίας. Είναι πλήρως ενταγμένο στο κρατικό μη¬ 
χανισμό, εξαρτάται από αυτόν οικονομικά και οι αρ¬ 
μοδιότητες είναι υποβοηθητικές κι επικουρικές του 
κρατικού μηχανισμού. 

Οι εκλογές, δημιουργούν μιά επίφαση σχετικής αυτονομίας μεν, 
στη πραγματικότητα όμως, μάλλον λειτουργούν αναπαραγωγικά 
των αντίστοιχων γενικών εκλογών, δηλαδή σε καμμία περίπτωση 
δεν αμφισβητούν τις υφιστάμενες δομές, δεν αρνούνται το συγκε- 
νρωτικό διοικητικό πλαίσιο, δεν αρνούνται το οικονομικό σύστημα, 
και ακόμη περισσότερο, στην ελληνική εκδοχή, αναπαράγουν τις 
πελατειακές σχέσεις σε τοπικό επίπεδο. 

Πρόκειται γιά μια μικρογραφία των γενικών εκλογών, μόνο που 
ο έλεγχος της κεντρικής εξουσίας, της κεντρικής διακυβέρνησης, 
κατεβαίνει σε τοπικό επίπεδο, δημιουργώντας, ακόμη περισσότε¬ 
ρο πιό ασφυκτικές σχέσεις γιά τους εξουσιαζόμενους, από τους 
οποίους υποκλέπτει τη συναίνεση στη διοίκησή τους. Παράλληλα, 
αναπαράγονται και οι πελατειακές σχέσεις, με ρουσφέτια κι επάν¬ 
δρωση των θέσεων εργασίας με συμβάσεις ορισμένου χρόνου, δί¬ 
νοντας στους δημάρχους να συστήνουν παραταξιακούς στρατούς, 
και μηχανισμούς. Ο τοπικός παραγοντισμός μεγαλουργεί. 

Πρόκειται στη πραγματικότητα για τοπική υποδιοίκηση και 
όχι αυτοδιοίκηση. 



Ο δήθεν ανταγωνισμός 

Οι τοπικοί φορείς συνήθως δίνουν την εντύπωση της ανταγωνι¬ 
στικότητας απέναντι στη κεντρική εξουσία, δείχνουν να προσπα¬ 
θούν να εκμαιεύσουν από τη κεντρική εξουσία κυρίως πόρους 
αλλά ενίοτε και εξουσίες. 

Όσον αφορά στο δεύτερο, το θεσμικό πλαίσιο γίνεται όλο και 
συγκεντρωτικότερο. Θυμηθείτε τις παλιές κοινότητες, που από το 
1997 έγιναν «καποδίστριες» με συνένωση δήμων και κοινοτήτων, 
και από 5.318 Κοινότητες και 457 Δήμους που υπήρχαν, δημιουρ- 
γήθηκαν, 914 Δήμοι και 120 Κοινότητες. Μετά ακολούθησε ο Καλ¬ 
λικράτης 1 και ο Καλλικράτης 2, με τα γνωστά αποτελέσματα μετα¬ 
τροπής σε δήμους ολόκληρων επαρχιών, αλλά στην ουσία και από 
πλευράς διοικητικών και υποδομών προνοίας και υγείας, σχεδόν 
ολόκληρων νομών. Έτσι, η οποιαδήποτε διαμαρτυρία γιά τις επι¬ 
λογές της κεντρικής διακυβέρνησης, φαντάζει μάλλον υποκριτική, 
στο βαθμό που η επάνδρωση θέσεων ευθύνης στα αυτοδιοικητικά 
αιρετά όργανα, εμπεριέχει την επίγνωση για τις προδιαγραφές της 
εξάρτησης του δήμου ή της περιφέρειας απέναντι στη κεντρική 
εξουσία. Ο κάθε υποψήφιος ξέρει τους κανόνες του παιχνιδιού. 

Όσον αφορά στη διεκδίκηση των πόρων, το «αυτοδιοικητικό» 
μέλλον αναμένεται πιό ζοφερό, αφού λεφτά δεν υπάρχουν, και η 
εξ ολοκλήρου εξαρτημένη τοπική αυτοδιοίκηση, χάνει για λόγους 
οικονομικούς ακόμη και την όποια αυτοτέλεια είχε τουλάχιστον στο 
εσωτερικό διοικητικό πεδίο, με νέους νόμους που ετοιμάζονται. 

Οι «αριστεροί δήμαρχοι», υποστηριζόμενοι από τους κομματι¬ 
κούς γραφειοκρατικούς μηχανισμούς, φυσικά δεν αμφισβητούν 
τη τοπική εξουσιαστική υποδιαίρεση, και διεκδικούν περισσότερη 
αυτονόμηση και φυσικά περισσότερους πόρους από τον κρατικό 
προϋπολογισμό. Πιθανότατα, στη σημερινή ζοφερή για τα οικονο¬ 
μικά του κράτους πραγματικότητα, τα οικονομικά αιτήματα προς τη 
κεντρική διοίκηση, γιά κοινωνικές παροχές, αποτελούν μόνο ένα 
από τα πολλά πεδία διαμάχης -και μάλιστα προνομακό, ανάδειξης 
πολιτικών αντιθέσεων και τριβών μεταξύ δεξιών φιλελευθεριστών 
και αριστερών κρατιστών. Η στάση αυτή των αριστερών δημάρχων, 
εξηγείται, «...όχι βέβαια γιατί έχουν στο νου της κάποιο μη συγκε¬ 
ντρωτικό σύστημα διοίκησης, αλλά γιατί σε τοπικό επίπεδο δημι¬ 
ουργούν και αναπτύσσουν την κομματική τους αναπαραγωγή...»[1]. 


Πουθενά λοιπόν ούτε από τα δεξιά, αλλά ούτε και από τα αριστερά 
-όπως θα περίμενε κανείς, δεν αμφισβητείται η θεσμική υπόστα¬ 
ση της τοπικής αυτοδιοίκησης όπως είναι σήμερα. Αντίθετα είναι η 
περιφερειακή αρένα όπου αναπαράγονται τα όσα συμβαίνουν στη 
κεντρική σκηνή. 

Ελευθεριακός κοινοτισμός 

Σε αντίθεση με αυτό το οζώδες, σάπιο σύστημα υποδιοίκησης, 
εμείς προτείνουμε τον ελευθεριακό κοινοτισμό, σαν μοναδική 
λύση που αναβαθμίζει τον υποταγμένο ψηφοφόρο σε πραγματικά 
ενεργό πολίτη. Η πρότασή μας: 

[2] «...Αγωνιζόμαστε για την ισότητα στις αποφάσεις προτείνο- 
ντας τη συνέλευση της γειτονιάς, του χωριού και κάθε άλλου κοι¬ 
νωνικού κύτταρου που μπορεί ισότιμα να παίρνει αποφάσεις για 
λογαριασμό του. Κανένας διαμεσολαβητικός μηχανισμός δεν μπο¬ 
ρεί να υποκαταστήσει την εξισωτική σχέση μεταξύ των ανθρώπων. 

Η συνέλευση είναι το μοναδικό όργανο για τη λήψη των αποφά¬ 
σεων στην κοινότητα... Μόνο τότε ο Δήμος αποκτά την πραγματική 
του σημασία. Οι περιφερειακές συνελεύσεις που εκπροσωπούνται 
από άμεσα ανακλητά πρόσωπα, είναι η βάση για την κλιμάκωσή 
τους σε ομοσπονδίες και συνομοσπονδίες κοινοτήτων που ξεπερ- 
νώντας τα διοικητικά όρια του κράτους θα μπορούν να δίνουν λύση 
για τα προβλήματα και θα διευρύνουν τους ορίζοντες ελευθερίας. 
Η ελευθεριακή κοινότητα είναι ταυτόχρονα το πείραμα, το βίωμα 
και το βήμα για το διαρκές ξεπέρασμα του εξουσιαστικού μοντέ¬ 
λου ως τρόπου λήψης αποφάσεων και ζωής. 

Τι είναι επομένως ο συνομοσπονδισμός (η κοινότητα των κοινο¬ 
τήτων); 

Πάνω από όλα είναι ένα δίκτυο εκτελεστικών συμβουλίων, τα 
μέλη και οι εκπρόσωποι των οποίων, ορίζονται από αμεσοδημο- 
κρατικές λαϊκές συνελεύσεις στα διάφορα χωριά και στις πόλεις, 
ακόμη και στις γειτονιές των πόλεων (τομείς). Αυτοί οι εκπρόσω¬ 
ποι είναι ανά πάσα στιγμή ανακλητοί και υπεύθυνοι ενώπιον των 
Γενικών Συνελεύσεων που τους επιλέγουν για το συντονισμό και 
την εφαρμογή της πολιτικής, που διαμορφώνεται από τις ίδιες (τις 
γενικές συνελεύσεις). Η λειτουργία τους, επομένως, είναι καθαρά 
εκτελεστική και πρακτική. 

Η ιδέα της συνομοσπονδίας περιέχει μια σαφή διάκριση μεταξύ 
της διαμόρφωσης της πολιτικής, του συντονισμού και της εκτέλε¬ 
σης πολιτικής που έχει υιοθετηθεί. Η διαμόρφωση πολιτικής είναι 
αποκλειστικό δικαίωμα των λαϊκών κοινοτικών γενικών συνελεύσε¬ 
ων που βασίζονται στην πρακτική της άμεσης δημοκρατίας, ενώ ο 
συντονισμός και η διαχείριση είναι υπευθυνότητα των συνομοσπον- 
διακών συμβουλίων που είναι όργανα αποκλειστικά για τη διασύν¬ 
δεση των χωριών, πόλεων, γειτονιών σε συνομοσπονδιακά δίκτυα. 
Η οργάνωση, επομένως ρέει από τη βάση προς την κορυφή και όχι 
από την κορυφή προς τη βάση. 

Το αποφασιστικό στοιχείο που δίνει υπόσταση στο συνομοσπον- 
δισμό είναι η αλληλεξάρτηση των κοινοτήτων με στόχο την αλληλο¬ 
βοήθεια και την ανταλλαγή και βασίζεται στη συμμετοχή σε σχέση 
με την κατανομή των πόρων, την παραγωγή και τη διαμόρφωση πο¬ 
λιτικής. Εάν μια κοινότητα δεν είναι υποχρεωμένη να βασίζεται σε 
κάποια άλλη ή άλλες γενικότερα, για την ικανοποίηση σημαντικών 
υλικών αναγκών και την πραγματοποίηση κοινών πολιτικών στόχων 
με τρόπο που να αποτελεί μέρος ενός μεγαλύτερου όλου, τότε η 
απομόνωση και ο ακραίος τοπικισμός είναι η πιθανότερη κατάλη¬ 
ξη. 

Με δυο λόγια η κοινότητα μπορεί να διατηρεί την αυτονομία 
της και την ταυτότητά της, ενώ παράλληλα να συμμετέχει ισότιμα 
στο μεγαλύτερο σύνολο που συγκροτεί μια ισορροπημένη ελευθε- 
ριακή κοινωνία. Ο συνομοσπονδισμός ως αρχή κοινωνικής οργά¬ 
νωσης φθάνει στο αποκορύφωμα της ανάπτυξής του, όταν η ίδια 
η οικονομία λειτουργεί σε συνομοσπονδιακή βάση, θέτοντας τα 
αγροκτήματα, τα εργοστάσια και τις άλλες αναγκαίες επιχειρήσεις 
της περιοχής υπό τοπικό έλεγχο - όταν δηλαδή, μια κοινότητα όσο 
μικρή ή μεγάλη κι αν είναι, αρχίζει να διαχειρίζεται τους δικούς 
της οικονομικούς πόρους σε ένα αλληλένδετο δίκτυο με άλλες 
κοινότητες. 

Μια συνομοσπονδιακή κοινότητα θα βασίζεται στη συμμετοχή 
και στην ικανοποίηση που δίνει η κατανομή των αγαθών μεταξύ 
των κοινοτήτων σύμφωνα με τις ανάγκες τους κι όχι σε «συνεταιρι¬ 
στικές» καπιταλιστικές κοινότητες που βαλτώνουν στο δούναι και 
λαβείν των σχέσεων ανταλλαγής. Η συνομοσπονδία είναι η σύνθε¬ 
ση της αποκέντρωσης, της αυτάρκειας, της αλληλεξάρτησης και 
κυρίως των συνθηκών εκείνων που οδηγούν στους ορθολογικούς 
και ενεργούς πολίτες της άμεσης δημοκρατίας αντί για τους πα¬ 
θητικούς ψηφοφόρους και καταναλωτές της σημερινής «δημοκρα¬ 
τίας» [2]. 

[1], [2]. Από τη μπροσούρα: «ΤΟΠΙΚΗ ΑΥΤΟΔΙΟΙΚΗΣΗ ή ΕΛΕΥ- 
ΘΕΡΙΑΚΟΣ ΚΟΙΝΟΤΙΣΜΟΣ;». Πρωτοβουλία Αναρχικών Πειραιά 


Συστάσεις για τον Περικλή Κοροβέση 
δεν χρειάζονται, ούτε εισαγωγικά 
σημειώματα, τον συναντήσαμε ένα βράδυ 
με αφορμή την επανέκδοση του βιβλίου 
του «Ανθρωποφύλακες» και από την 
κουβέντα που κάναμε μεταφέρουμε και 
μοιραζόμαστε μερικά από αυτά που μας 
είπε. 

Βασανιστήρια και κοινωνικός έλεγχος. 

Είχα διαπιστώσει ότι τα βασανιστήρια που γίνονταν στην Αατι- 
νική Αμερική, Κεντρική Αφρική, Ασία ή και εδώ κατά την διάρκεια 
της χούντας είχαν πολλές ομοιότητες και σκέφτηκα ότι πρέπει να 
υπάρχει ενιαίο σχέδιο. Τότε ανακάλυψα, όταν ήμουν στο Παρί¬ 
σι τέλη δεκαετίας 60 το εγχειρίδιο της ΟΙΑ, το λεγόμενο Κυ03Γΐ< 
(όταν το ανακάλυψα ήταν λογοκριμένο το μισό γιατί είχαν αφαι- 
ρεθεί τα σωματικά βασανιστήρια) που είχε συνταχθεί στις αρχές 
της δεκαετίας του 50 και που περιέγραφε τα ψυχολογικά βασα¬ 
νιστήρια που γινόντουσαν στα πλαίσια του ψυχρού πολέμου στο 
πανεπιστήμιο Μακ Τζιλ στο Τορόντο του Καναδά. Εκεί ένα πλήθος 
επιστημόνων, ψυχολόγων και κοινωνιολόγων, μετρούσε και μελε¬ 
τούσε πόσο μπορεί να αντέξει ο άνθρωπος στα βασανιστήρια , το 
ζητούμενο ήταν να σε κάνουν άγραφο χαρτί που στην συνέχεια 
θα έγραφαν αυτό που θέλουν αυτοί, με μία αντιστοιχία κοινωνική, 
κάνουν το ίδιο, στέλνουν τόσα πολλά πράγματα, ανεργία, φτώχεια, 
κατάργηση κοινωνικών δομών υγείας, διάλυση παιδείας, άστεγοι 
άνθρωποι, ώστε να μην προλαβαίνει ο άνθρωπος να σκεφτεί. Αυτό 
το εγχειρίδιο αναφέρει και η Ναόμι Κλάιν στο βιβλίο της «Το δόγμα 
του σοκ» και ιδιοφυώς κάνει την σύνδεση και λέει ότι όπως κατα¬ 
στρέφουν τον άνθρωπο ατομικά έτσι ακριβώς τον καταστρέφουν 
και κοινωνικά. Σε αυτό το εγχειρίδιο φαίνεται η «επιστημονική φι- 
νέτσα», παίρνουν για παράδειγμα κάποιον του αφαιρούν τα ρούχα 
και τα παπούτσια και του δίνουν άλλα, πέντε νούμερα μεγαλύτε¬ 
ρα, χωρίς ζώνη, τον αφήνουν στην απομόνωση και στη απλυσιά για 
αρκετό καιρό, μετά τον πάνε σε έναν κομψευόμενο ανακριτή που 
είναι ντυμένος στην τρίχα, ενώ ο άλλος κρατάει το παντελόνι του 
να μην πέσει. Ο «καλός» ανακριτής του λέει «Ανθρωποι είμαστε 
και εμείς πάμε μια βόλτα να ξεσκάσεις» και τον πάει στην εξοχή, 
στο δάσος σε μια λίμνη, σε μέρη που οι υπόλοιποι άνθρωποι συνε¬ 
χίζουν να ζουν κανονικά, είναι τόσο έντονη και βασανιστική η επι¬ 
θυμία που δημιουργείται για ζωή, είναι όλα επεξεργασμένα μέχρι 
κεραίας ώστε να σπάσεις να γίνεις άγραφο χαρτί που ότι γράψουν 
αυτοί να γίνει δικό σου, η δική σου προσωπικότητα πηγαίνει περί¬ 
πατο, είναι η λογική του να προσαρμοστείς στο πτ^ίη 8 ϊγθ3γπ. 

Η ευθύνη σε αυτούς που εφόγαν. 

Ένα γραπτό μου καταλήγει: «Κάθε πρωί έπαιρναν κάποιον από 
εμάς και τον πήγαιναν για εκτέλεση κι άκουγα τα βήματα των μελ¬ 
λοθανάτων πως απομακρυνόντουσαν από τον θάλαμο, εγώ επέζη- 
σα κι όμως τα βήματα των εκτελεσμένων είναι τα μόνα που θυμού¬ 
νται πως υπάρχω». 

Η ευθύνη απέναντι στον εαυτό. 

Κάποιος ποιητής έχει πει: «δεν υπάρχει δρόμος τον δρόμο τον 
φτιάχνουμε περπατώντας», οπότε εγώ έχω ευθύνη απέναντι στον 
εαυτό μου, να ζήσω και να πεθάνω ελεύθερος η ζωή είναι δική 
μου και την διεκδικώ. 

Η αισιοδοξία και η νίκη πάνω στο θάνατο. 

Αυτή τη στιγμή υπάρχουν 2500 καταγεγραμμένοι κοινωνικοί χώ¬ 
ροι, και δεν τους ξέρουμε και όλους, κολεκτίβες διάφορες ,σε 
κάθε συλλογικότητα συμμετέχουν 10-15 άτομα, δύο από αυτούς 
να βρεθούν αποφασισμένοι έχουμε πέντε χιλιάδες αντιφασίστες, 
πέντε χιλιάδες αντιφασίστες δεν είχαμε εμείς στην χούντα. Εμείς 
τότε είμαστε δεκαπέντε -είκοσι στην Αθήνα κι άλλοι τόσοι στη 
Θεσσαλονίκη κι άλλοι δύο στα Χανιά, που λέει ο λόγος. Αυτοί οι 
αντιφασίστες έχουν μια συνείδηση, μια αποφασιστικότητα, αυτά τα 
παιδιά που έχουν διαμορφώσει την ζωή τους ακομμάτιστα, είναι 
μεγάλη δύναμη, πέντε χιλιάδες μάχιμους δεν έχει η χρυσή αυγή, 
είμαστε παραπάνω. Οπότε αν γίνει κάτι, που έχω σοβαρά υπόψη 
μου ότι ο κίνδυνος του φασισμού είναι πολύ σοβαρός στην Ελλά¬ 
δα, αυτός ο κόσμος έχει πιο μεγάλη δυναμική από τους φασίστες. 
Για αυτό είμαι αισιόδοξος, αυτός ο κόσμος μπορεί να ξεσηκώσει 
δέκα -δεκαπέντε χιλιάδες να κατέβουν στους δρόμους, έτσι προ- 
χωράει η ιστορία, αυτό που μετράει είναι η δύναμη. Δύναμη είναι 
αυτό που λέμε καύλα και είναι αρχαιοελληνική λέξη που σημαίνει 

συνέχεια στη σελ. 11 














6 ΑΖΙΜΟΥΘΙΟ 


ΕΥΡΩΕΚΛΟΓΕΣ 


Ευοωπαϊκή Ένωσ 




Ένα τεράστιο καπιταλιστικό λόμπι 


Σ ε λίγες ημέρες έχουμε ευρωε¬ 
κλογές. Τα εκατομύρια των πο¬ 
λιτών καλούνται να εκλέξουν για 
τα επόμενα 5 χρόνια τους αντι¬ 
προσώπους τους στο Ευρωπαϊ¬ 
κό Κοινοβούλιο. Οι ευρωεκλογές, παραδοσιακά 
αφήνουν λίγο πολύ αδιάφορους τους πολίτες, 
απόδειξη ότι η συμμετοχή μετά βίας ξεπερνά το 
50%. Κι όχι άδικα. Το ευρωκοινοβούλιο είναι μια 
βιτρίνα «δημοκρατικής νομιμοποίησης» της Ε.Ε. 
που ουσιαστικά δε νομοθετεί, ούτε παράγει πο¬ 
λιτική. Περισσότερο καλείται να εγκρίνει και να 
νομιμοποιήσει νομοθετήματα τα οποία έχουν συ¬ 
νταχθεί αλλού (στο Συμβούλιο των Ευρωπαϊκών 
Κυβερνήσεων- και τις Ευρωπαϊκές Επιτροπές - 
τα θεματικά υπουργεία των διορισμένων από τις 
εθνικές κυβερνήσεις επιτρόπων, αλλά και από τα 
περίφημα Ιοόόγ, τις οργανώσεις συμφερόντων 
-κατά βάση του επιχειρηματικού και τραπεζικού 
κεφαλαίου). 

Ας πιάσουμε το νήμα από το τυπικό θεσμικό 
σύστημα της ΕΕ που είναι το παρακάτω, όπως 
αποτυπωνεται στην επίσημη ιστοσελίδα της Ε.Ε. 
Το σύστημα αυτό αποτελείται από: 

• Το Ευρωπαϊκό Συμβούλιο, όπου συνεδριά¬ 
ζουν οι ηγέτες σε εθνικό και ευρωπαϊκό επίπεδο 
και θέτει τις γενικές προτεραιότητες της ΕΕ. 

• Το Ευρωπαϊκό Κοινοβούλιο όπου οι άμεσα 
εκλεγμένοι ευρωβουλευτές εκπροσωπούν τους 
ευρωπαίους πολίτες. 

• Η Ευρωπαϊκή Επιτροπή, της οποίας τα μέλη 
(οι επίτροποι - υπουργοί) διορίζονται από τις 
εθνικές κυβερνήσεις και προωθεί τα συμφέρο¬ 
ντα της ΕΕ ως συνόλου. 

• Το Συμβούλιο της Ευρωπαϊκής Ένωσης 
όπου οι κυβερνήσεις προασπίζουν τα εθνικά 
συμφέροντα των χωρών τους. 

• Το Ευρωπαϊκό Συμβούλιο καθορίζει τις γε¬ 
νικές πολιτικές κατευθύνσεις της ΕΕ - δεν έχει 
όμως νομοθετική εξουσία. Με επικεφαλής τον 
πρόεδρό του και αποτελούμενο από τους αρχη¬ 
γούς κρατών και κυβερνήσεων των κρατών με¬ 
λών και τον πρόεδρο της Επιτροπής, συνεδριάζει 
τουλάχιστον κάθε 6 μήνες. 

• Τρία κύρια όργανα συμμετέχουν στη θέσπι¬ 
ση της νομοθεσίας της ΕΕ: 

• Το Ευρωπαϊκό Κοινοβούλιο, το οποίο αντι¬ 
προσωπεύει τους πολίτες της ΕΕ και εκλέγεται 
άμεσα από αυτούς. 

• Το Συμβούλιο της Ευρωπαϊκής Ένωσης, 
το οποίο αντιπροσωπεύει τις κυβερνήσεις των 
κρατών μελών. Την προεδρία του Συμβουλίου 
ασκούν εκ περιτροπής τα κράτη μέλη. 

• Η Ευρωπαϊκή Επιτροπή (Κομισιόν), η οποία 
προασπίζει τα συμφέροντα της Ένωσης συνολι¬ 
κά. 

Τα τρία αυτά θεσμικά όργανα παράγουν μαζί 
μέσω της λεγάμενης «Συνήθους Νομοθετικής Δι¬ 
αδικασίας» (πρώην «συναπόφαση») τις πολιτικές 
και τους νόμους που τίθενται σε εφαρμογή σε 
όλη την ΕΕ. Κατά κανόνα, η Επιτροπή προτείνει 
νέους νόμους και το Κοινοβούλιο και το Συμβού¬ 
λιο τους εγκρίνουν. Στη συνέχεια, οι νομοθετι¬ 
κές αυτές πράξεις τίθενται σε εφαρμογή από τα 
κράτη μέλη και την Επιτροπή η οποία μεριμνά και 
για την ορθή εφαρμογή των νόμων. 

Συμπερασματικά: Για τη λήψη αποφάσεων 
στην ΕΕ κατά κανόνα ακολουθείται η λεγάμενη 
«συνήθης Νομοθετική διαδικάσία» (πρώην “δι¬ 
αδικασία συναπόφασης”). Αυτό σημαίνει ότι οι 
προτεινόμενοι νόμοι πρέπει να εγκριθούν τόσο 
από το άμεσα εκλεγμένο Ευρωπαϊκό Κοινοβού¬ 
λιο όσο και από το Συμβούλιο (που εκπροσωπεί 
τις κυβερνήσεις των 28 χωρών μελών της ΕΕ). Η 
Επιτροπή εκπονεί τη νομοθεσία της ΕΕ και μερι¬ 
μνά για την εφαρμογή της. 

Αυτό όπως είπαμε είναι το τυπικό. Επί της ου¬ 
σίας τα πράγματα είναι πολύ διαφορετικά, σα¬ 
φώς πιο πολύπλοκα και καθόλου Δημοκρατικά. 
Ας δούμε γιατί: 

Ταυτόχρονα με τα παραπάνω, στις Βρυξέλες 
εδρεύουν δεκάδες ομοσπονδίες που εκπροσω¬ 
πούν επειχηρηματικά και τραπεζικά συμφέρο¬ 
ντα και που η ύπαρξή τους θεωρείται συστατικό 
στοιχείο της της Ε.Ε. Είναι τα περίφημα Ιοόόγδ, 
οι λομπίστες επί τω ελληνικότερο. Η ομοσπον¬ 
δία βιομηχάνων (Βυδΐηοδδ Ευτορθ) επιβλέπει 
καθημερινά τις νομοθετικές και πολιτικές απο¬ 
φάσεις των «ευρωπαϊκών θεσμών», η Στρογγυλή 



Τα Ιοϋϋίος είναι υπεύθυνα για το μεγαλύτερο ποσοστό νομοθετημάτων της Ευρωπαϊκής Ένωσης. 


Τράπεζα των Βιομηχάνων μεριμνά κυρίως για 
τις μακροπρόθεσμες προοπτικές (Συνθήκες και 
«Στρατηγικές») κι ένα πλήθος άλλων οργανώσε¬ 
ων επιβλέπουν το καθένα το πεδίο του: η ΟΕΕΙΟ 
για τη χημική βιομηχανία (η μεγαλύτερη λομπί- 
στικη οργάνωση στις Βρυξέλλες), η Ευτορΐο για 
την πετρελαϊκή, η ΑΟΕΑ για την αυτοκινητοβιο¬ 
μηχανία και πολλές άλλες. Ουσιαστικά αυτά τα 
Ιοόόγ είναι οι αρχιτέκτονες των νομοθετημάτων 
της Ε.Ε. 

Οι λομπίστες στην έδρα της Ε.Ε. τις Βρυξέλες, 
υπολογίζονται σε πάνω από 20.000 και το 70% 
δουλεύει άμεσα για εταιρείες, το 20% έμμεσα 
πάλι γι'αυτές μέσω όμως περιφερειακών και το¬ 
πικών αρχών και το πολύ ένα 10% να εκπροσω¬ 
πεί συνδικάτα και ΜΚΟ, κάτι που δεν αποκλείει 
όμως και πάλι ένα ποσοστό και από αυτούς να 
«δουλεύει» ουσιαστικά για επιχειρηματικά συμ¬ 
φέροντα. 

Τι κάνει όλη αυτή η στρατιά των λομπιστών; 
Στόχος τους είναι η Ευρωπαϊκή γραφειοκρατία. 
Οι περίπου 12.000 υψηλόβαθμοι υπάλληλοι της 
Κομισιόν (από σύνολο 25.000) που έχουν ρόλο 
στις αποφάσεις, οι 736 Ευρωβουλευτές και οι 
βοηθοί τους καθώς και οι γραμματείες των πο¬ 
λιτικών ομάδων (γύρω στα 2.000 άτομα σε θέσεις 
επιρροής συνολικά στο κοινοβούλιο) και κάποι¬ 
ες χιλιάδες άτομα στις μόνιμες αντιπροσωπείες 
των κρατών στο Συμβούλιο. Η συντριπτική πλειο¬ 
νότητα αυτών των ανθρώπων θεωρούν όχι απλά 
ευπρόσδεκτες τις συμβουλές των λομπιστών 
αλλά το μόνο τρόπο να έχουν «αξιόπιστες» τε¬ 
χνικές, οικονομικές, νομικές κ.α. πληροφορίες 
γύρω από τα θέματα στα οποία νομοθετούν. Θε¬ 
ωρούν δε την επικοινωνία με τους λομπίστες 
ως την απόλυτη πραγμάτωση του δημοκρατικού 
ιδεώδους. Απολύτως φυσικό γι'αυτούς είναι ότι η 
συντριπιτική πλειοψηφία των λομπιστών εκπρο¬ 
σωπεί τα συμφέροντα της ίδιας κοινωνικής τά¬ 
ξης, αυτής της οποίας οι ίδιοι οι Ευρω-υπάλληλοι 
είναι είτε μέλη από τα γεννοφάσκια τους, είτε 
νιώθουν δέος ότι επιτέλους είναι κοντά της. 

Το κύριο όργανο που πραγματώνει το «ευρω¬ 
παϊκό όραμα» είναι η Ευρωπαϊκή Επιτροπή (Κο¬ 
μισιόν). Η Κομισιόν είναι ο οργανισμός με σκοπό 
την οργάνωση και επίβλεψη αγορών - πρώτα της 
ΕΚΑΧ κι έπειτα της ΕΟΚ με το όνομα τότε Ανώτα¬ 
τη Αρχή - κι ως εκ τούτου με στενές σχέσεις με 
εταιρείες. Είναι όμως επίσης ο οργανισμός που 
έχει το μονοπώλιο της νομοθετικής πρωτοβουλί¬ 


ας στην ΕΕ. Το 50% των νόμων που περνάνε σε 
28 χώρες (και μέσω των Συμφωνιών Ελευθέρου 
Εμπορίου επηρεάζουν και πολλές τρίτες χώρες) 
εκπονείται από την Κομισιόν. Σχεδόν ποτέ το Ευ¬ 
ρωκοινοβούλιο ή το Συμβούλιο δεν απορρίπτουν 
εξ ολοκλήρου μια πρόταση της Κομισιόν. Ο ορ¬ 
γανισμός αυτός δεν κρύβει την προτίμησή του 
για τα συμφέροντα των πολυεθνικών. Η Γενική 
Διεύθυνση Εξωτερικού Εμπορίου της Κομισιόν 
(ϋΟ Ττειάθ) διατηρεί επιτροπές αποτελούμενες 
αποκλειστικά από εταιρείες οι οποίες συδιαμορ- 

φώνουν μέσα πολιτικής και οικονομικής πίεσης 
ώστε να αρθούν τα εμπόδια στις αγορές τρίτων 
χωρών όπου θέλουν να επεκταθούν (Μοι:1<θΐδ 
ΑοοΘδδ δΐτοΐοργ). 

Γενικότερα, η Κομισιόν εμπλέκει τις πολυεθνι¬ 
κές στο πολύ αρχικό στάδιο της χάραξης πολι¬ 
τικών και νομοθετημάτων. Ολόκληρη η Επιτροπή 
διατηρεί γύρω στις 1.000 ομάδες ειδικών (οχροτΐ 
ςμσυρδ) οι οποίες διαμορφώνουν τον πυρήνα της 
ιδέας των νέων νομοθετημάτων και πολιτικών ή 
και μέτρα εφαρμογής της ήδη υπάρχουσας νομο¬ 
θεσίας. Σε πάνω από 300 από αυτές συμμετέχουν 
εταιρείες και σε 100 οι εταιρείες έχουν ξεκάθα¬ 
ρα την πλειοψηφία. Τα 100 αυτά οχροτΐ ρτουρδ 
βρίσκονται συγκεντρωμένα σε στρατηγικές Γενι¬ 
κές Διευθύνσεις της Επιτροπής όπως η Εσωτε¬ 
ρική Αγορά (πάνω από 10), η Γεωργία (γύρω στις 
30) και το Περιβάλλον. Οι διευθύνσεις Έρευνας 
και Κοινωνίας της Πληροφορίας δε διατηρούν 
μεγάλο αριθμό ομάδων, αλλά εσωτερικές πηγές 
επιβεβαιώνουν ότι οι εταιρείες θεωρούνται από 
τους υπαλλήλους ως λίγο πολύ ο μόνος συνεργά¬ 
της. Στην Έρευνα, εξάλλου, το ρόλο των οχροτΐ 
ςτουρε αναλαμβάνουν άλλα σώματα που ονομά¬ 
ζονται «Τεχνολογικές Πλατφόρμες». 

Σαράντα οχροτΐ ςμσυρδ λειτουργούν κάτω από 
τη Γενική Διεύθυνση Επιχειρηματικότητας και 
Βιομηχανίας (ΌΟ Εηΐοτρτίδ© οηά Ιηάυδΐτγ). Η 
Γενική αυτή Διεύθυνση είναι κομβικής σημασίας 
αφού μπορεί να παρέμβει σε όλα σχεδόν τα θέ¬ 
ματα αρμοδιότητας της Επιτοπής από τον αντα¬ 
γωνισμό και την εσωτερική αγορά, μέχρι τα περι¬ 
βαλλοντικά και την προστασία του καταναλωτή. 


Ο Γκύντερ Φερχόιγκεν, Γερμανός Σοσιαλδημοκρά¬ 
της, πρώην Φιλελεύθερος και παλιός επίτροπος. Κατά τη θητεία του 
ως Επίτροπος Βιομηχανίας δημιούργησε σειρά ΗίςΓι ίονοΙ Οισυρδ 
(οχροΓΐ ςμουρδ με διευθύνοντες συμβούλους εταιρειών και υπουρ¬ 
γούς) που διέλυσαν περιβαλλοντικές νομοθεσίες για τις χημικές 
ουσίες, τα φάρμακα κ.α. Ο Φερχόιγκεν αυτή τη στιγμή ίσως να πλη¬ 
ρώνεται εμμέσως από τις ίδιες εταιρείες που τόσο ευγενικά κάλεσε 
να συμμετέχουν στα οχροΓΐ ςμουρ5. Οι εταιρείες αυτές μπορούν να 
αναθέσουν αποστολές στη εταιρεία ΡΙοίδήιτίθη-ΗθίΙΙθίχΙ στην οποία 
δουλεύει ο Φερχόιγκεν. Ο Γκύντερ άνοιξε επίσης και τη δική του εταιρεία την Ευισροθη Εχροηοηοο 
(Ιοηηρθηγ. Μπήκε δε και στη ΒογθΙ Β3ιίΙ< οί δοοΐίθηά στης οποίας τη σωτηρία στόχευε το πακέτο 
πτώχευσης του ιρλανδικού λαού που ενέκρινε η Επιτροπή. 

ΕΥΡΩΕΚΛΟΓΕΣ 


Πέρα από τη νομοθεσία που ρυθμίζει τις δι¬ 
άφορες αγορές, ο πολύ σημαντικός ρόλος της 
Επιτροπής προκύπτει κι από τη λειτουργεία της 
ως «αστυνόμου του ανταγωνισμού». Η Γενική Δι¬ 
εύθυνση Ανταγωνισμού και η Νομική της Υπηρε¬ 
σία πρέπει να εγκρίνουν κάθε συγχώνευση εται¬ 
ρειών που γίνεται στην Ευρώπη. Ο τρόπος που 
το κατανοεί αυτό η Επιτροπή είναι να υπάρχουν 
τέσσερις με πέντε εταιρείες σε κάθε τομέα που 
να ελέγχουν την αγορά όλης της ΕΕ. 

Χαρακτηριστικό της... αντιμονοπωλιακής αυ¬ 
στηρότητας της Κομισιόν είναι ότι ο πρώην επικε¬ 
φαλής της νομικής της υπηρεσίας Μίσήθΐ Ρθΐίΐθ 
δουλεύει τώρα στη νομική εταιρεία ΟϋίίοΓά 
Οή^ηοθ που προσλαμβάνεται από πολυεθνικές 
(μυστικό, το ποιες ακριβώς) για υποθέσεις αντα¬ 
γωνισμού. 

Ρόλος του Κοινοβουλίου, του δεύτερου οργά¬ 
νου της Ε.Ε. είναι να τροποποιεί τις προτάσεις 
της Επιτροπής. Μετά τη Συνθήκη της Λισαβώνας 
οι τομείς συναπόφασης του Συμβουλίου και του 
Κοινοβουλίου αυξήθηκαν, αλλά γενικεύτηκε κι 
ένας συγκεκριμένος τρόπος λήψης αποφάσεων: 
οι λεγόμενοι «τρίλογοι» ή «τριάλογοι» (η Συνήθης 
Νομοθετική Διαδικασία που αναφέρθηκε πιο 
πάνω). Αυτό σημαίνει ότι βασικά οι όποιες τρο¬ 


πολογίες γίνονται αντικείμενο διαπραγμάτευσης 
ανάμεσα στα τρία όργανα. Για τους πραγματι¬ 
κούς αρχιτέκτονες των ευρω-νομοθετημάτων, 
τους εκπροσώπους δηλαδή των πολυεθνικών 
(λομπίστες) το Ευρωκοινοβούλιο είναι το παι- 
χνιδάκι τους. Αυτοί γράφουν τις περισσότερες 
τροπολογίες που καταθέτουν οι Ευρωβουλευτές 
(πχ. στην ντιρεκτίβα για τα Ηθάςο Ρυηάδ που 
εγκρίθηκε οι λομπίστες είχαν γράψει πάνω από 
τις μισές από τις 1.600 τροπολογίες που κατα¬ 
τέθηκαν). Δεν είναι δα και πολύ δύσκολο όπως 
φαντάζεστε. 

Οι Ευρωβουλευτές χρησιμοποιούνται από τους 
λομπίστες ως μέσο πίεσης στην Κομισιόν για να 
βγάλει μια νομοθετική πρόταση ακριβώς όπως τη 
θέλουν. Αν έχεις πχ. το συντονιστή μιας μεγάλης 



Αν θέλετε μια ζωντανή επιβεβαίωση της σύμφυσης τραπεζικού και 
βιομηχανικού κεφαλαίου αλλά και του ενιαίου της αστικής τάξης 
παρά τον τεχνικό της διαχωρισμό της σε πολιτικούς και επιχειρη¬ 
ματίες, ιδού ο ΡθΙθγ 5υΙΙΐθΓΐ9ηο1 πρώην Ευρωπαίος Επί¬ 
τροπος Ανταγωνισμού στην πρώτη Επιτροπή Ντελόρ που άνοιξε τη 
διαδικασία φιλελευθεροποίησης τόσο στην Ευρώπη όσο και στον 
κόσμο μέσω του Παγκόμιου Οργανισμού Εμπορίου. Μετέπειτα έγινε 
στέλεχος της ΒΡ και της ΟοΙάιτίθη 53 οΙί 5 στην οποία και παραμένει. 



πολιτικής ομάδας να λέει αυτό που θέλεις, τότε 
πιέζεις αποτελεσματικά την Κομισιόν. Πολύ συ¬ 
χνά δε οι εταιρείες καταφέρνουν να περάσουν 
στο Κοινοβούλιο όποια στοιχεία τυχόν δε τους 
άρεσαν από την πρόταση της Επιτροπής (αυτό 
έγινε πχ. με τα Ηθάςο Ρυηάδ ή παλιότερα με τις 
εκμπομές διοξειδίου του άνθρακα από αυτοκίνη¬ 
τα). Θυμηθείτε τώρα πιο είναι το επιχείρημα των 
υποψήφιων Ευρωβουλευτών: Ψηφίστε μας για 
να προωθήσουμε τα συμφέροντά σας. Κοινώς, 
ζήσε Μάη μου να φας τριφύλι. 

Το Συμβούλιο τέλος είναι πολύ σημαντικό, 
όχι τόσο γιατί δίνει μαζί με το Κοινοβούλιο την 
τελική έγκριση στις προτάσεις της Επιτροπής, 
αλλά κυρίως επειδή καθορίζει τις γενικές γραμ¬ 
μές προσανατολισμού της Ένωσης τις οποίες 
αναλαμβάνει να διατυπώσει νομικά η Επιτροπή. 
Το Συμβούλιο είναι το όργανο που εκφράζει το 
άρθροισμα της βούλησης των εθνικών κυβερνή¬ 
σεων. Ό,τι και να προστάζει όμως χρειάζεται η 
μεσολαβήση της Επιτροπής για να πραγματοποι¬ 
ηθεί. 

Με ναυαρχίδα λοιπόν την Ευρωπαϊκή Επιτροπή 
οι ευρωπαϊκές πολυεθνικές περνούν νομοθετή- 
ματα και ξεκινούν σε επίπεδο Ε.Ε. πολιτικές που 
θα ήταν δύσκολο να εισαγάγουν σε οποιοδήποτε 
κράτος - μέλος. Μπορούν επίσης συγκροτημένα 
να αντιμετωπίζουν την όποια αντίσταση - αντίρ¬ 
ρηση προβάλλει κάποια κυβέρνηση λόγω λαϊκών 
πιέσεων αλλά και να παρέχουν πολιτική, οικο¬ 
νομική, προπαγανδιστική και ό,τι άλλου είδους 
βοήθεια χρειαστεί στην οποιαδήποτε κυβέρνηση 
αντιμετωπίζει την Α ή τη Β δυσκολία. 

Ζαλιστήκατε; Δεν έχετε άδικο: ακόμα και για 
ανθρώπους που σπουδάζουν και δουλεύουν 
πάνω στις διαδικασίες αποφάσεων της ΕΕ είναι 
αδύνατον να τις παρακολουθήσουν σε όλο τους 
το εύρος. Οι διαδικασίες αποφάσεων είναι φτι¬ 
αγμένες έτσι ώστε να μη μπορούν με τίποτα να 
συνοψιστούν και να δοθούν σε κατανοητή μορφή 


στους πολίτες. Πόσο μάλλον η φωνή, οι επιθυμί¬ 
ες και τα συμφέροντα των πολιτών της Ευρώπης, 
να επηρεάσουν το νομοθετικό και κανονιστικό 
πλαίσιο της Ε.Ε. 

Γιατί η ιδέα μιας ενωμένη Ευρώπης, απαλλαγ¬ 
μένης από τους ανταγωνισμούς και τις πολεμι¬ 
κές αναμετρήσεις που δημιούργησαν εκατομ¬ 
μύρια νεκρούς, πρόσφυγες και που ισοπέδωναν 
την Ευρώπη ανά τακτά χρονικά διαστήματα, είναι 
μια ιδέα που βρίσκει έδαφος στους λαούς, που 
ακόμα δεν έχουν ξεχάσει το -όχι και τόσο μα- 
κρυνό- παρελθόν. 

Και η Ε.Ε. που όπως είδαμε πιο πάνω είναι μια 
ένωση-λυκοφιλία των Αγορών και των Βιομηχανι¬ 
κών και Χρηματοπιστωτικών συμφερόντων, χρη- 
σημοποιεί αυτό το παρελθόν διαστρεφοντας το 
νόημά του. Τίποτα απολύτως δε μπορεί να περι¬ 
μένουμε από μια τέτοια Ένωση, παρά μόνο την 
ολοένα και μεγαλύτερη υποτίμηση της ζωής μας. 
Αλλά ούτε και η δυνατότητα να αλλάξει αυτό το 
οικοδόμημα προς όφελος μας, όπως υποστηρίζει 
ένα μεγάλο κομμάτι της αριστερός είναι βέβαια 
δυνατόν. 

Ποιά θα ήταν και ποιά μορφή θα είχε μια πραγ¬ 
ματική, ισότιμη και ελεύθερη ένωση των λαών 
της Ευρώπης; 

Οι Αναρχικοί, ήδη από τα μέσα του προπερα¬ 
σμένου αιώνα και πριν ακόμα διατυπωθεί ακόμα 
και σα σκέψη η ιδέα μια ενωμένης Ευρώπης, 
είχαν διατυπώσει και οραματισθεί μια Ευρώπη 
απαλλαγμένη από το κεφάλαιο και τους εθνι¬ 
κισμούς, μια ομόσπονδη Ευρώπη των εργαζό¬ 
μενων. Οι ιδέες αυτές ακόμα είναι επίκαιρες. 
Επίκαιρες γιατί αποκαλύπτουν από τη μια την 
καπήλευση από το κεφάλαιο της επιθυμίας των 
λαών για ειρήνη, επίκαιρες γιατί θέτουν τη συ¬ 
νεργασία αυτή σε άλλες βάσεις, με άλλες αξίες 
και άλλες αρχές, προς όφελος όλων των ανθρώ¬ 
πων και όχι κάποιας τάξης. 


Για την Δημοκρατία και την Ειρήνη 

Παραθέτουμε ολόκληρο το κείμενο των προτάσεων του Μπακοΰνιν που υπο¬ 
βλήθηκαν και ψηφίστηκαν ομόφωνα στο συνέδριο της αναρχικής Λίγκας «Για 
την Δημοκρατία και την Ειρήνη», που έγινε το 1867 στην Ελβετία. Όχι για κανένα 
άλλο λόγο παρά μόνο για ανάγνωση του εύρους των αναρχικών ιδεών αφού 
οι αναρχικοί ήταν από τους πρώτους που μίλησαν για τις Ηνωμένες Πολιτείες 
της Ευρώπης των λαών. Υποστήριζε ότι οποιοσδήποτε πόλεμος μεταξύ τους θα 
είναι εμφύλιος και αδελφοκτόνος. «... Σύμφωνα με το ομόφωνο αίσθημα του 
συνεδρίου της Γενεύης, οφείλουμε να διακηρύξουμε: 


1) Ότι για να κάνουμε να θριαμβεύσει η ελευθε¬ 
ρία, η δικαιοσύνη και η ειρήνη στις διεθνείς σχέ¬ 
σεις της Ευρώπης, για να κάνουμε αδύνατο τον 
εμφύλιο πόλεμο μεταξύ των διαφορετικών λαών 
που συνθέτουν την Ευρωπαϊκή οικογένεια, δεν 
υπάρχει παρά ένας μόνο τρόπος: να συγκροτή¬ 
σουμε τις Ηνωμένες Πολιτείες της Ευ- ρώπης. 

2) Ότι οι Πολιτείες της Ευρώπης δεν μπορούν να 
σχηματισθούν με τα Κράτη όπως είναι συγκρο¬ 
τημένα σήμερα, αν ληφθεί υπόψη η τερατώδης 
ανισότητα που υπάρχει μεταξύ των αντίστοιχων 
δυνάμεων τους. 

3) Ότι το παράδειγμα της μακαρίτισσας Γερμανι¬ 
κής Συνομοσπονδίας έχει υποδείξει προκαταβολι¬ 
κά πως μία Συν- ομοσπονδία μοναρχιών αποτελεί 
μία κοροϊδία: ότι είναι ανίκανη να εγγυηθεί είτε 
την ειρήνη είτε την ελευθερία των λαών. 

4) Ότι κανένα συγκεντρωτικό, γραφειοκρατικό 
κράτος ακόμη και στρατιωτικό, έστω κι αν απο- 
καλείται ρεπουμπλικανικό, δε θα μπορέσει να 
μπει σοβαρά και ειλικρινά σε μια Διεθνή Συνομο¬ 
σπονδία. Απ' την συγκρότησή του, που θ' αποτε¬ 
λεί πάντοτε μια ανοιχτή ή καλυμμένη άρνηση της 
ελευθερίας στο εσωτερικό, θα'ναι αναγκαστικά 
μια διακήρυξη συνεχούς πολέμου· μια απειλή ενά¬ 
ντια στην ύπαρξη των γειτονικών χωρών. Θεμελι¬ 
ωμένο βασικά πάνω σε μια έσχατη πράξη βίας, 
την κατάκτηση, ή εκείνο που στην ιδιωτική ζωή 
αποκαλείται κλοπή με διάρρηξη - πράξη που ευ- 
λογείται από την εκκλησία κάποιας θρησκείας, κα¬ 
θαγιασμένη από το χρόνο ακόμη και μετασχημα¬ 
τισμένη σε ιστορικό δικαίωμα - και στηριζόμενο σ' 
αυτό το θείο καθαγιασμό μιας θριαμβεύτριας βίας 
ή σαν σ'ένα αποκλειστικό και υπέρτατο δικαίωμα, 
κάθε συγκεντρωτικό κράτος τίθεται και μόνο μ' 
αυτό σαν απόλυτη άρνηση του δικαιώματος όλων 
των άλλων κρατών, μην αναγνωρίζοντάς τα ποτέ, 
στις συμφωνίες που συνάπτει μ'αυτά, παρά μόνο 
από ένα πολιτικό συμφέρον και από αδυναμία. 

5) Ότι όλα τα μέλη της Λίγκας οφείλουν κατά συ¬ 
νέπεια να τείνουν μ' όλες τις προσπάθειες τους 


να επανασυγκροτήσουν τις αντίστοιχες πατρίδες 
τους, για να αντικαταστήσουν την αρχαία οργά¬ 
νωση, την θεμελιωμένη, από πάνω προς τα κάτω, 
πάνω στη βία και την αρχή της εξουσίας, με μια 
νέα οργάνωση που να μην έχει άλλη βάση από 
τα συμφέροντα, τις ανάγκες και τις φυσικές έλ¬ 
ξεις των λαών, ούτε άλλη αρχή από την ελεύθερη 
ομοσπονδιοποίηση των ατόμων μέσα στις κοινό¬ 
τητες, των κοινοτή- των μέσα στις επαρχίες των 
επαρχιών μέσα στα έθνη και τελικά αυτών μέσα 
στις Ηνωμένες Πολιτείες της Ευρώπης αρχικά και 
αργότερα όλου του κόσμου. 

6) Κατά συνέπεια, απόλυτη εγκατάλειψη κάθε λε¬ 
γάμενου ιστορικού δικαιώματος των Κρατών όλα 
τα ζητήματα τα σχετικά με τα φυσικά, πολιτικά, 
στρατιωτικά, εμπορικά σύνορα, πρέπει να θεωρη¬ 
θούν στο εξής ότι ανήκουν στην αρχαία ιστορία 
και να απορριφθούν με αποφασιστικότητα από τα 
μέλη της Λίγκας. 

7) Αναγνώριση του απόλυτου δικαιώματος κάθε 
έθνους, μεγάλου ή μικρού, κάθε λαού, αδύναμου 
ή ισχυρού, κάθε επαρχίας, κάθε κοινότητας σε μια 
πλήρη αυτονομία, προϋπο-τιθέμενου ότι η εσωτε¬ 
ρική τους συγκρότηση δεν θ' αποτελεί απειλή και 
κίνδυνο για την αυτονομία και την ελευθερία των 
γειτονικών χωρών. 

8) Από το γεγονός ότι μια χώρα αποτελεί μέρος 
ενός κράτους, έστω κι αν έχει προσχωρήσει ελεύ¬ 
θερα δεν ακολουθεί καθόλου γΓαυτή η υποχρέω¬ 
ση να μένει προοδεμένη για πάντα. Καμιά διαρκής 
υποχρέωση δεν μπορεί να γίνει αποδεκτή από την 
ανθρώπινη δικαιοσύνη, την μόνη που μπορεί να 
μας επιβάλλεται, και δεν θ' αναγνωρίσουμε ποτέ 
άλλα δικαιώματα, ούτε άλλα καθήκοντα από εκεί¬ 
να που θεμελιώνονται πάνω στην ελευθερία. Το 
δικαίωμα της ελεύθερης Ένωσης και της εξίσου 
ελεύθερης αποχώρησης είναι το πρώτο, το πιο 
σπουδαίο από όλα τα πολιτικά δικαιώματα, εκεί¬ 
νο χωρίς το οποίο η συνομοσπονδία δεν θα ήταν 
παρά ένας συγκαλυμμένος συγκεντρωτισμός. 

9) Από όσα έχουν προηγηθεί προκύπτει ότι η Λί¬ 


γκα πρέπει να απορρίψει ειλικρινά κάθε συμμαχία 
αυτού ή εκείνου του εθνικού τμήματος της ευρω¬ 
παϊκής δημοκρατίας με τα μοναρχικά κράτη, ακό¬ 
μη κι όταν αυτή η συμμαχία θα'χε για στόχο την 
επανακατάκτηση της ανεξαρτησίας ή της ελευ¬ 
θερίας μιας καταπιεζόμενης χώρας, μια τέτοια 
συμμαχία δε θα μπορούσε να οδηγήσει παρά σε 
αυταπάτες και θα'ταν ταυτόχρονα μια προδοσία 
εναντία στην επανάσταση. 

10) Αντίθετα η Λίγκα, επειδή είναι η Λίγκα της ει¬ 
ρήνης και επειδή έχει πειστεί ότι η ειρήνη δε θα 
μπορέσει να κατακτηθεί και να θεμελιωθεί παρά 
μόνο πάνω στην πιο στενή και πλήρη αλληλεγγύη 
των λαών μέσα στην δικαιοσύνη και την ελευθε¬ 
ρία, πρέπει να διακηρύξει έντονα τις συμπάθειες 
της για κάθε εθνική εξέγερση ενάντια στην κατα¬ 
πίεση, είτε ξένη είτε αυτόχθονο, δοσμένου ότι μια 
τέτοια εξέγερση γίνεται στο όνομα των άρχων μας 
και για το συμφέρον των λαϊκών μαζών, αλλά όχι 
με την φιλόδοξη πρόθεση να ιδρυθεί ένα ισχυρό 
κράτος. 

11) Η Λίγκα πρέπει να κηρύξει ανοιχτά τον πόλε¬ 
μο ενάντια σε ότι αποκαλείται δόξα, μεγαλείο και 
Ισχύς των Κρατών. Σε όλα αυτά τα ψεύτικα και 
κακοποιό είδωλα για τα οποία κατακρεουργού- 
νται εκατομμύρια ανθρώπινα θύματα, αντιπαρα- 
θέτουμε την δόξα της ανθρώπινης ευφυΐας που 
εκδηλώνεται στην επιστήμη και σε μια παγκόσμια 
ευημερία θεμελιωμένη πάνω στην εργασία, την 
δι- καιοσύνη και την ελευθερία. 

12) Η Λίγκα θ' αναγνωρίσει την εθνικότητα σαν 
ένα φυσικό γεγονός. Έχει αναμφισβήτητα δικαίω¬ 
μα σα μια ελεύθερη ύπαρξη και ανάπτυξη, αλλά 
όχι σαν αρχή, γιατί κάθε αρχή πρέπει να φέρει 
τον χαρακτήρα της παγκοσμιότητας και η εθνικό¬ 
τητα δεν είναι αντίθετα παρά ένα αποκλειστικό, 
διαχωρισμένο γεγονός. Η λεγόμε- νη αρχή της 
εθνικότητας, όπως την έχουν θέσει στις μέρες μας 
οι κυβερνήσεις της Γαλλίας, της Ρωσίας και της 
Πρωσίας, ακόμη και πολλοί Γερμανοί, Πολωνοί, 
Ιταλοί και Ούγγροι πατριώτες δεν είναι παρά ένα 
παράγωγο που αντιπαρατέθηκε από την αντίδρα¬ 
ση στο πνεύμα της επανάστασης: έντονα αριστο¬ 
κρατική στο βάθος της, σε βαθμό που να υποτιμά 
τις διαλέκτους των μη εγγράμματων πληθυσμών, 
αρνούμενη σιωπηρά την ελευθερία των επαρχιών 
και την πραγματική αυτονομία των κοινοτήτων, 
και υποστηριζόμενη σ' όλες τις χώρες όχι από τις 
λαϊκές μάζες, των οποίων θυσιάζει συστηματικά 
τα πραγματικά συμφέροντα σ' ένα λεγόμενο κοι¬ 
νό καλό, το οποίο δεν είναι ποτέ παρά μόνο εκεί¬ 
νο των προνομιούχων τάξεων, αυτή η αρχή δεν 
εκφράζει τίποτα άλλο εκτός από τα υποτιθέμενα 
ιστορικά δικαιώματα και τη φιλοδοξία των Κρα¬ 
τών. Το δικαίωμα της εθνικότητας δεν μπορεί λοι¬ 
πόν ποτέ να θεωρηθεί από τη Λίγκα παρά σαν ένα 


από τα φυσικά επακόλουθα της υπέρτατης αρχής 
της ελευθερίας, παύοντας να' ναι ένα δικαίωμα 
από τη στιγμή που τίθεται είτε ενάντια στην ελευ¬ 
θερία είτε ακόμη και πέρα από την ελευθερία. 

13) Η ενότητα είναι ο στόχος, προς τον οποίο τείνει 
ακατάσχετα η ανθρωπότητα. Αλλά γίνεται μοιραία 
καταστροφική για την ευφυΐα, την αξιοπρέπεια, 
την ευημερία των ατόμων και των λαών, κάθε 
φορά που διαμορφώνεται πέραν της ελευθερίας, 
είτε με την βία, είτε υπό την εξουσία μιας κάποιας 
θεολογικής, μεταφυσικής, πολιτικής ή ακόμα και 
οικονομικής ιδέας. Ο πατριωτισμός που τεί- νει 
στην ενότητα πέρα από την ελευθερία, είναι ένας 
κακός πατριωτισμός, πάντοτε ολέθριος για τα λα¬ 
ϊκά και πραγματικά συμφέροντα της χώρας που 
προφασίζεται ότι εξυψώνει και υπηρετεί, φίλος, 
συχνά χωρίς να το ξέρει, της αντίδρασης, εχθρός 
της επανάστασης, δηλαδή της χειραφέτησης, των 
εθνών και των ανθρώπων. Η Λίγκα δεν μπορεί ν' 



αναγνωρίσει παρά μια μόνο ενότητα: εκείνη που 
θα εγκαθιδρυθεί ελεύθερα από την ομοσπονδι- 
οποίηση αυτονόμων μερών μέσα στο σύνολο, 
έτσι ώστε αυτό, παύοντας να' ναι η άρνηση των 
ιδιαίτερων δικαιωμάτων και συμφερόντων, παύ¬ 
οντας να' ναι το κοιμητήριο όπου έρχεται βίαια 
για να θαφτεί κάθε τοπική ευημερία, θα γίνει αντί¬ 
θετα η επιβεβαίωση και η πηγή όλων αυτών των 
αυτονομιών και κάθε τέτοιας ευημερίας. Η Λίγκα 
θα επιτεθεί επομένως σθε- ναρά ενάντια σε κάθε 
θρησκευτική, πολιτική, οικονομική και κοινωνική 
οργάνωση που δεν θα 'χει διαποτιστεί απόλυτα 
απ'αυτή τη μεγάλη αρχή της ελευθερίας: 
χωρίς αυτή, δεν υπάρχει καθόλου ευφυΐα, καθό¬ 
λου δικαιοσύνη, καθόλου ευημερία, καθόλου αν¬ 
θρωπιά ......_ 






8 ΑΖΙΜΟΥΘΙΟ 


ΔΙΕΘΝΗ-ΒΟΣΝΙΑ 


πηγή: νννννν.ΐνχδ.ς^ 



• Γειά, θα ήθελες να παρουσιάσεις τον εαυ¬ 
τό σου; να μας πεις για εσένα; 

• Είμαι Βόσνια αναρχική, με λένε Αο Μπουζ- 
ντιάκ. Βλέπω όχι παρουσιάζεται κείμενα για την 
επανάσταση στη Βοσνία, αλλά αυτό που συμβαίνει 
εδώ δεν είναι· ακόμα τουλάχιστον· επανάσταση. 
Την επομένη μέρα από τις 7 Φεβρουάριου (την 
ημέρα των μαζικών διαδηλώσεων) οι δρόμοι ήταν 
άδειοι και η αστυνομία είχε τον έλεγχο. Την νύ¬ 
χτα μας διέλυσαν με τη χρήση αερίων. Τα ΜΜΕ 
μετέδωσαν για δακρυγόνα αλλά αυτό δεν είναι 
αλήθεια. Η αστυνομία πετούσε κρότου λάμψης 
πάνω στον κόσμο. Είδα ανθρώπους σε κατάστα¬ 
ση σοκ αλλά δεν έκλαιγαν, δεν ήταν αυτά δακρυ¬ 
γόνα. Στο στόμα η γεύση ήταν όξινη. Τι να σου 
λέω, πραγματικά χάλια! Αφού το κέντρο του Σα- 
ράγεβο είχε δηλητηριαστεί, τρέξαμε προς όλες 
τις κατευθύνσεις. Περίπου μετά από 2 ώρες μου 
τηλεφώνησε φίλος και είπε πως η αντιτρομοκρα- 
τική είναι σπίτι του, τον συνέλαβαν και ότι του 
πήραν τον υπολογιστή και τα αρχεία του. Ακόμα 
ένας σύντροφος συνελήφθη το βράδυ.Συνολικά 
συνελήφθησαν 33 άτομα. 9 από αυτούς στο σπί¬ 
τι τους, μερικοί ήταν παιδιά κάτω των 18 ετών. 
Εγώ η ίδια είδα να συλλαμβάνουν ένα ένα αγόρι 
16 ετών. Προσπάθησα να τον προστατέψω αλλά 
6 αστυνομικοί μου έδειξαν τα όπλα τους, και ο 
ένας το ακούμπησε στο αγόρι. Κατά τις 9 φτά¬ 
σαμε στο αστυνομικό τμήμα και απαιτήσαμε την 
απελευθέρωση τους 

• Πες μας, ο κόσμος στη Βοσνία έχει όπλα; 

• Ναι έχει. Η χώρα από τον καιρό του πολέμου 
υπάρχουν όπλα που έμειναν εδώ. Αλλά ο κόσμος 
δεν θα τα χρησιμοποιήσει τώρα. Αυτό θα συμ¬ 
βεί μόνο αν η αστυνομία χρησιμοποιήσει πρώτη 
όπλα. 

•Υπάρχουν πολλοί αναρχικοί στη Βοσνία 
και την Ερζεγοβίνη; 

•Όχι πάρα πολλοί. Το αναρχικό κίνημα στη 
Βοσνία είναι πολύ μικρό σε ηλικία. Πριν 3 χρό¬ 
νια όταν άρχισα να είμαι ενεργή προς αυτή την 
κατεύθυνση στο Σαράγεβο δεν υπήρχαν καθό¬ 
λου αναρχικοί. Σε όλη τη Βοσνία υπήρχαν λίγοι 
και σε μεγάλη απόσταση ο ένας από τον άλλο. 
Αρχίσαμε να προπαγανδίζουμε τις ιδέες μας 
στους δρόμους και στο ίντερνετ. Μας πλησίασαν 
άτομα αρκετά φιλικά. Όσο για τους αναρχικούς 
σήμερα, δεν έχουμε μια οργάνωση αλλά μια κοι¬ 
νή πλατφόρμα τους δίοάσάππ(ελευθεριακοί) και 
διάφορους αναρχικούς που δεν ανήκουν που¬ 
θενά οι οποίοι απλά συγκεντρώνονται γύρω απ' 
την κοινή ιδέα. Αιάφοροι τώρα προσπαθούν να 
δημιουργήσουν μια οργάνωση, θα δούμε πως θα 
πάει αυτό.... Οφείλω να πω ότι οι αναρχικοί είναι 
πολύ δραστήριοι στις διαδηλώσεις στη Βοσνία. 
Συμμετέχουμε στον Βαλκανικό Μαύρο Σταυρό 
ενώ κατά την διάρκεια των διαδηλώσεων κάνα¬ 
με την πρωτοβουλία “ίοοά ηοΐ όοπτόδ” κάτι σαν 
“δωρεάν κουζίνα” 

• Τώρα στην Βοσνία γίνονται συνελεύσεις 
φοιτητών, ανέργων, εργαζομένων, κατοίκων 
κτλ. όπου διατυπώνουν διάφορα αιτήματα 
και κριτικάρουν όλα τα κόμματα. Αυτό είναι 
η Άμεση Δημοκρατία. Συμμετέχετε σε κάτι 
τέτοιο; το στηρίζετε; Στηρίζεται την ιδέα της 
άμεσης δημοκρατίας ως εναλλακτικό πολιτι¬ 
κό σύστημα; 

• Ναι φυσικά και παρουσιάζουμε τις ιδέες μας 
σε όλες τις συνελεύσεις. Για παράδειγμα σήμε¬ 
ρα μόνο είχε 3 συνελεύσεις στις οποίες πήγαμε. 
Στις συνελεύσεις που γίνονται οι κάτοικοι λαμ¬ 
βάνουν αποφάσεις για διάφορα ζητήματα και 
αιτήματα περί του τι να πουν στην κυβέρνηση. 
Τώρα αυτό που προτείνουμε εμείς είναι η οργά¬ 
νωση τέτοιον συνελεύσεων σε κάθε γειτονιά του 
Σαράγεβο. Χωρίς άμεση δημοκρατία δεν θα μπο¬ 
ρούσαμε να κάνουμε τίποτα. Σκοπός μας είναι 
η οργάνωση πολλών τέτοιων συνελεύσεων και 
μετά να υπάρχουν ένας · δύο εκπρόσωποι από 
κάθε συνέλευση για να διατυπωθεί η συνολική 
άποψη τις πόλης. Ονομάζουμε αυτές τις συνε¬ 
λεύσεις “παραγωγή δυνατοτήτων”. Στην αρχή 
σκεφτόμουνα ότι όλα είναι μάταια και κανένας 
δεν υποστηρίζει τις ιδέες περί λαϊκών συνελεύ¬ 
σεων, ή ότι θα βρούμε μπροστά μας τους μαλά- 


Θέλοντας να κατανοήσουμε πως έχει η κατάσταση στη Βοσνία δημοσιεύουμε αυτή την συνέντευ¬ 
ξη. Πέρα από τις περιγραφές των γεγονότων- που έχουν πάντα ενδιαφέρον- ενδιαφέρον έχουν και 
άλλα-αντιφατικά μερικές φορές- σημεία της συνέντευξης. Κατά τη γνώμη μα αυτά είναι το πως το 
εθνικό ζήτημα φιλτράρεται στην σημερινή εξέγερση και εξακολουθεί να είναι παρόν. Μπορεί απ' 
τη μια να γράφουν οι εξεγερμένοι "θάνατος στον εθνικισμό" και απ'ότι φαίνεται το εννοούν πραγ¬ 
ματικά, αλλά πως ακριβώς αντιλαμβάνονται αυτό που γράφουν, τι νόημα έχουν για αυτούς αυτές οι 
λέξεις; Πέρα από αυτό, η συνέντευξη βάζει επιτακτικά το ερώτημα του πως, και ποιό ρόλο παίζει σε 
μια διαδικασία το "πρόγραμμα και η πρωτοπορία", ως δηλαδή η ίδια η διαδικασία προσπαθώντας να 
ξεφύγει από την υπάρχουσα κατάσταση στης γεννά, έστω και οριζόντιες πρωτοπορίες. Επακόλου¬ 
θα το δεύτερο ερώτημα που γεννά η συνέντευξη είναι το γιατί και πως όλες οι εξεγέρσεις του καιρού 
μας, κινούνται προς ή γεννούν διαδικασίες αμεσοδημοκρατίας(πχ Ισπανία, Ελλάδα, Τουρκία, Ου¬ 
κρανία και τώρα Βοσνία), από την κοινή ζωή, μέχρι την εργασία και τα εργοστάσια. Τελικά αυτές οι 
εξεγέρσεις είναι αποφετιχοποίηση ή επαναφετιχοποίση της κοινωνικής οργάνωσης; Είναι η άμεση 
δημοκρατία το -μετέωρο- βήμα της αστικής κοινωνίας προς το μέλλον; 



κες των ΜΚΟ. Αλλά ευτυχώς ήμουν λάθος. 

• Και πως παρουσιάζετε την μελλοντική 
κοινωνία, στην περίπτωση ας πούμε που οι 
διαδηλώσεις στην Βοσνία πάρουν τη σωστή 
κατεύθυνση; Τι δομές θα έχει; Πως θα είναι 
η αναρχική κοινωνία; Τι σχέση θα έχουν αυ¬ 
τές οι συνελεύσεις με τα εργοστάσια και τις 
γειτονιές; 

• Ναι, η αλήθεια είναι ότι στην αρχή αμφέβα¬ 
λα πολύ για το ότι θα “γίνει άμεσα” η κοινωνία 
αναρχική, αλλά προσπαθούμε να το πιστέψουμε. 
Οι συνελεύσεις είναι ένα υπέροχο πράγμα, όχι 
μόνο γιατί ο καθένας να εκφράσει τις ιδέες του 
και τα αιτήματα του, αλλά γιατί εκεί οι άνθρωποι 
γνωρίζουν πραγματικά ο ένας τον άλλο, μιλάνε 
για τα πραγματικά και κοινά τους προβλήματα, 
με τους οποίους όλους αυτούς ποτέ πριν δεν εί¬ 
χες συναντηθεί, και νιώθεις μια ενέργεια. Νέοι 
άνθρωποι που όλοι τους θεωρούσαν προβληματι¬ 
κούς, έρχονται και συμμετέχουν στις συζητήσεις 
και στην δημιουργία πολιτικών αιτημάτων. Εδώ σε 
αυτό το κίνημα πραγματώνεται η ψυχή του αναρ¬ 
χισμού, οι άνθρωποι δεν πιστεύουν πλέον στα 
κόμματα, αυτοοργανώνονται ακόμα και αν δεν 
έχουν ιδέα από αναρχισμό. Γιαυτό πιστεύω ότι 
πολλοί στην Βοσνία είναι αναρχικοί βαθιά μέσα 
τους. Αυτό που δεν μπορώ, από εδώ από την Βοσ¬ 
νία να καταλάβω είναι γιατί τα αντιπολιτευόμενα 


κόμματα συμμετέχουν στο Ουκρανικό Μαϊντάν. 
Εδώ κάτι τέτοιο είναι εντελώς αδύνατο, με τη μια 
άμα δουν κάποιον περίεργο ρωτούνε ” εσύ δεν 
είσαι από το τάδε κόμμα, τι ήρθες εδώ;” Εδώ όλοι 
συχαίνονται τα πολιτικά κόμματα ακόμα και αυτά 
της αντιπολίτευσης 

•Τι έγινε και τα κόμματα στην Βοσνία είναι 
τόσο απαξιωμένα; 

• Οι άνθρωποι εδώ είναι πολύ απογοητευμένοι 
με τα κόμματα. Κυρίως γιατί πολλοί πέθαναν εδώ 
20 χρόνια πριν λόγω του πολέμου, έναν πόλεμο 
που τον ξεκίνησαν τα κόμματα για το χρήμα και 
για πολιτικά συμφέροντα. Σήμερα ο κόσμος συ¬ 
νειδητοποιεί ότι τα κόμματα ποτέ δεν δουλεύουν 
για τα συμφέροντα του κόσμου,αλά έχουν δική 
τους ατζέντα και συμφέροντα, και γιαυτό συνερ¬ 
γάζονται και με άλλα κόμματα. Για παρόμοιους 
λόγους υπάρχει και τεράστια δυσαρέσκεια και 
για τις ΜΚΟ, αφού και αυτές δουλεύουν για τα 
συμφέροντα τους και χρηματοδοτούνται από την 
Αμερική. 

•Είναι αλήθεια ότι στις διαδηλώσεις συμ¬ 
μετέχουν πολλοί εργάτες, κυρίως άνεργοι 
λόγω των ιδιωτικοποιήσεων; 

• Φυσικά. Οι πορείες ξεκίνησαν από τους 
εργάτες. Οι εργάτες στην Τούζλα διαδήλωναν 
κάθε τετάρτη για3·4 μήνες. Μετά πολλοί ενώ¬ 
θηκαν μαζί τους και προσπάθησαν να μπουν σε 


κυβερνητικά κτήρια, γιατί ήταν πεπεισμένοι ότι 
η κυβέρνηση δεν θέλει να κάνει τίποτα για όλα 
αυτά τα προβλήματα. Τώρα οι συνελεύσεις γί¬ 
νονται στο κτήριο του κέντρου νεολαίας στο Σα¬ 
ράγεβο, στον χώρο για τις συναυλίες. Στην αρχή 
θέλαμε να το κάνουμε σε άλλο μέρος αλλά δεν 
χωρούσε ο κόσμος εκεί και έτσι απαιτήσαμε να 
μας δοθεί αυτό το κτήριο. Όπως έγινε και στην 
Τούζλα όπου ο κόσμος ανάγκασε την τοπική κυ¬ 
βέρνηση να δώσει οποιοδήποτε δημόσιο κτήριο 
για να πραγματοποιούνται συνελεύσεις. Και ναι 
οι εργάτες συμμετέχουν στις διαδικασίες αυ¬ 
τές, πλήθος εργατών. Εδώ δεν έχουμε “αστούς”. 
Στην αρχή αρκετά ςοΐάθη όογδ συμμετείχαν στις 
διαδηλώσεις, αλλά όταν είδαν που πάει το πράγ¬ 
μα, η κόρη ενός από τους μεγαλύτερους επιχει¬ 
ρηματίες στο Σαράγεβο έγραψε ότι δεν θέλει 
να νιώθει κομμάτι της “επανάστασης”, μιας δια¬ 
δικασίας που μπορεί οποιαδήποτε στιγμή να πα- 
ραδώσει στις φλόγες την περιουσία της. 

•Είναι πιθανό στο μέλλον να δούμε τον 
έλεγχο των εργοστασίων από τους εργάτες; 
Να περάσουν δηλαδή τα εργοστάσια υπό ερ¬ 
γατικό έλεγχο; 

•Ναι είναι, και γενικά σχεδιάζουμε να διατυ¬ 
πώσουμε τέτοια αιτήματα. Αλλά πρέπει να είμα¬ 
στε προσεκτικοί. Βήμα βήμα πρέπει να δείξουμε 

συνέχεια στη σελ. 10 

ΙΣΤΟΡΙΑ 


Η ΙΣΤΟΡΙΚΗ ΜΑΣ ΠΑΡΑΚΑΤΑΘΗΚΗ 

Η πρώτη Ελληνική Αναρχική οργάνωση 


Σ τα 1876, οι αναρχικοί της Πάτρας τολ¬ 
μούν να εκδώσουν στην εφημερίδα 
τους και το καταστατικό τους. Συνε- 
λήφθησαν όλοι από το μοναρχικό καθεστώς του 
βασιλιά Όθωνα. Τα μέλη του συλλόγου εξέτισαν 
πολύμηνες φυλακίσεις. 

Η εφημερίδα και το τυπογραφείο κατασχέθη¬ 
καν και αυτός ο βαθιά αμεσοδημοκρατικός και 
ανθρώπινος λόγος τους , αργότερα συκοφαντή- 
θηκε και από τους αυταρχικούς σοσιαλιστές και 
μαρξιστές, σαν ρομαντικός και ουτοπικός. Ό 
«Δημοκρατικός Σύλλογος» συγκροτείται στα 1876 
και το Ιδεο- λογικό του όργανο είναι η εφημερί¬ 
δα «Ελληνική Δημοκρατία», πρωτοεκδίδεται τον 
Μάιο του 1877. Ο Σύλλογος θα προχωρήσει στη 
δημοσίευση ενός πολιτικού προγράμματος που 
βασίζεται στην αποδοχή της ανάγκης μιας επα¬ 



Κατάκολο. Από τα χρόνια που μεσουρανούσε το 
εμπόριο της σταφίδας 


νάστασης, που θα καταστρέψει το κράτος και θα 
πραγματοποιήσει την «... διά τής αδελφοσύνης 
και παιδεύσεως τήν πάλη εναντίον τής πτώχειας 
και τής αμάθειας, διά τήν δημιουργίαν ενός νέου 


άνθρωπου ...». Καταστατικό του Δημοκρατικού 
Συνδέσμου του Δαού: Πεπεισμένοι ότι η φτώ¬ 
χεια και η αμάθεια είναι οι μεγαλύτερες πληγές 
του λαού, ότι από αυτά τα δύο πηγάζει κάθε 
κοινωνική αθλιότης, ότι, επομένως, η ελευθέρω- 
σίς μας από την φτώχεια και την αμάθεια πρέπει 
να είναι ο ανώτερος σκοπός καθενός όπου θέ¬ 
λει να εργασθεί ειλικρινώς υπέρ της Πατρίδος, 
ότι η ελευθέρωσις αύτη ενδιαφέρει όλους μας, 
διότι σκοπεύει να φέρει γενικήν ισότητα εις τα 
δικαιώματα και τα καθήκοντα όλων και θα έχει 
ως βέβαιον αποτέλεσμα και την απελευθέρωση/· 
των αδελφών μας, οι οποίοι είναι εις την δου¬ 
λείαν, ότι δια να ελευθερωθεί ο Δαός, ο οποίος 
υποφέρει, πρέπει να σηκωθεί αυτός ο ίδιος, να 
ζητήσει την ελευθέρωσίν του και πρώτοι πρέπει 
να συνδράμουν όσοι εννοούν το καθήκον τους. 
Φρονούντες 

Ότι η ελευθέρωσις αύτη εξαρτάται κατά μέγα 
μέρος από την πολιτικήν χειραφέτηση/· του Δαού 
Και βασιζόμενοι εις την ιστορίαν μας, και εις το 
ότι κάθε άνθρωπος επλάσθη ελεύθερος και κύ¬ 
ριος του εαυτού του, Συσταίνομεν τον Δημο¬ 


κρατικόν Σύνδεσμον του Δαού, Όπως ενωμένοι 
ζητήσωμεν με όλας μας τας δυνάμεις την εφαρ¬ 
μογήν του δημοκρατικού συντάγματος με τους 
εξής όρους: 

Α'. Ακραν αποκέντρωση/· και τελείαν αυτοδι¬ 
οίκηση/· των Δήμων, δηλαδή κάθε Δήμος να είναι 
όλως διόλου ανεξάρτητος και να διοικείται μό¬ 
νος του. 

Β'. Πλήρην ελευθερίαν του ατόμου. 

Γ'. Κάθε εξουσία να είναι υποταγμένη εις την 
κυριαρχίαν του Δαού κατ' ευθείαν. Ο Δημοκρα¬ 
τικός Σύνδεσμος του Δαού Θεωρεί εχθρούς του 
όλους όσους προσπαθούν να διατηρήσουν την 
σημερινήν κατάστασιν. 

Αναγνωρίζει ως νόμον την Αλήθειαν, την Δι¬ 
καιοσύνην και την Ηθικήν. Και δέχεται δια μέλη 
του κάθε Σωματείον ή και άτομον το οποίο ήθελε 
παραδεχθεί το παρόν Καταστατικόν. 

Πηγή: ΗΗρ ://ης;η]η. ντ αΗοΙάροδ .ηβί/ίηάβχ. 

ΔΕΝ ΨΗΦΙΖΩ 

Παρήλθεν ήδη αιώνας αφ' ότου οι αστοί εφεύρον το μέσον της 
ψήφου, δια να καταπνίγουν δι' αυτού τους πόθους του λαού, και 
να τον κρατούν στην αθλιότητα, τούτου, επί τόσα έτη να κάμουν 
να πιστέψη ότι αυτός - ο πεινασμένος, ο κουρελιάρης, ο άθλιος - 
είνε ο Κυρίαρχος, αυτοί δε οι υπηρέται του. Και επί 120 έτη τώρα 
πίστευα κ' εγώ ο εργάτης - βιομήχανος ή αγρότης - το ψεύδος 
των αυτό ως αλήθειαν, την κοροϊδίαν τους αυτήν ως σοβαρότητα. 
Και ετυραννήθην παντοιοτρόπως, και εβασανίσθην επί γενεάς 
γενεών δια να φέρω «τους καλυτέρους» εις τα πράγματα, όπως με 
υπηρετήσουν, και οι εκλεκτοί μου αυτοί υπηρέται, ερχόμενοι στα 
πράγματα, πρώτον μέλη μα είχαν πάντοτε πως να με βυθίσουν 
περισσότερον μέσα στο βούρκο της αθλιότητας, απολαμβάνοντες 
εκ της δυστυχίας μου και ζώντες εκ του θανάτου μου. 



Αρ κε ί πλέον ώς εδώ. Π αύω πλέον το υ να έχω τον τίτλον το υ Κυ ρ ιάρχο υ 
με υπηρέτας. Δεν θέλω κανενός την υπηρεσίαν, διότι απεφάσισα να 
υπηρετήσω ο ίδιος τον εαυτόν μου. Δι'ο αποφασίζω και λέγω. 


ΔΕΝ ΨΗΦΙΖΩ 

Διότι ενόησα πλέον ότι όλοι - Μοναρχικοί, Συ¬ 
νταγματικοί, Δημοκράται, Σοσιαλισταί κλπ - είνε 
ψεύτες, και ότι όλοι αυτοί, θέλοντες να εργα- 
σθούν, προσφέρονται προθύμως να με υπηρετή¬ 
σουν δήθεν, πράγματι δε να απολαύσουν αυτοί εκ 
των στερήσεών μου και να ζήσουν ευτυχείς αυτοί 
καθ' όλην των την ζωήν εις βάρος μου, αναγκά- 
ζοντες εμένα να εργάζομαι δια να διατάσσουν 
αυτοί και να καρπούνται αυτοί. 

ΔΕΝ ΨΗΦΙΖΩ 

Διότι δεν θέλω πλέον να εκλέγω με τα χέρια 
μου τους τυράννους μου, επικυρώνων ούτω κάθε 
τετραετίαν δια της εφευρέσεώς των - της ψή¬ 
φου το επαχθές αυτό κοινωνικόν Συμβόλαιον, το 
οποίον με συγκρατεί μέσα στην απόγνωσιν, στον 
μαρασμόν και στον θάνατον. 

ΔΕΝ ΨΗΦΙΖΩ 

Διότι δεν θέλω πλέον να τρέχω κάθε 4ετίαν, σα 
σκύλος να εκλέξω δια της κάλπης, εγώ ο ίδιος 
τους τυράννους που θα λάβουν ενεργόν μέρος 
εις την λειτουργίαν του συστήματος αυτού, δια 
να κατασυντρίψουν τους αδυνάτους εάν ζητή¬ 
σουν λίγο ψωμί στην πείνα τους, πληρώνων, εγώ, 
αυτούς δια το αποτρόπαιόν των έργον με χρήμα, 
με προνόμια, με τιμάς. 

ΔΕΝ ΨΗΦΙΖΩ 

Διότι έπαυσα να περιμένω πλέον την σωτηρί¬ 
αν μου από το θαύμα της ψήφου μου. Πέρασε 
η εποχή των θαυμάτων, των μάγων, των αγίων, 
των πνευματιστών, της ψήφου. Σπάζω το κομβο- 
λόγιον αυτό των θαυμάτων και αναλαμβάνω την 
πρωτοβουλίαν μου, οργανούμενος οικονομικώς 
και μακράν από την πολιτικήν σαπίλαν των επιτη¬ 
δείων, ως ενοήσας πλέον ότι η χειραφέτησίς μου 
θα συντελεσθή τότε μόνον και θα επιδοθώ ο ίδιος 
πλέον - δια της οργανώσεώς μου - εις την αποκα¬ 
τάσταση/· της θέσεώς μου. 

ΔΕΝ ΨΗΦΙΖΩ 

Διότι θέλω την εξαφάνισιν πλέον του αισχρού 
τούτου εμπορίου, όπου οι άνθρωποι αναγκάζο¬ 
νται να πουλούν τα χέρια τους, την ικανότητά 
τους, τας γνώσεις των, τα κρέατά τους, τας θυγα¬ 
τέρας των, τους υιούς των, τας οικογένειας των, 
τας φιλίας των, και να τους εκμεταλλεύωνται οι 
τραπεζίται, οι έμποροι, οι βιομήχανοι, οι μεσίται, 
η θρησκεία, η γραφειοκρατία, το κράτος, και να 
εκμεταλλεύεται ο ιατρός τον άρρωστο, ο παπάς 
τον πεθαμμένο και να τρέχουν όλοι σα στραβοί 
στον κατήφορο του εξευτελισμού των, προσέχο- 
ντες μόνον στο χρήμα, στην φιλοδοξία και στην 
απόλαυσι του κτηνώδους των εγωισμού. 

ΔΕΝ ΨΗΦΙΖΩ 

Διότι θέλω την εξαφάνισιν πλέον αυτού του 
αγοράζοντος και πωλούντος την χαμοζωήν του, 
συρφετού που απαρτίζει την σημερινήν Κοινωνί¬ 
αν, και την αναδημιουργίαν μιας νέας και ελευ- 
θέρας κοινωνίας δια των οργανώσεών μου, εντός 
των οποίων και μόνον το άτομον θα εύρη πλήρη 
την ελευθερία και την αξιοπρέπειάν του. 

ΔΕΝ ΨΗΦΙΖΩ 

Διότι εκατάλαβα πλέον ότι αυτοί που παίρνουν 
μια ετικέττα Ελευθεροφρόνων, Φιλελευθέρων, 
Σοσιαλιστών κλπ. και κολλούν σαν ψείρες απά- 
νου στην ψώρα μου με την υπόσχεσιν ότι θα την 
θεραπεύσουν, δεν κάμνουν τίποτε άλλο παρά να 
αυξάνουν την φαγούρα της, ανοίγοντες βαθύτε¬ 


ρα τις πληγές της, να με κρατούν σε μια ελεεινο- 
τάτη κατάστασι από την οποίαν δεν θα απαλλα¬ 
χθώ παρά μόνον την ημέραν που θα τις πετάξω 
για πάντα από πάνω μου και θα περιορισθώ προς 
θεραπείαν μου εις το σανατόριον της οργανώσε- 
ώς μου. 

ΔΕΝ ΨΗΦΙΖΩ 

Διότι είδα πλέον ότι δι' αυτού του μέσου διέρχο¬ 
μαι όλην μου την ζωήν στον πισινό του βοδιού μου 
οργώνοντας την γη, με ένα τίτλο Κυριάρχου, ενώ 
αυτοί που με παρουσιάζονται ως Εθνικόφρονες, 
Φιλελεύθεροι, Σοσιαλισταί κλπ. δια να με υπηρε¬ 
τήσουν δήθεν, απολαμβάνουν όλας τας φυσικός 


καλλονάς, ακούουν μουσική αυτοί, την στιγμήν 
που εγώ ακούω... του βωδιού μου, λούζονται με 
μυρωδικά αυτοί, την στιγμήν που καθαρίζω εγώ 
κοπριές, κραιπαλούν αυτοί, την στιγμήν που εγώ 
μισοπεθαμμένος, βρέχω το ξεροκόμματό μου για 
να το φάγω. 

ΔΕΝ ΨΗΦΙΖΩ 

Διότι ξύπνησα πλέον απ' τον λήθαργον στον 
οποίον μ' εβύθισαν όλοι αυτοί οι τσαρλατάνοι και 
είδα ότι η φύσις επροίκισε και εμένα όπως κι' αυ¬ 
τούς με μυαλό για να το αναπτύξω όσο μπορώ με 
μάτια δια να βλέπω ό,τι ωραίο μ' αρέσει, με αυτιά 
δια να ακούω όσους ήχους με ευχαριστούν, με 


όσφρησιν δια να μυρίζω ό,τι ευωδιά προτιμώ, με 
γεύσι δια να δοκιμάζω ό,τι ουσία με γουστάρει, 
με δόντια, στόμαχον δια να μασσώ και να στέλνω 
στον στόμαχόν μου όσην ανάγκην έχει τροφής, 
με πόδια δια να τα διευθύνω και να περπατώ όσο 
θέλω και με χέρια δια να εργάζωμαι σύμφωνα με 
την ανάγκην που θα μου παρουσιάζεται προς ικα¬ 
νοποίηση/· των ανωτέρω ορέξεών μου. 

ΔΕΝ ΨΗΦΙΖΩ 

Διότι όλα αυτά τα όργανα με τα οποία με επροί¬ 
κισε η φύσις, δια του μέσου αυτού της ψήφου, 
μου τα καθυπέταξαν οι κατεργαρέοι, και καμμιά 
κίνησις πλέον δεν μου μένει ελευθέρα. Όλαι μου 
οι ανάγκαι των ματιών μου, του μυαλού μου, των 
αυτιών μου, της μύτης μου, των δοντιών μου, του 
στομάχου μου, των ποδιών μου και των χεριών 
μου, εξαρτώνται από το «Αποφασίζομεν και δι- 
ατάσσομεν» των Εθνικοφρόνων, των Φιλελευθέ¬ 
ρων, των Σοσιαλιστών και λοιπών βαγαπόντηδων, 
οι οποίοι προσφέρονται ως υπηρέται δήθεν εμού 
του Κυριάρχου και με κοροϊδεύουν. 

ΔΕΝ ΨΗΦΙΖΩ 

Διότι είνε επάναγκες πλέον να βάλω δια των 
οργανώσεών μου κάθε κατεργάρη στη θέσι του 
καταργώ το «Αποφασίζομεν και διατάσσομεν» 
είτε από τον Γούναρην προφέρεται, είτε από 
τον Βενιζέλον, είτε από τον Μπριάν, είτε από 
τον Αένιν. Να «αποφασίζετε και να διατάσσετε» 
τα τομάρια σας μόνον του λοιπού, διότι ο φυσι¬ 
κός και αληθής νόμος αυτό λέγει, κάθε άτομον 
«να αποφασίζη και να διατάσση» τον εαυτόν του 
μόνον σύμφωνα με τας ανάγκας του, καθώς και 
κάθε οργάνωσις σύμφωνα με τας ανάγκας των 
μελών αυτής. 

ΔΕΝ ΨΗΦΙΖΩ 

Διότι η ιστορία με εδίδαξε ότι η Πειθαρχία και η 
Υπακοή εις το «αποφασίζομεν και διατάσσομεν» 
των άλλων, εμπερικλείουν μέσα των όλην την κα¬ 
κομοιριά μου, την στέρησιν και τον θάνατον όχι 
μόνον τον ειδικόν μου αλλά και της συζύγου μου 
και των τέκνων μου, κ' εκείνων που γεννήθηκαν κ' 
εκείνων που θα έχουν το ατύχημα να γεννηθούν, 
κατερημώνουσαι ούτω ολόκληρους οικογένει¬ 
ας και ολόκληρα έθνη, προς απόλαυσιν μερικών 
φιλοδοξών ανόητων, βαρβάρων αρχομανών, κτη- 
νανθρώπων. 

ΔΕΝ ΨΗΦΙΖΩ 

Διότι αντελήφθην καλώς πλέον ότι ένας φυσι¬ 
κός νόμος υπάρχει το Πειθαρχείν και Υπακούειν 
προς ικανοποίηση/· των αναγκών του οργανισμού 
μου, αι οποίαι ανάγκαι θα γίνουν βεβαίως αισθη¬ 
τοί και από τα λοιπά μέλη της οργανώσεώς μου 
και θα εκπληρωθούν δι' αυτής και μόνης. 

ΔΕΝ ΨΗΦΙΖΩ 

Διότι θέλω να ζήσω ελεύθερος πλέον και την 
ελευθερία μου αυτήν είνε αδύνατον να μου την 
δώσουν οι οποιοιδήποτε επιτήδειοι καιροσκό- 
ποι δια του «αποφασίζομεν και διατάσσομεν» δι' 
αυτό «αποφασίζω και διατάσσω» κ' εγώ τον εαυτό 
μου, ίνα οργανούμενος μακράν από κάθε φαυλό- 
τητα, επιβάλω προς αυτούς την ελευθερίαν, δια 
των οργανώσεών μου. Έχω δε την πεποίθησιν, 
ότι, εάν, ούτω σκεπτόμενος, κάθε εργάτης λάβη 
την ιδίαν απόφασιν με μένα, εντός ολίγου χρονι¬ 
κού διαστήματος θα δοκιμάσουμε τα καλά αποτε¬ 
λέσματα των ελευθέρων και απηλλαγμένων από 
κάθε πολιτικήν σαπίλαν οργανώσεών μας». 









10 ΑΖΙΜΟΥΘΙΟ 


ΚΟΙΝΩΝΙΚΑ ΕΓΧΕΙΡΗΜΑΤΑ 



- Από πότε υπάρχει η κατάληψη Σινιάλο και 
ποιοι ήταν οι λόγοι που οδήγησαν στην δημι¬ 
ουργία της κατάληψης; 

Η κατάληψη Σινιάλο υπάρχει από τον Μάη του 
2010 και αποτελεί απότοκο της εξέγερσης του 
Δεκέμβρη 2008. Στην εξέγερση του Δεκέμβρη 
ζήσαμε μια μετατόπιση της ελληνικής κοινωνίας 
που δεν αφορούσε μόνο την πολιτική αλλά περισ¬ 
σότερο την κοινωνική και φιλοσοφική της φυσιο¬ 
γνωμία. Στην δολοφονία της εφηβικής «αθωότη¬ 
τας» του Γρηγορόπουλου χιλιάδες άνθρωποι δεν 
είδαν μόνο τα όρια του κρατικού αυταρχισμού 
αλλά είδαν και τα όρια της δικής τους ανοχής. Η 
ταυτότητα του εξεγερμένου συμπεριέλαβε πολ¬ 
λές και διαφορετικές υποκειμενικότητες με μια 
δηλωμένη αποφασιστικότητα να αλλάξει αυτή η 
κατάσταση. Χωρίς αρχηγούς και ηγέτες, χωρίς 
διαμεσολαβήσεις, χωρίς ενδιάμεσα αιτήματα. 
Όλες οι πόλεις ξεσηκώθηκαν και μέχρι και στο 
τελευταίο χωριό αυτής της χώρας γράφτηκαν 
συνθήματα στους δρόμους. Κι όταν το κύμα του 
ξεσηκωμού χωνεύτηκε από την αδηφάγα κανο¬ 
νικότητα, χιλιάδες άνθρωποι έστησαν θύλακες 
αντίστασης, αυτοοργάνωσης και αλληλεγγύης 
με ενέχυρο τα χαρακτηριστικά του Δεκέμβρη. 
Η αντεξέγερση που ακολούθησε τους αμέσως 
επόμενους μήνες μέχρι την «κρίση» ήταν κάτι 
παραπάνω από αναμενόμενη ως απαντητική κί¬ 
νηση του κράτους. Μέσα σε αυτό το πλαίσιο και 


λίγες μόλις μέρες πριν τον ερχομό του μνημο¬ 
νίου προχωρήσαμε στην κατάληψη ενός -σχε¬ 
δόν παρατημένου- δημοτικού χώρου «κάνοντας 
έξωση» σε μια ομάδα ναυτοπροσκόπων η οποία 
τον διαχειριζόταν. Οι ανάγκες μας με ευρεία 
αποδοχή του περίγυρου πέρασαν πάνω από τα 
κεκαλυμμένα παραστρατιωτικά κελεύσματα. 

- Ποιο είναι το πολιτικό πλαίσιο που λει¬ 
τουργεί η κατάληψη, ποιοι είναι οι στόχοι της 
και ποιους έχει καταφέρει να πετύχει μέχρι 
τώρα; 

Λειτουργούμε στη βάση δύο πυλώνων. Ο ένας 
αφορά την αποδόμηση των κυριαρχικών θεσμί- 
σεων: με χαρακτηριστικά αντιεξουσιαστικά, 
αντικρατικά, αντιοικονομιστικά και αντιθεσμι- 
κά ανιχνεύουμε τις κυριαρχικές ρηγματώσεις 
και υπονομεύουμε μια πολιτική σταθερότητα 
που σημαίνει σιγή νεκροταφείου για την κοινω¬ 
νία, δημιουργούμε προϋποθέσεις συλλογικής 
ανυπακοής στις κυριαρχικές προσταγές και εί¬ 
μαστε όσο επιθετικοί χρειάζεται για να υπερα¬ 
σπιστούμε τα χαρακτηριστικά και τις επιλογές 
μας. Ο άλλος πυλώνας έχει να κάνει με την 
ανασυγκρότηση του κόσμου που πρεσβεύουμε 
κι έχει τρεις κατευθύνσεις: την πολιτική δράση, 
την απελευθερωτική γνώση και την ελεύθερη 
δημιουργία. Διαρκώς εμπλουτίζουμε την ταυτό¬ 
τητά μας, τις στοχεύσεις και τους τρόπους στο 


πλαίσιο συγκρότησης μιας άλλης πολιτικής, στον 
αντίποδα της καθεστωτικής της πρόσληψης ως 
διαχείρισης εξουσίας και στην κατεύθυνση της 
κατάκτησης της συνείδησης της ελευθερίας. Τα 
μαθήματα αυτομόρφωσης αποτελούν για μας μια 
αντιδομή που έχει να κάνει με την προσέγγιση 
της γνώσης έξω και πέρα από τα εργαλεία της 
αστικής εκπαίδευσης. Δεν στήνουμε ένα ακό¬ 
μη μηχανισμό εργαλειακής χρήσης της γνώσης 
αλλά συνδιαλλεγόμαστε ανοιχτά με τα γνωστικά 
διακυβεύματα ανατρέποντας και τη σχέση με¬ 
ταδοτικότητας και μετάγγισης, τους ρόλους μα¬ 
θητή και δασκάλου, ενσωματώνοντας αυτή την 
επιλογή μέσα στην ίδια την ουσία της γνώσης. 
Τέλος, το πεδίο της δημιουργίας θεωρούμε ότι 
επιβεβαιώνει την απελευθερωτική διαδικασία 
αφού πρόκειται για μια απελευθέρωση όλων 
των φαντασιακών και συμβολικών ικανοτήτων 
των ανθρώπων ενάντια τόσο στην ιδεολογική 
εργαλειακότητα και την συνθηματολογική περι¬ 
στολή της έκφρασης όσο και στον εμπορευματι- 
κό εγκλεισμό της σε κάθε είδους μαγαζιά, είτε 
πρόκειται για μουσικές σκηνές είτε για μουσεία. 

-Ποια είναι η σχέση που έχει αναπτύξει το 
«Σινιάλο» με την τοπική κοινωνία, με ποιους 
τρόπους έχει επιτευχθεί αυτή η σχέση και σε 
τι διαφοροποιείτε σε σχέση με άλλα πολιτιστι¬ 
κά ή πολιτικά στέκια της περιοχής; 

Η κατάληψή μας βρίσκεται σε μια πλατεία στη 
μέση ενός μπλοκ εργατικών πολυκατοικιών στο 
Αιγάλεω. Πρόκειται για μια γειτονιά τόσο ταξικά 
προσδιορισμένη όσο δεν πάει άλλο. Ο χώρος της 
κατάληψης είναι προέκταση του δημόσιου χώ¬ 
ρου της πλατείας, ανοιχτός και προσβάσιμος στη 
γειτονιά η οποία μπορεί να χρησιμοποιεί όλες τις 
υποδομές και τις αντιδομές του εγχειρήματος. 
Όπως γνωρίζουν όσοι/ες δραστηριοποιούνται 
στις γειτονιές οι σχέσεις παίζουν καθοριστικό 
ρόλο. Όλοι και όλες γνωρίζονται μεταξύ τους 
έτσι που είναι αδύνατο να μην πράττεις αυτά που 
πρεσβεύεις και συνάμα να πείθεις με τη δράση 
σου. Αυτό σημαίνει ότι υπάρχουν γείτονες που 
συμφωνούν με το εγχείρημά μας και γείτονες που 
διαφωνούν. Εκείνο που αποτελεί κοινό κτήμα, 
ωστόσο, είναι ότι όλες οι λοιδορίες του συστήμα¬ 
τος, οι συκοφαντίες των ΜΜΕ, τα αντικοινωνικά 
στερεότυπα που χρεώνει στα απελευθερωτικά εγ¬ 
χειρήματα η κυριαρχική προπαγάνδα έχουν κατα- 
πέσει. Στο Αιγάλεω υπάρχουν πολιτιστικά στέκια 
που λειτουργούν ως προπύργια διατήρησης των 
παραδόσεων διαφόρων «ιδιαίτερων πατρίδων» 
και πολιτικοί χώροι που λειτουργούν ως κομμα¬ 
τικά γραφεία. Ως εκ τούτου έχουμε ένα ιδιότυπο 
«μονοπώλιο» πολιτικής και πολιτιστικής δράσης. 

-Το τελευταίο διάστημα οι καταλήψεις 
βρέθηκαν στο στόχαστρο της κρατικής κατα¬ 
στολής, κάποιες εκκενώθηκαν βίαια και ταυ¬ 
τόχρονα συκοφαντήθηκαν από τα ΜΜΕ σαν 


«κέντρα βίας και ανομίας», αποκρύβοντας το 
πολιτικό, κοινωνικό και πολιτισμικό έργο που 
παράγουν, αλλά και την ευρεία κοινωνική 
αποδοχή που έχουν , γιατί νομίζετε ότι συμ¬ 
βαίνει αυτό; 

Πιστεύουμε ότι το καθεστώς δεν επιτρέπει κα¬ 
μία άλλη εκδοχής της πραγματικότητας έξω και 
πέρα από τη δική του. Κάθε απόπειρα άλλης ποι¬ 
ότητας σχέσεων που πραγματώνουν έναν κόσμο 
πέρα από και ενάντια στις κυριαρχικές επιλογές 
κρίνεται ως επικίνδυνη εκτροπή στο βαθμό που η 
κυριαρχία δεν μπορεί να ξεπεράσει τα δικά της 
δομικά αδιέξοδα και, εν τω μεταξύ, χρειάζεται 
μια κλειστή και φοβισμένη κοινωνία. Όσο συμ¬ 
βαίνει αυτό δεν θα επιτρέψει πειραματισμούς 
άλλης κοινωνικής και πολιτικής οργάνωσης 
πόσω μάλλον όταν αυτές είναι επιπλέον και απο¬ 
τελεσματικές. Το μέγεθος της καταστολής που 
βιώνουν οι καταλήψεις είναι η επιβεβαίωση της 
βαρύτητας που έχουν μέσα στους απελευθερω¬ 
τικούς πολιτικούς και κοινωνικούς αγώνες. 

-Το κίνημα των καταλήψεων στην Ελλάδα 
με τις τρεις βασικές κατηγοριοποιήσεις του 
(άτυπες καταλήψεις στέγης, πολιτικές κατα¬ 
λήψεις στέγης και αμιγείς πολιτικές καταλή¬ 
ψεις) σε ποιο επίπεδο δυναμικής βρίσκεται 
και τι μπορεί να προτείνει γενικά, ποιες δο¬ 
μές οργάνωσης, συλλογικοποιήσης, αλληλεγ¬ 
γύης και πολιτικής χειραφέτησης κόντρα στο 
κυρίαρχο μοντέλο ζωής, αλλά και ειδικά, σε 
αυτούς που είτε απειλούνται από εξώσεις και 
πλειστηριασμούς κατοικιών, είτε βρίσκονται 
ήδη άστεγοι; 

Κάθε εγχείρημα έχει τα χαρακτηριστικά τα 
οποία επιλέγουν οι άνθρωποι που μετέχουν σε 
αυτό. Δεν υπάρχει καμία συνταγή στον τρόπο με 
τον οποίο ένα εγχείρημα επιλέγει να διαδράσει 
με τον κοινωνικό του περίγυρο ή να καταθέσει 
τη συνολικότερη προταγματική του. Η αλήθεια εί¬ 
ναι ότι δεν μπορείς να εξάγεις χαρακτηριστικά, 
στοχεύσεις και δράσεις που δεν πείθουν όσους 
καταρχήν τα προτείνουν. Οι καταλήψεις έχουν 
τη δυνατότητα να πειραματιστούν κάθε υβριδική 
τους πρόταση και να την προτείνουν ανοιχτά κοι¬ 
νωνικά στο βαθμό που εκτιμούν ότι αυτή λειτουρ¬ 
γεί, παράγει αποτελέσματα και μπορεί να πείσει 
για μια πιο γενικευμένη της εφαρμογή. Υπάρχει, 
ωστόσο, μια απόσταση από την δυνατότητα μέχρι 
να γίνει πραγματικότητα κι εκεί κατά την άποψή 
μας προβάλλονται όλα τα διακυβεύματα. Η αυ- 
τοοργάνωση είναι μια πρόταση που ακυρώνεται 
όταν έχει χαρακτηριστικά εσωστρέφειας. Η αλ¬ 
ληλεγγύη ακυρώνεται όταν απευθύνεται μόνο σε 
αυτούς που μας μοιάζουν πολιτικά και ιδεολογι¬ 
κά. Η αντίσταση ακυρώνεται όταν αναγγέλλεται 
από τον άμβωνα. 

στους ανθρώπους ότι ο καπιταλισμός δεν δου¬ 
λεύει, να το δείξουμε αυτό χωρίς υπερβολές, 
και τότε θα μπορέσουμε να διατυπώσουμε αιτή¬ 
ματα τα οποία είναι αδύνατον να διατυπωθούν 
από τους πολιτικούς. Πέρα από αυτό υπάρχει 
το ρίσκο της κυβερνητικής βίας. Ο κόσμος τώρα 
βλέπει ότι ζει σε αστυνομικό κράτος. Πιό πριν 
δεν υπήρχε τέτοιο πρόβλημα με την αστυνομία, 
δεν έδερναν κόσμο στους δρόμους. Τώρα όλοι 
το βλέπουν, τα χτυπήματα και τις συλλήψεις και 
αρχίζουν να κατανοούν για ποιού τα συμφέροντα 
δουλεύει η αστυνομία. Τα ΜΜΕ εδώ προσπα¬ 
θούν να μας παρουσιάσουν σαν βάνδαλους και 
σαν χούλιγκαν. Για παράδειγμα κάνουν ρεπορ¬ 
τάζ για εμάς και λένε ότι έπιασαν νεαρό με 13 γρ 
ναρκωτικών ουσιών, αλλά από το άτομο αυτό το 
συνέλλαβαν σε μέρος που δεν είχε πορεία, δεν 
είχε τίποτα 

• Θέλω να σε ρωτήσω για αυτό. Στη Ουκρα¬ 
νία υπάρχει ισχυρή παρουσία εθνικιστών στις 
διαδηλώσεις του Μαϊντάν. Φυσικά η πλειο- 
ψηφία του λαού εκεί δεν έχει σχέση με τις 
εθνικιστικές οργανώσεις. Φαίνεται αυτό που 
ενώνει τους διαδηλωτές είναι περισσότερο 
το αίτημα για περισσότερη άμεση δημοκρατία 
και η μάχη ενάντια σε ένα αστυνομικό κρά¬ 
τος. Κι όμως μέσα εκεί υπάρχουν και οι εθνι- 
κιστές. Πως σχετίζονται οι εθνικιστές με τις 
πορείες στη Βοσνία; 

• Ξέρουμε ότι οι Ουκρανοί διαδηλωτές είναι 
πιο “δεξιοί” από εμάς εδώ. Αυτό συμβαίνει γιατί 
στην Βοσνία ο κόσμος συνειδητοποιεί ότι ο εθνι¬ 


κισμός είναι η μάσκα που φοράει το κράτος και 
τα κόμματα για να κλέψουνε τους πάντες. Στην 
Βοσνία ο κόσμος είδε ξεκάθαρα ηγέτες από δι¬ 
αφορετικά εθνικιστικά κόμματα, να συνεργάζο¬ 
νται ενώ πριν τσακώνονταν. Έγινε εμφανές ότι 
αυτές οι μαλακίες δεν φέρνουν λύσεις για τον 
μέσο άνθρωπο, και ότι οι εθνικιστές αν χρειαστεί 
και τους συμφέρει θα ενωθούν όλοι εναντίον του 
οποιουδήποτε. 

• Πως έγινε αυτό; Έπρεπε να περάσουν 
έναν πόλεμο και 20 χρόνια διακυβέρνησης 
εθνικιστών για να δει ο κόσμος ότι ο εθνικι¬ 
σμός δεν είναι λύση; 

•χμμ Φαίνεται πως έτσι είναι τα πράγματα. 
Εμείς οι νεότεροι, της νεότερης γενιάς μπουχτί¬ 
σαμε με την εθνικιστική προπαγάνδα και γίναμε 
αντιφασίστες. Είδαμε ότι η γενιά των γονιών μας 
καταστράφηκε παλεύοντας για την “πατρίδα 
και την ελευθερία” και πως τελικά όλοι απογο¬ 
ητεύτηκαν από ένα κράτος για το οποίο έχυσαν 
αίμα. Είναι πολύ σημαντικό ότι τώρα στη Βοσνία 
ο κόσμος έχει απορρίψει κάθε κουβέντα για 
“χτύπημα” εναντίον της ομόσπονδης σερβικής 
Δημοκρατίας. Ο πρόεδρος τους διαρκώς παίζει 
αυτό το χαρτί και λέει ότι εμείς είμαστε σαν τους 
Ναζί και θέλουμε να βλάψουμε τους Βόσνιους 
Σέρβους. Αυτό είναι ένα κατάφωρο ψέμα και 
οι διαδηλωτές έχουν έχουν ξεκαθαρίσει ότι δεν 
έχουν τέτοια πρόθεση. Οι Σέρβοι θα πρέπει να 
αποφασίσουν για το μέλλον τους, όχι εμείς. Επί¬ 
σης δεν είμαστε και εναντίον στο να βοηθήσουμε 
τους Σέρβους αν χρειαστεί. 


Η κατάσταση τώρα έχει ως εξής: Η Βοσνία και 
Ερζεγοβίνη, όπως είναι το επίσημο όνομα της 
χώρας -αποτελείται από ξεχωριστά κομμάτια- 
το βοσνιακό/κροάτικο κομμάτι και το σέρβικο. 
Έχουμε 3 προέδρους και καμία απόφαση δεν 
μπορεί να ληφθεί χωρίς την συγκατάθεση και 
των 3 προέδρων. Αυτό το σύστημα είναι εντελώς 
στάσιμο, αποτέλεσμα της συνθήκης του Ντεϊτόν. 
Όμως το σύστημα δεν λειτουργεί, έτσι όπως το 
βλέπω υπάρχουν 2 λύσεις, ή η ένωση όλων με 
όλους ή η απόσχιση του σέρβικου κομματιού. Αν 
οι Σέρβοι θέλουν να ζήσουν στο δικό τους κρά¬ 
τος τότε ας το κάνουν, εμείς εδώ θα συνεχίσου- 
με την επανάσταση μας. Δεν είμαι χαζή, δεν θα 
υποχρεώσω τους Σέρβους να ζήσουν κάτω από 
μια ενοποιημένη Βοσνία, όπως έκανα οι γονείς 
μας. Είναι ξεκάθαρο, ότι οι Βόσνιοι έχουν το δι¬ 
καίωμα να υπερασπιστούν τον εαυτό τους κατά 
της σερβικής επιθετικότητας αλλά τώρα δεν 
υπάρχει τέτοιο ζήτημα. Πρέπει επίσης να γίνει 
ξεκάθαρο ότι οι στρατιώτες δεν παίρνουν έτσι 
απλά τα όπλα, αλλά υπηρετούν το κράτος. 

• Υπάρχει στο Σέρβικο κομμάτι της Βοσνί¬ 
ας κίνημα διαμαρτυρίας, και υπάρχει κάποια 
επαφή με τους διαδηλωτές της Τούζλας και 
του Σαράγεβο; Στις μουσουλμανικές και Κρο¬ 
ατικές περιοχές; Και πως αλληλεπιδρούν οι 
διαδηλωτές μεταξύ τους; 

• Το Σαράγεβο, το Μοστάρ και η Τούζλα είναι 
στο βοσνιό κροάτικο κομμάτι της ομοσπονδίας. 
Στις περιοχές της σερβικής δημοκρατίας υπάρ¬ 
χουν διαδηλώσεις αλλά όχι μαζικές. Διάφορες 


ομάδες προσπάθησαν να οργανώσουν διαδηλώ¬ 
σεις αλλά εθνικιστές τους την έπεσαν και φώ¬ 
ναζαν “εμείς είμαστε Σέρβοι, δεν θέλουμε τη 
Βοσνία” κτλ κτλ. Το Μοστάρ είναι χωρισμένο σε 
2 μέρη, το μουσουλμανικό και το Κροάτικο. αλλά 
όταν άρχισαν οι διαδηλώσεις ο κόσμος ενώθη¬ 
κε. Την έπεσαν μαζί στα κομματικά γραφεία και 
συμμετέχουν από κοινού στις συνελεύσεις και 
παίρνουν μαζί αποφάσεις. Ποτέ δεν πίστευα ότι 
θα ήταν έτσι τα πράγματα και τώρα είμαι πραγμα¬ 
τικά περήφανη που είμαι κομμάτι του. 

• Θεωρείς τον εαυτό σου Βόσνια τελικά; 
Αυτό δεν σε εμποδίζει να είσαι διεθνίστρια; 

Θεωρώ τον εαυτό μου διεθνίστρια, και δεν θε¬ 
ωρώ όμως τους ανθρώπους φασίστες μόνο και 
μόνο γιατί θεωρούν τον εαυτό τους μέρος ενός 
έθνους. Υπάρχει διαφορά μεταξύ εθνικότητας 
και έθνους. Το έθνος είναι μια κρατική κατα¬ 
σκευή, ενώ η εθνικότητα είναι η τοπική ζωή και 
κουλτούρα, το σχολείο της ζωής. Στις σχέσεις, 
στην τέχνη, στη καθημερινή ζωή, αυτή την κουλ¬ 
τούρα δεν γίνεται να την αποφύγεις, είναι αυτό 
που μαθαίνει στους ανθρώπους και πως να ζουν. 
Πρέπει να είναι κάτι σεβαστό 

•Υπάρχει κατά τη γνώμη σου πιθανότητα να 
εξαπλωθούν οι πορείες σε άλλες χώρες και 
περιοχές των Βαλκανίων; 

•Ναι βέβαια, στο Μαυροβούνιο έχουν ήδη ξε¬ 
κινήσει οι διαδηλώσεις. 

•Ευχαριστούμε για όλα και ευχόμαστε κάθε 
επιτυχία. 

ΕΚΔΗΛΩΣΕΙΣ ΚΑΙ ΑΛΛΑ.... 


Αλληλέγγυο Μαγείρεμα στον εργάτη Γ., Τετάρτη, 7/05,17:30 


Καθημερινή ιστορία νούμερο 1: με¬ 
τανάστης, εργάτης σε διασκεδαστή- 
ριο, με αποδοχές 10 ευρώ τη 12ωρη 
βάρδια μένει απλήρωτος. 

Καθημερινή ιστορία νούμερο 2: το 
αφεντικό στη διεκδίκηση των δεδου¬ 
λευμένων απαντά με τον ξυλοδαρμό 
του εργαζόμενου στη διάρκεια του 
οποίου μάλιστα βουτάει έγγραφα και 
χρήματα που ανήκουν στον Γ. (έτσι, για 
να μην ξεχνάμε και ποιος κάνει κουμά¬ 
ντο στο μαγαζί). 

Τα παραπάνω συμβαίνουν σε προάστιο 
των Αθηνών. Οι μικρές μανωλάδες της 
πρωτεύουσας επωάζονται μέσα στην 
κρίση, στο νομιμοποιημένο ρατσισμό, 
στην ανοχή και τη σιωπή. 

Ωστόσο, στο σημείο αυτό, η εξέλιξη 


δεν είναι η αναμενόμενη για τους ντα- 
ήδες της επιχειρηματικότητας: ο Γ. δεν 
υποκύπτει, δεν μαζεύεται και δίνει μαζί 
με το σωματείο του (Σωματείο Σερβι¬ 
τόρων Μαγείρων) και συλλογικότητες 
εδώ και 2 μήνες αγώνα επιβίωσης και 
αξιοπρέπειας υπερασπιζόμενος αυ¬ 
τονόητα εργατικά δικαιώματα. Φυσι¬ 
κά, επειδή όπως λέει και η παροιμία 
«ο νόμος είναι σαν το φίδι, δαγκώνει 
μονάχα τους ξυπόλητους», αντιμετω¬ 
πίζει και μήνυση από την πλευρά του 
πρώην αφεντικού για συκοφαντική 
δυσφήμιση και παρακίνηση σε διαδη¬ 
λώσεις. Η δημοσιοποίηση της ακραίας 
εκμετάλλευσης προφανώς αποτελεί 
μεγαλύτερο έγκλημα από τη βάναυση 
παραβίαση στοιχειωδών εργατικών 


δικαιωμάτων στο νομικό και πολιτικό 
πολιτισμό του άγριου νεοφιλελευθερι¬ 
σμού που επελαύνει στη δημοκρατική 
και ευνομούμενη ελλάδα. Ο δρόμος 
της έμπρακτης ταξικής αλληλεγγύης 
μάς έφερε λοιπόν για μια ακόμα φορά 
πάνω από τις κατσαρόλες μας στο Αυ¬ 
τόνομο Στέκι, Ζωοδόχου Πηγής την Τε¬ 
τάρτη 7 του Μάη, οπού διοργανώθηκε 
Αλληλέγγυο Μαγείρεμα στον εργάτη Γ. 
με σκοπό τη συνεισφορά στην κάλυ¬ 
ψη των δικαστικών εξόδων γιατί όπως 
όλοι γνωρίζουμε, στον καπιταλισμό η 
απονομή δικαιοσύνης (όπως και τόσα 
άλλα) δεν είναι τσάμπα... 

3 θΙ"ΙβΓΖΟ? 

□θίθ βθΓ 


-αναοκέψουτο... 


Ένα πολύ σοβαρό περιστατικό εργοδοτικής αυθαιρεσίας συνέβη στη γειτονιά μας. Εδώ που όλοι πίνουν 
τον καφέ τους ανενόχλητοι στήνεται ένας εργασιακός μεσαίωνας στις πλάτες των εργαζομένων. 


Ας πάρουμε τα πράγματα από την αρχή. 


Ο X. τους τελευταίους τρεις μήνες δούλευε στο 5εήθΓ2θ κεντρική καφετέριατου Αμαρουσίου. Ο 

εργοδότης του ο "κύριος" Τυρολόγος "απασχολούσε" τον X. δώδεκα ώρες την ημέρα, εφτά ημέρες την 
εβδομάδα. Ο "κύριος" Τυρολόγος έπαψε να πληρώνει τον X, και ο δεύτερος μη μπορώντας να έρθει σε 
συνεννόηση με τον εργοδότη και αντιμετωπίζοντας οικονομικά προβλήματα κατέφυγε στην επιθεώρηση 
εργασίας. Αφού μάζεψε έγγραφα και υπόγραψες που του ζητήθηκαν για να προχωρήσει η διαδικασία, κατέληξε 
στον "κύριο" Τυρολόγο για να πάρει μια τελευταία υπογραφή και τα δεδουλευμένα του. 

Εκεί ο "κύριος" Τυρολόγος θέλησε να του δείξει πως συμπεριφέρονται τα αφεντικά απέναντι σε 
εργαζόμενους που διεκδικούν. Αφού ξύλοκόπηοε άγρια τον X. του έκλεψε μια τσάντα με τα προσωπικά του 
έγγραφα και 200 ευρώ που μόλις του είχε δώσει ως πληρωμή για τρεις μήνες δουλειά. Στη συνέχεια, όταν ο X, 
πήγε στην αστυνομία για να καταθέσει μύνηση, αντιμετώπισε την αδιαφορία της αστυνομίας στις εκλήσεις του 
να παρθεί υλικό από τις κάμερες του καταστήματος το οποίο θα τον βοηθούσε στον νομικό του αγώνα Τελικά, 
ο X. κατέληξε στο νοσοκομείο όπου νοσηλεύτηκε για τρεις μέρες. 


Βλέπεις... 


ο X. είναι εργάτης μετανάστης από το Πακιστάν και πέρα από το εξαντλητικό καθημερινό ωράριο, του 
είχε επιβληθεί και η εξευτελιστική εκμίσθωση της εργασίας του με 10 ευρώ μεροκάματο. Σαν να μην φτάνουν 
όλα τα υπόλοιπα το αφεντικό του του είχε κάνει πλαστή πρόσληψη και πλαστή παραίτηση (με λάθος την 
ημερομηνία στη δήλωση παραίτησης την οποία κατέθεσε και στην επιθεώρηση εργασίας!). Επίσης τον 
"απασχολούσε" σπίτι του για προσωπικές του δουλειές 5υρ0Γ-ΠΊ3Γ)<θΙ για προμήθειες ίου μαγαζιού και άλλα. 


Στον κόσμο των αφεντικών είμαστε όλοι ξένοι. 


Κάθε μετανάστης, που ξεφεύγει ατΤτους πολέμους και την εξαθλίωση αναζητώντας μια αξιοπρεπή ζωή, 
αν επιβιώσει από τους φράχτες του Έβρου και τα Φαρμακονήσια, αντιμετωπίζει πογκρόμ Μανωλάδες, 
στρατόπεδα συγκέντρωσης, και αφεντικά σαν τον Τυρολόγο. 

Κάθε έλληνας που θα διεκδικήσει το εργατικό του δίκαιο έρχεται 
αντιμέτωπος με εκφοβισμούς, ξυλοδαρμούς, δολοφονίες επιτάξεις, και 
απολύσεις. 

Στο στόχαστρο του κεφαλαίου εν τελεί βρίσκονται τα καταπιεσμένα έ 
κομμάτια της κοινωνίας. Το κράτος νομοθετεί τα σκληρά αντιεργατικά 
μέτρα και τα αφεντικά τα επιβάλλουν. 

Στην ολομέτωπη επίθεση που δεχόμαστε από το κράτος 
και το κεφάλαιο οφείλουμε να απαντήσουμε συλλογικά. 


Τα μικρά αφεντικά είναι οι μεγαλύτερες κουφάλες... 




Έπαυλης Κου βέλου 



"Φασισμός α.ε." 

Με επιτυχία εστέφθηκε η αναβληθεί- 
σα πρεμιέρα της προβολής της ταινίας 
"Φασισμός α.ε." που διοργανώθηκε 
από την ομάδα Αντιφασιστική Πρωτο¬ 
βουλία στα Βόρεια. 


ΡΛ5Ο5ΜΙΝ0 

ΦΑΣΙΣΜΟΣ ΑΕ 


Η προβολή έγινε το Σάββατο 12 Απρι¬ 
λίου, στο κήπο της Κατάληψης Κουβέ- 


λου, έπειτα από αναβολή δύο ημερών 
λόγω νεροποντής τη Πέμπτη -ημέρα 
της πρεμιέρας. Η προσέλευση ήταν 
ικανοποιητική, και παρά την υγρασία 
που περόνιαζε, οι θεατές παρακολού¬ 
θησαν με ενδιαφέρον τη προβολή μέ¬ 
χρι τέλους. 

Μπαίνοντας το καλοκαιράκι αναμέ¬ 
νουμε με ενδιαφέρον τις δωρεάν υπαί¬ 
θριες προβολές των σχετιζόμενων με 
το χώρο, συλλογικοτήτων, που χαρα¬ 
κτηρίζονται από ευαισθησία αλλά και 
πρωτοτυπία. Άλλωστε ποτέ δε λέμε όχι 
στο δωρεάν ποιοτικό σινεμά. 


Ο Αναρχισμός στον κουμουνισμό 

Εμμένοντας στην επαναστατική ανάγκη. 

ν «επαναστατική σκέψη» 
εξακολουθεί να σημαίνει 
κάτιι, πιστεύω ι, δεν έχει μπροστά 
της αυτή άλλο δρόμο ανάπτυξης 
και καρποφορίας από το να άρει 
τη νοηματική διαφορά / ιστορικά 
προσδιορισμένη από συνθήκες 
οι οποίες έχουν ήδη αρθεί, μετα¬ 
ξύ των όρων. 

Αναρχισμός είναι μια ορισμέ¬ 
νη ερμηνεία, η μόνη ορθή κατά 
την έννοιά του, όπως θα μπο¬ 
ρούσε εύκολα να δειχθεί, του 
κομμουνισμού· κομμουνισμός 
είναι το ουσιώδες περιεχόμενο 
του αναρχισμού: θα μπορούσαν 
να παραμείνουν ως νοηματικές 
αποχρώσεις του συγκεκριμένου 
μετακαπιταλιστικού οράματος 
με ειδική έμφαση στην πολιτι¬ 
κή διάσταση της αυτονομίας/ 
αυτοδιαχείρισης, η πρώτη, και 
στην υλικοκοινωνική διάσταση 
της κοινότητας των θεμελιακών 
αγαθών, η δεύτερη. Και στις δύο περιπτώσεις η σημασία τους οφείλει να επεκταθεί 
στην ίδια τη φύση, ως δυνητικό υποκείμενο αυτορρύθμισης και ως ισότιμο μέλος 
της μεγάλης οργανικής κοινότητας του υπαρκτού. Το αναρχικό αίτημα είναι το κομ¬ 
μουνιστικό αίτημα της απελευθέρωσης όλης της δυναστευόμενης ανθρωπότητας 
(και της φύσης) από τη μάστιγα της κυριαρχίας-εκμετάλλευσης, που στην πράξη 
σημαίνει: αποεμπορευματοποίηση της εργασίας και της φύσης και συλλογικός 
έλεγχος των όρων ζωής των ανθρώπινων κοινοτήτων. Τίποτα λιγότερο δεν έχουμε 
ν'αντιτάξουμε στον πόλεμο που έχει εξαπολύσει αυτή τη στιγμή ο παγκόσμιος κα¬ 
πιταλισμός ενάντια στην ανθρωπότητα. 


Φώτης Τερζάκης 

Ο αναρχισμός 
στον κομμουνισμό 

Εμμένοντας στην επαναστατική ανάγκη 




ΪΙΜΑΠΟ ΟΠΛΟ 1οΥ£ 

Απο την εκδήλωση συμπαράστασης 
στον απολυμένο του δεήσιτζο. 

Πεοικλπς Κοοοβέσ 


συνέχεια απο σελ. 5 


φουσκοδεντριά, αν ο Φρόυντ ήξερε ελληνικά 
έτσι θα έλεγε την λίμπιντο. Είναι η δύναμη της 
ζωής, αυτή είναι η καύλα και είναι απελευθερω¬ 
τική στο σημείο που εγώ καυλώνω - επιθυμώ μια 
γυναίκα για να δημιουργήσω ζωή, το ίδιο και η 
επανάσταση, αυτά πάνε μαζί, είναι στην ουσία η 
επανάσταση της ζωής εναντίον του θανάτου, δεν 
είναι τυχαίο άλλωστε ότι οι φασίστες στην Ισπα¬ 
νία έλεγαν “νΐνει Ιει παυθΓΐθ”. 

Η συμμετοχή και η στράτευση. 

Όλοι εμείς που παλεύουμε για μια δίκαιη κοι¬ 
νωνία αισθάνομαι ότι συμμετέχουμε, είμαστε 
μέρος της οικογένειας των μεγάλων διανοητών, 
παππούς μας είναι ο Όμηρος, θείος ο Αισχύλος, 
ξάδελφος ο Σαίξπηρ, με τον Μολιέρο παίξαμε 


στα ίδια θέατρα, είμαστε στρατευμένοι σε ότι κα¬ 
λύτερο έχει δημιουργήσει η ανθρωπότητα. 

Αναρχικός χώρος. Γιατί βρίσκεται 
στο στόχαστρο του κράτους; Γιατί 
είναι επικίνδυνος. 

Κατά την άποψή μου η αριστερά μετά το 74 με¬ 
τατίθεται στον αναρχικό χώρο, ας το πούμε έτσι 
γενικόλογα γιατί είναι δύσκολο να αποσαφηνίσεις 
ποιος είναι ο αναρχικός χώρος ακριβώς . Διαμορ¬ 
φώνεται ένα κίνημα χωρίς κεντρικό συντονισμό, 
αλλά υπαρκτό, αυτός ο χώρος δεν βρίσκεται σε 
διαπραγμάτευση με την κεντρική εξουσία κι έτσι 
εν δυνάμει είναι εχθρός. Ο αναρχικός χώρος δεν 
έχει αναπτύξει καμία σχέση συνδιαλλαγής με 
την εξουσία, σε αντίθεση με τους άλλους πολιτι¬ 


κούς χώρους εντός του κοινοβουλευτισμού και 
εκτός, δεν εξαρτάται με οιοδήποτε τρόπο από 
αυτή την «κοινοβουλευτική δημοκρατία» μπαίνει 
λοιπόν στο στόχαστρο γιατί δεν μπορεί να ελεγ¬ 
χθεί. Το κράτος είναι ενιαίο μέσα στα χρόνια, 
έχει εμπειρία καταστολής, έχει μια αδιατάραχτη 
συνέχεια σε αντίθεση με εμάς που ότι μαθαίνου¬ 
με είναι από την ιστορία, είναι ένας φοβερός 
εχθρός που ξέρει ότι η δύναμη που δεν μπορεί 
να καταβάλει είναι οι γενικές συνελεύσεις που 
ανατρέπουν την εξουσία και δημιουργούν τον 
«δήμο», την συλλογικότητα και που δεν μπορεί να 
την χαφιεδίσει. Τι να χαφιεδίσει όταν συμμετέ¬ 
χουν όλοι, πενήντα-εξήντα, εκατό ποιόν να χα- 
φιεδίσει; ποιος είναι ο αρχηγός; κανείς. Αν πάλι 
για παράδειγμα σε μια αναρχική ομάδα στείλουν 


έναν μικρό μπατσάκο να χαφιεδίσει, θα πει αυτοί 
είναι μια παρέα που συζητούν και φιλοσοφούν, 
δεν κάνουν κανένα κακό. Αν στείλουν ένα ανώ¬ 
τερο μπάτσο που έχει εκπαιδευτεί στο Χάρβαρντ 
ή στη ΝΕϋ(Ν3ΐίοη3ΐ Εηάοννπίθηΐ ίοτ ϋθπτί00Γ30γ) 
αυτός θα έλεγε στην αναφορά του ότι αυτοί είναι 
πολύ επικίνδυνοι γιατί έχουν πολιτική σκέψη και 
μπορούν να αντιμετωπίσουν κοινωνικά προβλή¬ 
ματα με ένα τρόπο πολύ πειστικό. 

Για αυτό πρέπει όλοι να καταλάβουμε ότι μας 
χρειάζεται μια άλλη μορφή οργάνωσης η οποία 
θα καταργήσει την εξουσία και στη θέση της θα 
υπάρχουν οι συλλογικότητες, κάτι που έχει συμ¬ 
βεί πολλές φορές στο παρελθόν, στο σημείο που 
αυτές διαμορφώνουν συλλογική σκέψη και πρω¬ 
τοβουλία. Γιατί δεν αλώνονται, δεν γίνεται. 



































12 ΑΖΙΜΟΥΘΙΟ 


ΤΟ ΚΕΙΜΕΝΟ ΠΟΥ ΜΑΣ ΑΡΕΣΕ 


Ρ\3ουΙ νθπθΐςβηη 

Πότε θα ψηφίσω; 

Πέρσι, η μικρότερη κόρη μου, γυρίζοντας από το σχολείο μου 
είπε: «Βρίσκομαι σε μεγάλη αμηχανία. Μου εξήγησαν ότι όλοι 
έχουν καθήκον να ψηφίζουν. Εν τω μεταξύ, εσύ δεν ψηφίζεις. 
Εξήγησέ μου γιατί!» 


* I V 



Το σημαντικό για την οικονομία και αυτούς που 
οτιδήποτε νια να ανεβαίνει ο ιΤίοοο Ι^^ΒΒΒΒΒΗ 


Ε ίχα, τότε, καλά επιχειρήματα, σήμερα εί¬ 
ναι ακόμα καλύτερα. Κάποτε οι πολιτικές 
ιδέες είχαν σημασία στα μάτια των πο¬ 
λιτών και καθόριζαν την εκλογική τους επιλογή. 
Υπήρχε τότε ένα πολύ ξεκάθαρο όριο ανάμεσα 
στην αριστερά και τη δεξιά, ανάμεσα στους προ¬ 
οδευτικούς και τους συντηρητικούς. Ήδη όμως 
από τότε φαινόταν καθαρά ότι οι κοινωνικές κα¬ 
τακτήσεις είχαν κερδηθεί πρώτα απ' όλα στους 
δρόμους, με τις εξεγέρσεις, τις απεργίες ή τις 
μεγάλες λαϊκές διαδηλώσεις. Οι λαϊκοί ρήτορες 
και οι κοινοβουλευτικοί εκπρόσωποι σοσιαλι¬ 
στές και «κομμουνιστές» απέδιδαν κατόπιν στον 
εαυτό τους τα εύσημα και επωφελούνταν για 
να ασκούν την επιρροή τους στις μάζες. Χωρίς 
την αποφασιστικότητα των διεκδικητικών κινημά¬ 
των δεν θα υπήρχε ούτε μείωση του χρόνου ερ¬ 
γασίας, ούτε πληρωμένες διακοπές, ούτε δικαι¬ 
ώματα περίθαλψης, επίδομα ανεργίας, προνόμια 
που οι πολυεθνικές μαφίες κατεδαφίζουν σήμε¬ 
ρα, με τη βοήθεια των κυβερνήσεων της δεξιάς 
και της αριστερός. 

Πολύ σύντομα είδαμε το εργατικό κίνημα να 
γίνεται γραφειοκρατικό. Φάνηκε ότι τα κόμματα 
και τα συνδικάτα τα απασχολούσε περισσότερο 
η αύξηση της εξουσίας τους παρά η προστασία 
ενός προλεταριάτου που μέχρι τη δεκαετία του 
1960 υπερασπιζόταν μια χαρά τον εαυτό του. Το 
κόκκινο έγινε ροζ και το ρόδο φυλλορρόησε. 
Καθώς ο σοσιαλδημοκρατικός ρεφορμισμός γι¬ 
νόταν καπνός, η απάτη του λεγάμενου «κομμου¬ 
νιστικού» κινήματος κατέρρεε με τη διάλυση της 
σταλινικής αυτοκρατορίας, αφήνοντας ελεύθερο 
το πεδίο σε μια πραγματική αποικιοποίηση των 
μαζών. Η ανάδυση και η κυριαρχία μιας οικονο¬ 
μίας κατανάλωσης ήρθαν όντως στην κατάλληλη 
στιγμή να αντισταθμίσουν τα δυσάρεστα απο¬ 
τελέσματα της απο-αποικιοποίησης που οι λαοί 
του τρίτου κόσμου είχαν αποσπάσει διά της βίας. 

Ο μύθος της κοινωνίας της ευδαιμονίας, που 
προπαγανδίζει ο καταναλωτισμός και που κα¬ 
ταγγέλθηκε απ' το Μάη του '68, αποσυντίθεται 
σήμερα και συνοδεύει στη χρεοκοπία του τον 
χρηματιστηριακό καπιταλισμό, που η κερδο¬ 
σκοπική του φούσκα σκάει και αποκαλύπτει 
γύρω μας το κενό που δημιούργησε το τρελό χρή¬ 
μα, το χρήμα που χρησιμοποιείται για την αναπα¬ 
ραγωγή του σε κλειστό κύκλωμα (όχι χωρίς να 
γεμίζουν στο διάβα του οι τσέπες των μαφιόζων 
μπίζνεσμαν και των πολιτικών, που μόλις ξαναε- 
κλεγούν θα συστήσουν λιτότητα). 

Εν τω μεταξύ το σουπερμάρκετ έγινε το πρό¬ 
τυπο της δημοκρατίας: διαλέγουμε ελεύθερα 
οποιοδήποτε προϊόν, φτάνει να το πληρώνουμε 
βγαίνοντας. Το σημαντικό για την οικονομία και 
αυτούς που επωφελούνται είναι να μας κάνουν 
να καταναλώνουμε οτιδήποτε για να ανεβαίνει ο 
τζίρος. Μέσα στην πελατειακή πολιτική που μας 
μαστίζει σήμερα, οι ιδέες δεν έχουν περισσότε¬ 
ρη αξία από ένα διαφημιστικό φυλλάδιο. Αυτό 
που μετράει για τον υποψήφιο είναι να μεγα¬ 
λώσει την εκλογική του πελατεία, ώστε να πάνε 
οι δουλειές του καλύτερα για τα εγωιστικά του 
συμφέροντα. 

Τι θα πει πραγματική δημοκρατία; Μια συ¬ 
νέλευση πολιτών διαλέγει αντιπροσώπους 
για να υπερασπιστούν τις διεκδικήσεις της, 
τους δίνει εντολή να την εκπροσωπούν και 
τους ζητάει να δώσουν λόγο για την επι¬ 
τυχία ή την αποτυχία της αποστολής τους. 
Όμως, σε τι θα με κπροσωπούσαν αυτοί που: 
-κλέβουν τον δημόσιο πλούτο, 

-χρησιμοποιούν τους δασμούς και τους φόρους 
των μισθωτών και των μικροεπαγγελματιών για να 


ξελασπώσουν τις καταχρήσεις των μπάνγκστερ, 
-διαχειρίζονται τα νοσοκομεία σαν κερδοσκο¬ 
πικές επιχειρήσεις χωρίς να λαμβάνουν υπόψη 
τους ασθενείς, 

-προωθούν τα σχολεία-στρατόπεδα και κατα¬ 
σκευάζουν φυλακές και κλειστά κέντρα αντί να 
πολλαπλασιάζουν τα μικρά σχολεία, 
-υποστηρίζουν τις μαφίες των αγροτικών προϊ¬ 
όντων που εκτρέπουν τη διατροφή από τη φύση, 


-καταστρέφουν τους τομείς προτεραιότητας 
(μεταλλουργία, υφαντουργία, κατοικία, ταχυδρο¬ 
μεία, μεταφορές, υαλουργία, εργοστάσια αγα¬ 
θών χρήσιμων στην κοινωνία); 

Απ' την άκρα αριστερά ως την άκρα δεξιά, αυτό 
που προέχει είναι η αναζήτηση πελατείας, είναι η 
εξουσία, το ψέμα, η απάτη και τα φούμαρα. Είναι 
η περιφρόνηση του φουκαρά που ρίχνει στα χαμέ¬ 


να την εμπιστοσύνη του στην κάλπη χωρίς να σκέ¬ 
φτεται τη χολέρα της απογοήτευσης που, καθώς 
τον οδηγεί εξαγριωμένο στην τυφλή λύσσα, τον 
προετοιμάζει για τη βαρβαρότητα του «ο καθέ¬ 
νας για πάρτη του» και του «όλοι εναντίον όλων». 
Μα, θα πείτε, δεν είναι όλοι οι πολιτικοί διε¬ 
φθαρμένοι, δεν ξοδεύουν όλοι το χρήμα του 
φορολογούμενου σε επαγγελματικά ταξίδια, σε 
έξοδα παραστάσεως, σε διάφορες καταχρή¬ 
σεις. Μερικοί είναι έντιμοι και αφελείς. Σίγου¬ 
ρα, αλλά αυτοί δεν μένουνε καιρό στην αρένα. 
Εν τω μεταξύ χρησιμοποιούνται για προπέτασμα 
από τους διψασμένους για εξουσία, τους άρ¬ 
ρωστους για κυριαρχία, τους διαχειριστές της 
εκλογικής φάρσας, τους προαγωγούς ενός ίμα- 
τζ που κοτσάρουν παντού χωρίς να φοβούνται 
τη γελοιοποίηση. Ας μην παρεξηγηθώ: αν και η 
κοινοβουλευτική δημοκρατία σαπίζει όρθια, δεν 
προτείνω ούτε να την εξαφανίσουμε ούτε να την 
ανεχθούμε σαν το μη χείρον. Δεν θέλω ούτε το 
«Βούλωσ' το!» ούτε το «Μη σταματάς να μιλάς!». 
Θέλω να ξαναβρεί η πολιτική το αρχικό της νό¬ 
ημα: τέχνη της διακυβέρνησης της πολιτείας. 
Θέλω μια άμεση δημοκρατία που να πηγάζει όχι 
από δαρμένους, προδομένους πολίτες που λένε 
«καλά είμαι εδώ», αλλά από άνδρες και γυναίκες 
που νοιάζονται να προάγουν παντού την αλλη¬ 
λεγγύη και την πρόοδο του ανθρώπου. 

Όταν τοπικές κοινότητες δρώντας συνολικά - 
στο πρότυπο των διεθνών ομοσπονδιών - αποφα¬ 
σίσουν την αυτοδιαχείρισή τους και εξετάσουν: 

-Με ποιο τρόπο θα προωθηθεί η δημιουργία 
μορφών δωρεάν ενέργειας προς χρήση όλων. 

-Πώς θα ιδρυθεί ένας επενδυτικός συνεται¬ 
ρισμός που θα χρηματοδοτήσει την οικοδόμησή 
της. 

-Πώς θα τεθεί σε λειτουργία η συλλογική δι¬ 
αχείριση ενός επενδυτικού ταμείου συγκροτη¬ 
μένου με τέτοια χρηματοδοτική συμμετοχή που 
να καθιστά δυνατή την άρνηση των μικρών και 
μεσαίων εισοδημάτων να καταβάλλουν τους δα¬ 
σμούς και τους φόρους που επιβάλλει το Κρά- 
τος-μπάνγκστερ. 

-Πώς θα γενικευθεί η κατάληψη των εργοστα¬ 
σίων και η διαχείρισή τους από τους εργαζόμε¬ 
νους σε αυτά. 

-Πώς θα οργανωθεί μια τοπική παραγωγή που 
θα προορίζεται για κατανάλωση από τις τοπικές 
και τις ομόσπονδες κοινότητες, ώστε να γλιτώ¬ 
σουμε από τις κομπίνες της αγοράς και να εξα¬ 
σφαλίσουμε σιγά σιγά τη δωρεάν διάθεση των 
αγαθών επιβίωσης, που καταργεί το χρήμα. (Μην 
πείτε πως είναι ουτοπία! Αυτό ακριβώς έκαναν 
το 1936 οι ελευθεριακές κοινότητες της Καταλο- 
νίας και της Αραγονίας, πριν να τις συντρίψουν 
οι κομμουνιστές.) 

-Πώς θα διαδοθεί η ιδέα και η πρακτική αυτού 
του δωρεάν που είναι το μόνο απόλυτο όπλο απέ¬ 
ναντι στο εμπορευματικό σύστημα. 

-Πώς θα ευνοηθεί η εξάπλωση των λεγάμενων 
βιολογικών αγροκτημάτων και η διείσδυσή τους 
μέσα στις πόλεις. 

-Πώς θα πολλαπλασιαστούν μικρές σχολικές 
μονάδες γειτονιάς, απ' όπου να έχουν εξοριστεί 
οι έννοιες του συναγωνισμού, του ανταγωνισμού 
και της αλληλοσφαγής. Ουτοπικό; Όχι. Στο Με¬ 
ξικό, στο Σαν Κριστομπάλ, το Πανεπιστήμιο της 
Γης προτείνει μια δωρεάν εκπαίδευση στους 
πιο διαφορετικούς τομείς (συν τους παραδοσι¬ 
ακούς: εργαστήρια τσαγκαράδων, μηχανικών, 
ηλεκτρονικών, σιδηρουργίας, φυσικής καλλιέρ¬ 
γειας, μαγειρικής, μουσικής, ζωγραφικής κτλ). Η 
μόνη απαιτούμενη ιδιότητα είναι η επιθυμία για 
μάθηση. Δεν υπάρχουν διπλώματα, αλλά ζητιέται 
από αυτούς «που ξέρουν» να μεταδίδουν δωρεάν 
και παντού τις γνώσεις τους. 

-Πώς θα προικιστούν οι τοπικές κοινότητες 
με υγειονομικούς σταθμούς, όπου θα μπορεί να 
εξασφαλίζεται η βασική περίθαλψη με τη βοή¬ 
θεια αγροτικών και συνοικιακών γιατρών. 

-Πώς θα οργανωθεί ένα δίκτυο δωρεάν μετα¬ 
φορών, που να μη μολύνει. 

-Πώς θα τεθεί σε λειτουργία μια ενεργή αλλη¬ 
λεγγύη με στόχο τα παιδιά, τους γέροντες, τους 
αρρώστους και τους αναπήρους, τα άτομα με νο- 
ητικές δυσκολίες. 

-Πώς θα φτιαχτούν εργαστήρια καλλιτεχνικής 
δημιουργίας ανοιχτά σε όλους. 

-Πώς θα μετατραπούν τα σουπερμάρκετ σε 
αποθήκες, όπου τα προϊόντα, τερπνά και ωφέ¬ 
λιμα, θα ανταλλάσσονται με πράγματα ή με υπη¬ 
ρεσίες, με στόχο να εξαφανιστεί το χρήμα και η 
εξουσία. 


Τότε θα ψηφίσω. Με πάθος!!! 
























